text:
ৱাহং
লাইনিং পথাপ মরী হায়রিবসি করিনো?
পাওখুম
লাইনিং পথাপ মরী হায়রিবসি যীশু খৃস্টবু থাজরুবগী মপালনা অরাল খুবম ফংনবগী অফবা ৱাপাও খঙমিন্ননবগী লম্বী অমনি। মসি গোসপেলগী মরুওইবা ৱাফমশিংবু অরায়বা মওংদা শরুক মরী থোক্না শেমজিনবনি।
লাইনিং পথাপ মরীগী মনুংদা ইহান হানবদু অসিনি, “ঈপুরোয়না অদোমবু নুংশি হায়বগী খুদমদি অদোমগী পুনসিগী অঙকপা থৌরাং অমা মহাক্না তৌবা লৈ।’’ যোহন 3:16 না ঐখোয়দা হায়, “মরমদি ঈপুরোয়না মালেম অসিবু অসুক্কী মতিক নুংশিজৈ হায়বগী খুদমদি মহাক্কী অমত্ত ঙায়রবা মচানিপা ঐখোয়দা পীনবীরে, হায়বদি মহাকপু থাজবা মহাক অদু মাঙখিবদি লায়রদুনা লোমনাইদবা পুন্সিদুম ফংগনি। মরমদি ঈপুরোয়না মচানিপা অদুবু মহাক্কী মপান্দগী মালেম অসিবু কন্ননবা থারকখিবনি, লাল্লে হায়ননবা নত্তে।’’ যোহন 10:10 না যীশুনা পোকলকখিবগী মরম অদু ঐখোয়দা তাকই, ঐদি মখোয়না হিংবা ঙমননবা, অমসুং মরাং কায়না হিংবা ঙমহন্নবা লাকখিবনি।’’ ঈপুরোয়দগী লাক্কদবা নুংশিববু করিনা থিংবগে? মরাং কায়না হিংবা ঙমহন্দ্রিবা পুন্সি অমা ওইহল্লিবসি করিননো?
লাইনিং পথাপ মরীগী মনুংদা অনীশুবদু অসিনি, “মীওইববু পাপনা মোতশিলহনবা মরমনা ঈপুরোয়দগী তোখায়হল্লে।’’ ৱাফম অসিবু রোমীয় 3:23 না শৌগতলি, ‘‘মরমদি পূম্নমক পাপ চেল্লে অদুনা ঈপূরোয়গী মতিক মঙাল ফংদ্রে।’’ রোমীয় 6:23 না পাপতগী ফংগদবশিংদু ঐখোয়দা তাকলি, “পাপকী অতৌমলদি শিবনি।’’ ঈপুরোয়না ঐখোয়বু মহাক্কা মরুপ ঐননবা শেম্বীখি। অদুম ঐনমক, মীওইবনা মালেমসিদা পাপ পুরকখি। ঈপুরোয়না ঐখোয়গা থম্বা পাম্বা মরী অদু ঐখোয়না মাঙহনখি। পাওখুম করিনো?
লাইনিং পথাপ মরীগী মনুংদা অহুমশুবদু অসিনি, “যীশু খৃষ্ট ঐখোয়গী পাপকীদমক্ত ঈপুরোয়গী অমত্ত ঙায়রবা খুদোলনি। যীশু খৃষ্টগী মতেঙনা, ঐখোয়গী পাপশিং ঐখোয়না কোকহনখিবগা লোয়ননা ঈপুরোয়গা অচুম্বা মরী অমা হিংগতহনবা ঙমগনি।’’ রোমীয় 5:8 না ঐখোয়দা হায়, “তৌইগুম্বসুং ঐখোয়না পাপ চেনবা মী ওইরিঙৈমক্তদা, খৃষ্টনা ঐখোয়গী দমক শিবিবা অদুদা ঈপুরোয়না ঐখোয়রোমদা ইবুঙো মহাকমক্কী নুংশিবা উতপিরে।“ 1 কোরিন্থীয় 15:3-4 না কনবীনবা মরম গীদমক ঐখোয়না করি খঙগদবা আমদি থাজগদবা হায়বদু ঐখোয়দা খঙহল্লি, “...হায়বদি পুয়াগী মতুং ইন্না খৃষ্টনা ঐখোয়গী পাপকী দমক শিবিখ্রে, হায়বদি মহাকপু লৈরোল চনখি, অমসুং পুয়াগী মতুংইন্না মহাকপু হুমনি শুবা নুমিত্তা হিংগতপিখি। যোহন 14:6 তা যীশু মশামকনা লাওথোকখি মদুদি মহাক্তনা অরান খুবম ফংনবগী অমত্ত ঙায়রবা লম্বীনি, “লম্বী অদুসু, অচুম্বা অদুসু, হিংবা অদুসু ঐহাকনি। ঐহাক য়াওদনা, তাইবং মীওইবা কনানা ঈপাগী নাক্তা লাকপা তৌরোই।’’ ঐহাকনা করমনা অরান খুবমগী অঙকপা খদোল অসি ফংবা ঙমগনি?
লাইনিং পথাপ মরীগী মনুংদা মরীশুবদু অসিনি, “ঐখোয়গী লাইনিং যীশু খৃষ্টবু লানবীহৈবা মপু ওইনা অরান খুবমগী খুদোল ফংনবা অমদি ঐখোয়গী পুনসি গীদমক ঈপুরোয়গী অঙকপা থৌরাং খঙনবা মরম গীদমক ঐখোয়না মঙোন্দা থম্বা তাই।’’ ঐখোয়গীদমক যোহন 1:12 না তাকলি, “তৌইগুম্বসুং ইবুঙোবু লৌশিল্লবা মখৈদা, হায়বদি ইবুঙোগী মিংদা থাজরবা মখোয় অদুদা, ঈপুরোয়গী মচাশিং ঐরকন্নবা ইবুঙোনা মতিক পীবিরে।” পাখোনচতপশিংগী থবক 16:31 না মসিবু য়ামনা শেংনা হায়, “ইবুঙো যীশুবু থাজৌ, নহাকপু অরান খুবম পিবিগনি।’’ যীশু খৃষ্ট খক্তদা, থাজবা খক্কী মতেংনা, মহাক্কী থৌজালতনা ঐখোয় অরান খুবম ফংগনি (এফিসা 2:8-9)।
অদোমনা যীশু খৃষ্টবু অদোমগী লানবীবা মপু ঐনা লৌশিনবা পাম্বীরবদি, মখাগী ৱাহৈশিং অসি ইপুরোয়গী মফমদা হায়য়ু। ৱাহৈশিং অসি হায়বনা অদোমবু অরান খুবম ফংহনবদি ঙমলোই, অদুবু খৃষ্টদা থাজবা থম্বনদি ঙমগনি। লাইশোল অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
লাইনিং পথাপ মরী হায়রিবসি করিনো?


c: text/html

text:
হকশেল অমসুং য়াইফ-য়ুম্বাল মন্ত্রালয়
ভারতকী ফগৎখিবা কেসশিংগী অপুনবনা এক্তিব কেসশিংদগী লুপা করোর ১ হেন্না হেনখ্রে
নুংতিগী শীখিবশিংগী মশিং থা ৮রোমগী মতুংদা ১৪৫তা হন্থরে
Posted On:
18 JAN 2021 12:07PM by PIB Imphal
অচৌবা মাই পাকপা অমদা ভারতকী ফগৎখিবা কেসশিংগী অপুনবনা এক্তিব কেসলোদতগী ঙসি করোর অমা হেন্না হেনখ্রে।
ফগৎখিবশিংগী অপুনবা মশিং ১,০২,১১,৩৪২ য়ৌখ্রে অমরোমদা লৈবাক অসিগী এক্তিব কেসশিং ঙসি ২,০৮,০১২দা লৈখ্রে। অনি অসিগী মরক্তা লৈবা খেৎনবা অসি লেপ্তনা হেনগৎলক্তুনা ১,০০,০৩,৩৩০ য়ৌখ্রে। ফগৎখিবা কেসশিংগী অপুনবনা লৈবাক্কী এক্তিব কেসশিংগী শরুক ৫০গী ময়া ওইরি।
মসিগা লোইননা ভারতকী ফগৎলকপগী চাং ৯৬.৫৯% য়ৌখ্রে।
লৈবাক অসিদা হৌখিবা পুং ২৪দা ফগৎখিবা ১৪,৪৫৭ রেজিস্তর তৌখ্রে অমরোমদা হৌখিবা পুং ২৪দা নৌনা কনফর্ম ওইখিবা কেসশিংগী মশিং ১৩,৭৮৮ ওইখ্রে।
ভারতকী নুংতিগী থেংনবা পোজিতিব কেসশিং অসি মখা তানা হন্থরকপনা লৈবাক অসিদা কোবিদ-১৯না মরম ওইরগা নুংতিগী শীখিবশিং অসি লেপ্তনা হন্থরকপা উবা ফংখ্রে। লৈবাক অসিনা হৌখিবা পুং ২৪দা চাউরাক্না থা ৮ (থা ৭ নুমিৎ ২৩)গী মতুংদা শীখিবগী মশিং ১৫০দগী তানা (১৪৫) রেকোর্দ থম্বা ঙমখ্রে।
পীরিবা গ্রাফ অসিনা হৌখিবা পুং ২৪দা তোঙান তোঙানবা রাজ্যশিংদগী নুংতিগী শীখিবশিংগী মশিং উৎলি। রাজ্য ১৫না শীখিবা ০, রাজ্য ১৩দগী নুংতিগী শীখিবা ১দগী ৫, রাজ্য ৪দগী শীখিবা ৫দগী ১০, আজ্য ১দগী শীখিবা ১০দগী ২০ অমসুং রাজ্য ২০ হেনবনা শীখিবা ২ ওইখি।
নৌনা ফগৎখিবা কেসশিংগী ৭১.৭০%দি রাজ্য/য়ু.তি. তরেৎতগী ওইখি।
কেরেলানা নোংমা খক্তদা নৌনা ফগৎখিবা কেস ৪,৪০৮গা লোইননা মশিং খ্বাইদগী য়াম্না ফগৎপগী রিপোর্ত তৌরকখ্রে। হৌখিবা পুং ২৪দা মহারাস্ত্রদা মীওই ২,৩৪২ ফগৎখ্রে মতুংদা কর্নাতকাদা ৮৫৫ ফগৎখ্রে।
নৌবা কেসশিংগী ৭৬.১৭%দি রাজ্য অমসুং য়ু.তি. তরুক্তগী ওইখ্রে।
কেরেলানা মখা তানা অনৌবা কেস ৫,০০৫ থেংনদুনা মশিং খ্বাইদগী য়াম্না রিপোর্ত তৌরকখ্রে। মসিগী মতুংদা কেস মথং শিৎনা ৩,০৮১ অমসুং ৭৪৫ ওইদুনা মহারাস্ত্র অমসুং কর্নাতকানা মতুং ইন্নখ্রে।
হৌখিবা পুং ২৪দা পুন্না শীখিবগী ৮৩.৪৫%দি রাজ্য অমসুং য়ু.তি. তরেৎতগী ওইখ্রে।
মহারাস্ত্রনা শীখিবা ৫০ রিপোর্ত তৌরকখ্রে। কেরেলাদা ২১ শীখি অমরোমদা ৱেস্ত বেঙ্গলনা নৌনা শীখিবা ১২ রিপোর্ত তৌরকখ্রে।
****
(Release ID: 1689637)
Visitor Counter : 88
Read this release in:
Tamil
,
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Telugu
,
Malayalam

robotstxt: allowed

filter: keep


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
21 OCT 2021 10:03AM by PIB Imphal
ভারতনা ভেক্সিনেসন্দা ‘বিল্লিয়ন অমা’গী মপুং ওইবা মাইলস্তোন অমা ফংবা ঙমখ্রে
পুং ২৪ মনুংদা অনৌবা কেস ১৪,৪৫৪ লাকখি
হৌজিক ওইরিবা ফগৎলকপগী চাং ৯৮.১৫%নি; ২০২০ মার্চতগী খ্বায়দগী ৱাংবা ওইরি
পুং ২৪ মনুংদা ১৭,৫৬১ ফগৎলক্তুনা, অপুনবা মীশিং ৩,৩৪,৯৫,৮০৮ ফগৎলকখ্রে
অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৫২%দা লৈরি; ২০২০ মার্চতগী খ্বায়দগী নেম্বা ওইরি
ভারতকী হৌজিক লৈরিবা এক্তিব কেস মশিং ১,৭৮,৮৩১ লৈরি
হৌখিবা নুমিৎ ১১৮দা চয়োলগী পোজিতিবিতী রেত ৩%গী মখাদা লৈদুনা হৌজিক (১.৩৪%)দা লৈরি
নোংমগী ওইবা পোজিতিবিতী রেত (১.৪৮% ) হৌখিবা নুমিৎ ৫২নিদা ৩% মখাদা ওইরি
হৌজিক ফাওবদা অপুনবা তেস্ত করোর ৫৯.৫৭ তৌখ্রে
****
(Release ID: 1765390)
Visitor Counter : 134


text:
সিবিল এবিয়েসন মন্ত্রালয়
সরকার অমসুং এভিয়েসন ইন্দস্ত্রীনা লৈবাক পুম্বদা লৈরিবা প্রজাশিংদা মরুওইবা মেদিকেল সপ্লাইশিং ফংহন্নবা থবক তৌরি
কোবিদ থেংনরিবা লান্মীশিংনা অখন্ননা অৱাং-নোংপোক অমসুং মনুং হুঞ্জিনবা মফমশিংদা সপ্লাই ফংহন্নবা মখা তানা থবক তৌরি
Posted On:
14 APR 2020 7:47PM by PIB Imphal
সিভিল এভিয়েসন মন্ত্রালয় অমসুং এভিয়েসন ইন্দস্ত্রীনা ভারত অমসুং মপান্দা মেদিকেল এয়র কার্গো ত্রান্সপোর্ত তৌদুনা কোবিদ-১৯গী মায়োক্তা চত্থরিবা ভারতকী লান্দা মতেং পাংলি। কোবিদ-১৯গী মায়োক্তা চত্থরিবা ভারতকী লান্দা মতেং পাংনবগীদমক লৈবাক অসিগী মনুং হুঞ্জিনবা মফমশিংদা মরুওইবা মেদিকেল কার্গো ত্রান্সপোর্ত তৌনবা সিভিল এভিয়েসন মন্ত্রালয়না লাইফলাইন উরান ফ্লাইৎশিং ওপরেৎ তৌরি। লাইফলাইন উরানগী মখাদা এয়র ইন্দিয়া, এলাইন্স এয়র, আই.এ.এফ. অমসুং প্রাইভেৎ কেরিয়রশিংনা ফ্লাইৎ ২২৭ ওপরেৎ তৌরি। ফ্লাইৎশিং অসিগী মনুংদা ১৩৮দি এয়র ইন্দিয়া অমসুং এলাইন্স এয়রনা ওপরেৎ তৌরি। ঙসি ফাওবদা ত্রান্সপোর্ত তৌখিবা কার্গো অসি চাউরাক্না তন ৪০৭.৪০নি। ঙসি ফাওবদা লাইফলাইন উরান্না পাইখিবা এরিয়েল অরাপ্পা অসি কিলোমীতর ২,২০,১২৯নি। কোবিদ থেংনরিবা লান্মীশিংনা অখন্ননা অৱাং-নোংপোক অমসুং মনুং হুঞ্জিনবা মফমশিংদা সপ্লাই ফংহন্নবা মখা তানা থবক তৌরি।
লাইফলাইন উরান ফ্লাইৎশিংগী তাং মতুং ইনবা ৱারোল মখাদা পীরি:
ক্রিতিকেল মেদিকেল কার্গো অমসুং অনাবশিং ত্রান্সপোর্ত তৌনবগীদমক জম্মু অমসুং কাশ্মির, লাদাখ, ইথৎশিং অমসুং অৱাং নোংপোক লমদমদা পাৱন হন্স য়াওনা হেলিকোপতর শর্বিসশিং ওপরেৎ তৌরি।
দোমেস্তিক লাইফলাইন উরান কার্গোদা কোবিদ-১৯গা মরী লৈনবা রিএজেন্তশিং, এঞ্জাইমশিং, মেদিকেল ইক্বিপমেন্ত, তেস্তিং কিৎস অমসুং পি.পি.ই., মাস্ক, গ্লোব অমদি ঐচ.এল.এল.গী অতোপ্পা পোৎলমশিং অমদি রাজ্য/য়ুনিয়ন তেরিতোরী সরকারশিংনা হায়জরকপা কার্গো অমসুং পোস্তেল পেকেৎশিং য়াওরি।
দোমেস্তিক কার্গো ওপরেতরশিং ব্লু দার্ত, স্পাইস জেৎ অমসুং ইন্দিগোনা কমর্সিয়েল বেসিসতা কার্গো ফ্লাইৎশিং ওপরেৎ তৌরি। স্পাইসজেৎনা ২০২০গী মার্চ ২৪দগী এপ্রিল ১৩ ফাওবগী মনুংদা কার্গো ফ্লাইৎ ৩১৫ ওপরেৎ তৌবগা লোয়ননা কার্গো তন ২৬৪৫ পুদুনা কিলোমীতর ৪,৫০,১৩৯গী অরাপ্পা কভর তৌখি। মদুগী মনুংদা ১০০দি ইন্তর্নেস্নেল কার্গো ফ্লাইৎশিংনি। ব্লু দার্তনা ২০২০গী মার্চ ২৫দগী এপ্রিল ১৩ ফাওবগী মনুংদা দোমেস্তিক কার্গো ফ্লাইৎ ১০৪ ওপরেৎ তৌবগা লোয়ননা কার্গো তন ১৬৩৬ পুদুনা কিলোমীতর ১,০১,০৪২গী অরাপ্পা কভর তৌখি। ইন্দিগোনা ২০২০গী এপ্রিল ৩-১৩ ফাওবগী মনুংদা কার্গো ফ্লাইৎ ২৫ ওপরেৎ তৌবগা লোয়ননা কার্গো তন ২১.৭৭ পুদুনা কিলোমীতর ২১,৯০৬গী অরাপ্পা কভর তৌখি। মসিদা সরকারগীদমক মমল লৌদনা মেদিকেল সপ্লাই পুবা য়াওরি।
ইন্তর্নেস্নেল সেক্তর
এয়র ইন্দিয়ানা এপ্রিল ১৩দা মুম্বাই অমসুং লন্দনগী মরক্তা অহানবা ফ্লইত ওপরেৎ তৌদুনা তন ২৮.৯৫গী উহ অমসুং মনা-মশিং পুখি অমদি জেনরেল কার্গো মেতরিয়েল তন ১৫.৬কা লোয়ননা হল্লকখি। এয়র ই্ন্দিয়ানা দরকারগী মতুং ইন্না ক্রিতিকেল মেদিকেল সপ্লাইশিং ত্রান্সফর তৌনবগীদমক অতোপ্পা লৈবাকশিংদা কত্থোক্লবা সেদ্যুল কার্গো ফ্লাইৎশিং ওপরেৎ তৌগনি। সউথ এসিয়া মনুংদা এয়র ইন্দিয়ানা কোলম্বোদা ২০২০গী এপ্রিল ৭তা সপ্লাই চাউরাক্না তন ৯ অমসুং ২০২০গী এপ্রিল ৮দা তন ৪ ত্রান্সপোর্ত তৌখি।
ফার্মাতিকেল, মেদিকেল ইক্বিপমেন্ত অমসুং কোবিদ-১৯ রিলিফ মেতরিয়েলগী ত্রান্সপোর্তেসনগীদমক ২০২০গী এপ্রিল ৪দগী হৌরগা এয়র-ব্রিজ অমা হৌদোক্লে। তাং-তারিক্কী ওইবা পুরকখিবা মেদিকেল কার্গোগী চাং মখাদা লৈরে:
স্পাইস জেৎকী দোমেস্তিক কার্গো (১৩.৪.২০২০দা)
স্পাইস জেৎকী ইন্তর্নেস্নেল কার্গো (১৩.৪.২০২০দা)
ব্লু দার্ত কার্গো অপলিফ (১৩.৪.২০২০দা)
(Release ID: 1614619)
Visitor Counter : 51


text:
ঙাকশেল মন্ত্রালয়
ঙাকশেল মন্ত্রীনা দিফেন্স একুইজিজন প্রোসিজর – ২০২০ ফোঙদোকখ্রে
অনৌবা দি.এ.পি.দা লমদমসিগী দিফেন্স ইন্দস্ত্রী অমসুং মেক ইন ইন্দিয়াদা ইনোৎ হাপ্নবা থৌরাং কয়া হাপচিল্লে;
মতম পন্থবা হন্থহন্নবা অমদি ইজ ওফ দুইং বিজিনেসকী ফীভম ফগৎহন্নবা থৌওংশিং লায়থোকহল্লে
Posted On:
28 SEP 2020 3:54PM by PIB Imphal
ঙাকশেল মন্ত্রী শ্রী রাজনাথ সিংহনা ঙসি নই দিল্লীদা দিফেন্স একুইজিসন প্রোসিজর (দি.এ.পি.) – ২০২০ ফোঙদোকখ্রে। অহানবা দিফেন্স প্রোক্যুরমেন্ত প্রোসিজর (দি.পি.পি.) ইং ২০০২দা চৎনহনখিবনি অমদি মদুদগী হৌনা চাওখৎলক্লিবা লমদমসিগী ইন্দস্ত্রীদা মতিং হাপ্নবা অমদি দিফেন্স মেনুফেকচরিংদা মরোমদোম লেপচবা ঙম্নবগীদমক মতম মতমগী ওইনা শেমদোক্তুনা লাকপনি। ঙাকশেল মন্ত্রীনা দি.এ.পি.-২০২০ শেম্নবগীদমক ওগস্ত ২০১৯দা দি.জি. (একুইজিসন) শ্রী অপুর্ব চন্দ্রনা লুচিংবা মেন রিভিউ কম্মিতী শেম্বদা অয়াবা পীখি। দি.এ.পি. ২০২০ চহী অমা হেন্না মখাদা পীরিবসিগুম্নবা স্তেকহোল্দর কয়াদগী ৱাফম/ৱাখল্লোন কয়া লৌশিল্লবা মতুংদা শেম্বনি।
২. দি.এ.পি. ২০২০ অসি লৈঙাক্কী আত্মনিরভর ভারতকী মঙলানগা চুননা ভারতপু মালেমগী মেনুফেকচরিং হব অমা ওইহন্নবগী পান্দমগা লোয়ননা মেক ইন ইন্দিয়া থৌরাংশিংগী খুত্থাঙদা ভারতকী দোমেস্তিক ইন্দস্ত্রী মপাঙ্গল কলহনবগী পান্দমগা চুননা শেমবনি। অনৌবা ফোরেন দাইরেক্ত ইনভেস্তমেন্ত পোলিসী লাউথোকখিবগা লোয়ননা দি.এ.পি. ২০২০দা ভারতকী দোমেস্তিক ইন্দস্ত্রীশিংগী ইন্তরেস্ত ঙাক্তুনা মপান্দগী পুশিল্লকপা মহুৎ শিন্নবা অমদি মপান্দা থাদোক্নবগীদমক মেনুফেকচরিং হব শেমগৎনবা এফ.দি.আই. পুক্নীং থৌগৎনবা প্রোভিজন মতিক চানা য়াওরে। আত্মনিরভর ভারত অভিয়ানদা য়াওরিবা অকক্নবা রিফোর্মশিংসু মখাগী অসুম্না য়াওহল্লে:-
(ক) মপান্দগী পুশিল্লকপদা অথিংবা থম্নবা খুৎলায়/ফম্বাকশিংগী লিস্ত লাউথোক্লে। লাউথোক্লিবা মতমগী মতুংদা লিস্ততা য়াওরিবা খুৎশু খুৎলয়া অমত্তা পুশিল্লক্তনবা দি.এ.পি.দা মরী লৈনবা ৱাফম হাপ্লে।
(খ) মপান্দগী পুশিল্লকপা স্প্যারশিং লমদমসিদা শাবা
(১) ঈ-পাউগীদমক হায়জবা। আর.এফ.আই. স্তেজনা স্প্যার/ সব কম্পোনেন্ত থাক্তা মেনুফেকচর তৌনিংবা অমদি লমদমসিগী ওইবা ইকোসিস্তেম অমা শেমগৎনিংবা মপানগী ভেন্দরশিংগী অপাম্বশিং থিজিনগনি।
(২) লৈবগী অনৌবা কেতগরী (মালেম – ভারত্তা শাবা)। অনৌবা কেতগরী অসিদা খুৎলায় নৎত্রগা স্প্যারশিং মপুম ওইনা নৎত্রগা মচিৎ ওইনা শাবা/ ভারত্তা লৈবা মখোয়গী সবসিদিয়রীশিংগী খুত্থাঙদা মুৎলায়শিংগী এসেমব্লী/সব-এসেমব্লী/মেন্তেনেন্স, রিপ্যার এন্দ ওভরহোল (এম.আর.ও.) ফেসিলিতী শেমগৎনবা ৱাফম হাপ্লে।
(৩) আই.জি.এ.গী খুত্থাঙদা পুন্না পুথোকমিন্নবা। মসিনা আই.জি.এ.গী খুত্থাঙদা কো-প্রদক্সন শেমগৎপা য়াহন্দুনা ‘মপান্দগী পুশিল্লকপশিংগী মহুৎ শিনবা’ অমসুং লাইফ সাইকল কোস্ত হন্থহনবা ঙমহল্লি।
(৪) কন্ত্রেকচুএল ইনেবলমেন্ত। লাইফ সাইকল সপ্পোর্ত কোস্ত হন্থহনবগী পোৎ লৈরিবশিংগী মঙম অমসুং লমদমসিগী ওইবা ইকো সিস্তেমগী খুত্থাঙদা থৌওং ফগৎহন্নবগী থবকসু য়াওরে।
(গ) দিফেন্স মেনুফেকচরিংদা এফ.দি.আই.। অনৌবা এফ.দি.আই. পোলিসী লাউথোকখিবগা লোয়ননা, লমদমসিগী ইন্দস্ত্রীশিং ইন্তরেস্ত ঙাক্তুনা মপান লমগী ও.ই.এম.শিংবু ভারত্তা লৈবা মখোয়গী সবসিদিয়রীশিংগী খুত্থাঙদা ‘মেনুফেকচরিং/মেন্তেনেন্স এন্তিতীশিং’ শেমগৎনবা পুক্নীং থৌগৎননবা অনৌবা কেতগরী ‘বাই (গ্লোবেল – মেনুফেকচর ইন ইন্দিয়া)’গুম্বা চুনবা প্রোভিজনশিং হাপচিল্লে।
(ঘ) মতম অকক্নবা দিফেন্স প্রোকরমেন্তগী থৌওং অমসুং হেন্না থুনা ফিরেপ লৌবা। আত্মনিরভর অভিয়ানদা লাউথোকখিবা দিফেন্স রিফোর্মগী শরুক অমা ওইনা কন্ত্রেক্ত মেনেজমেন্ত শৌগৎনবা পি.এম.য়ু. শেমগৎপগী ৱাফমসু হাপচিল্লে। পি.এম.য়ু. অসিনা একুইজিসনগী থৌওং মওং চুমহন্নবা অকক্নবা লমশিংদা পাউতাকশিং ফংহনবা অমদি তাথোক তাশিনগী ঙাক্লৌ পীগনি।
(১) খুৎলায়/প্লেতফোর্মশিংগী জি.এস.ক্যু.আর.শিংগী তশেং তশেংবা সেত্তিং। এস.ক্যু.আর.শিং শেম্বগী থৌওংসু মালেমগী অমদি লমদমসিগী কৈথেলদা ফংলিবা খুৎলায়শিং চাংদম্নবগী এনালাইসিসতা য়ুম্ফম ওইবা খঙদোকপা য়াবা পেরামিতরশিং খঙদোকপদা অহেনবা মীৎয়েঙ চঙদুনা মখা তানা রিফাইন তৌরে।
(২) ত্রাইএল প্রোসিজর লায়থোকহনবা দি.এ.পি. ২০২০না লৌথুপ লৌকোই লৈতবা, অমসু অমসু কায়দবা অমদি মান্নবা খুদোংচাবশিংগী প্রিন্সিপলদা য়ুম্ফম ওইবা হিদান্নবগী ফীভম য়োকখৎনবা অদুগা হাত্তোক্নবগী থৌওংদি নত্তবা ফীভমগা লোয়ননা চাংয়েংশিং পাঙথোকপগী তঙাইফদবদা অহেনবা মীৎয়েঙ থম্লি।
৩. ইজ ওফ দুইং বিজিনেস। নৈনরিবা অসিগ মরুওইবা মীৎয়েঙ থম্লিবা লমশিংগী মনুংদা অমদি লায়থোকহনবা, দেলিগেত তৌবা অমদি অকক্নবা প্রোভিজনশিং হাপচিন্দুনা থৌওং অসিবু ইন্দস্ত্রী ফ্রেন্দলী ওইহনবগা লোয়ননা ‘ইজ ওফ দুইং বিজিনেস’ লৈহনবনি:
(ক) প্রোসিজরগী অহোংবা:
(১) লুপা করোর ৫০০ ফাওবগী ৱাফম খুদিংমক্তা এ.ও.এন.গী সিঙ্গল স্তেজ একোর্দ শেমদুনা মতম চঙহন্দ্রে।
(২) এফ.তি.পি. কেস, এ.ও.এন.গী পোস্ত একোর্দ দেলিগেত তৌবা পাঙ্গলগজী মতুং ইন্না চঙশিন্দুনা প্রোকরমেন্তগী মতম খন্নবা য়াবা চাংদা হন্থহনগনি।
(৩) প্লানিংগী থৌওংদা, এল.তি.আই.পি.পি.বু চহী ১৫গী মহুত্তা চহী ১০গী প্লানিং মতম লৈবা ইন্তিগ্রেদেত কেপেবিলিতী দেভেলপমেন্ত প্লান (আই.সি.দি.পি.) ওইনা অমুক হন্না দিজিগনেত তৌরে।
(খ) রিক্বেস্ত ফোর প্রপেজেল (আর.এফ.পি.) অমসুং স্তেন্দর্দ কন্ত্রেক্ত দোকুমেন্ত (এস.সি.দি.) হান্না লেপথোক্লবা মাইলস্তোনশিংগী মতুং ইন্না খোঙজেল লৈতবা প্রোজেক্তশিংগী ফ্লো চার্ত দ্রিভন চৎন-পথাপশিং, ই-স্তোরেজ প্রিজর্ভেসনগী ৱাফমশিং অমসুং কন্ত্রেক্ত ককথৎপগী মতাঙদা তশেং তশেংবা ৱাফম তাক্নবা অমদি মথৌ তাবশিং মপা চাননবা ফংহন্নবা অকক্নবা থৌরাংশিং আর.এফ.পি. অমসুং এস.সি.দি.দা হাপচিল্লে।
দি.এ.পি. ২০২০গী পনবা য়াবা ৱাফমশিং
৪. ভারতগী ভেন্দরশিংগী ওইনা কেতগরিশিংদা রিজর্ভেসন থমবা বাই (ইন্দিয়ন-আই.দি.দি.এম.), মেক ১, মেক ২, দিজাইন অমসুং দেভেলপমেন্তকী প্রদক্সন এজেন্সী, ও.এফ.বি./দি.পি.এস.য়ু. অমসুং এস.পি. মোদেলগী কেতগরিশিং এফ.দি.আই. চাদা ৪৯দগী হেন্দবা ভারত মচানা মপু ওইবা অমদি কন্ত্রোল তৌবা হায়রিবা ক্রাইতেরিয়াশিং অসি শুবা ভারতকী ভেন্দরশিংগীদমক্তা খাক্তুনা থম্লি। হায়রিবা রিজর্ভেসন অসিনা ভারতকী লমদমসিগী ইন্দস্ত্রীশিং শরুক য়াহনবা ঙমহনগনি।
৫. লমদমসিগী মচাকশিং ফগৎহনবা
(ক) ইন্দিজিনস কন্তেন্ত (আই.সি.)গী ওভরওল ইনহেন্সমেন্ত
(খ) আই.সি. ভেরিফিকেসন অচমবা অমদি থবক ওইনা তৌবা য়া বা ভেরিফিকেসনগী থৌওং অমা শেম্লে অমদি হৌজিক্তি আই.সি. অসি ‘বেক কন্ত্রেক্ত প্রাইস’ হায়বদি তেক্স অমসুং দ্যুতিজ য়াওদনা অপুনবা কন্ত্রেক্ত প্রাইসতা হোৎলগনি।
(গ) ইন্দিজিনস মিলিতরী মেতরিএল প্লেতফোর্মশিং অমদি অতৈ ইকুইপমেন্ত/সিস্তেমশিং য়েংশিনবা অমসুং লমদমসিগী রো মেতরিএলশিং শীজিন্নবা ভেন্দরশিংদা মনা মথুম পীবগী ৱাফমগা লোয়ননা লমদমসিগী লান্মীগী মচাক মথুমশিং শীজিন্নবা শৌগৎপা।
(ঘ) ইন্দিজিনস সোফ্তৱেয়র লমদমসিগী সোফ্তৱেয়রশিংদা ফাইয়র কন্ত্রোল সিস্তেম, রেদার, এনক্রিপ্সন, কম্ম্যুনিকেসন্নচিংবা ওপরেতিং বেজ এক্লিকেসনশিংগী ওপসনশিং শীজিন্নবগী ৱাফমশিং বাই (ইন্দিয়ন-আই.দি.দি.এম.) অমসুং বাই (ইন্দিয়ন) কেসশিংদা হাপচিল্লে।
৬. ত্রাইএল অমসুং তেস্তিং প্রোসিজরশিং রেসনেলাইজ তৌবা
(ক) শীজিন্নবা য়াবদা য়ুম্ফম ওইবা তেস্তিং ইকুইপমেন্ত অমদি অতৈ ফীভমগী শীজিন্নবদা কান্নবা ফংলে হায়বগী চুনবা সর্তিফিকেসন লৌবা য়াগনি।
(খ) ত্রাইএলগী স্কোপ মরুওইবা ওপরেসনেল পেরামিতরশিংগী ফিজিকেল ইভালুএসন্দগী হেল্লোই, অতৈ পেরামিতরশিং ভেন্দর সর্তিফিকেসন, এক্রেদিতেদ লেবোরেতরীশিংগী সর্তিফিকেসন, পেরামতরশিং কম্প্য্যুতর সাইমলেসন তৌবদা য়ুম্ফম ওইরগা ইভালুএত তৌগনি।
(গ) ত্রাইএল দুপ্লিকেসন থোকহন্দনা অমদি সর্তিফিকেসন ওফ কন্ফোর্মেন্সতা য়ুম্ফম ওইরগা ৱেভর পীগনি। তোঙান তোঙানবা ত্রাইএলশিং ফীভমগী মতুং ইন্না মান্নবা মতমদা তৌগনি, ত্রাইএল পুম্নমক মতম চঙহন্দনবা কোম্বাইন ত্রাইএল তীম অমনা তৌগনি।
(ঘ) শেমজিনবগী অয়াবগা লোয়ননা ত্রাইএল মনুংদা অৱাৎ অপা/অশোয়বা শেমদোক্নবা শরুক য়ারিবা ভেন্দরশিংদা মথৌ তাবা খুদোংচাবা পীগনি।
(ঙ) তেক্নিকেল ত্রাইএল মনুংদা ক্যু.এ. এজেন্সীনা ফাইনেলাইজ তৌগদবা এসেপ্তেন্স তেস্ত প্রোসিজর (এ.তি.পি.) থাগৎলক্নবা ভেন্দরশিংদা রিক্বেস্ত ফোর প্রপোজেলনা খঙহনগনি। য়োল্লিবদুনা পুগদবা শেনফম য়াওনা মাঙ তাক্কদবা তেস্তগী সেম্পল সাইজ ভেন্দরগী আর.এফ.পি.দা নীংথিনা পনগদবনি।
(চ) ইন্সপেক্সন ইন্সপেক্সন হঞ্জিন্বা অমত্তা লৈরোই, মরুওইনা এসেপ্তেন্স ওফ ইকুইপমেন্ত মনুংদা। থার্দ পার্তী ইন্সপেক্সনসু তৌগনি।
৭. মেক অমসুং ইনোভেসন
(ক) মেক ১ (চাদা ৭০ ফাওবা লৈঙাক্না শেন থাদবা) দি.এম. অমদা লুপা করোর ২৫০গী চাংদা কেপ তৌবা অমসুং বিদ্দিং ক্রাইতেরিয়াদা য়ুম্ফম ওইরগা দি.এ.সিং খনবা।
(খ) মেক ২ (ইন্দস্ত্রী ফন্দেদ) সব কম্পোনেন্ত/এসেমব্লীগা লোয়ননা লমদমসিদা দিজাইন তৌবা অমদি শেমগৎচবা খুৎলায়/ইকুইপমেন্ত/সিস্তেম/প্লেতফোর্মশিং পুথোক্নবগীদমক
(গ) মেক ৩ (ইন্দিজিনসলী মেনুফেকচর্দ) কেতগরী মপান্দগী পুশিল্লকপা মহুৎ শিন্নবা ইকুইপমেন্ত/প্লেতফোর্ম নৎত্রগা স্প্যার/এসেমব্লী/সব-এসেমব্লী পুথোক্নবগীদমক।
(ঘ) আই.দি.ই.এক্স., তেক্নোলোজী দেভেলপমেন্ত ফন্দ অমসুং ইন্তর্নেল সর্ভিস ওর্গনাইজেসননচিংবা তোঙান তোঙানবা থৌরাংশিংগী মখাদা ‘ইনোভেসন’গী খুত্থাঙদা শেমগৎপা প্রোতোতাইপশিং লৌশিনবা য়াহল্লে।
৮. দিজাইন অমসুং দেভেলপমেন্ত দি.আর.দি.ও./দি.পি.এস.য়ু.শিং/ও.এফ.বি.না দিজাইন তৌদুনা পুথোকপা সিস্তেনশিং লৌশিন্নবগী তোঙানবা চেপ্তর অমা দি.এ.পি. ২০২০দা হাপচিল্লে। সর্তিফিকেসন অমসুং সাইমলেসনগী খুত্থাঙদা ইভালুএত তৌবদা অহেনবা মীৎ য়েঙ থম্নবা অমদি মতম হন্থহন্নবা ইন্তিগ্রেতেদ সিঙ্গল স্তেগ ত্রাইএলগা লোয়ননা লায়থোকহল্লবা থৌওং লৈহল্লে। স্পাইরেল দেভেলপমেন্তকী ৱাফমসু হাপচিল্লে।
৯. এদ্রেস ভোইদ হান্নর লৈরমবা অকক্নবা অহাঙবশিং মখাদা পীরিবা অনৌবা চেপ্তরশিংগী মওংদা মেনশিল্লে।
(ক) ইন্ফোর্মেসন কম্ম্যুনিকেসন তেক্নোলোজী আই.সি.তি. ইন্তেন্সিব ইকুইপমেন্ত মরুওইনা ইন্তরওপরেবিলিতী অমদি বিল্ত-ইন অপগ্রেদেবিলিতী, ফীভম ফগৎহল্লবা সিক্যুরিতী মথৌ তাবশিং অমদি চেঞ্জ মেনেজমেন্তকী মচাকশিং লৌশিনবগা মরী লৈনবা ইসুশিং ৱারোইশিন পুরক্নবা ৱাফম হাপ্লে।
(খ) লিজিং মপু ওইদনা এসেতশিং শীজিন্নবগী য়াহন্নবা অনৌবা কেতগরী অমা হাপচিন্দুনা হৌরকপগী অচৌবা শেন্ফম চঙগদদু মহুৎ শিল্লে।
(গ) পোস্ত কন্ত্রেক্ত মেনেজমেন্ত ইন্সপেক্সন, লিকুইদিতী দেমেজ লেভি তৌবা, কন্ত্রেক্ত শেমদোক শেনজিন তৌবগী মতাঙদা কন্ত্রেক্ত খুৎয়েক পীনখ্রবা মতুংগী থৌওংশিং ফোর্মেলাইজ তৌনবা
(ঘ) অতৈ কেপিতেল প্রোকরমেন্ত প্রোসিজর অনৌবা থৌওং অমা দি.এ.পি.দা অনৌবা চেপ্তর অমা ওইনা হাপচিল্লে অমদি মদুবু অকক্নবা মতমগী মনুংদা হেন্না লায়থোকহল্লবা মওংদা কেপিতেল বদজেতকী খুত্থাঙদা মরুওইবা মচাকশিং লৌশিনবগী সর্ভিস য়াহন্নবা ৱাফম ওইনা শেম্লে।
১০ও ইন্দস্ত্রী ফ্রেন্দ্লী কম্মর্সিএল তর্মশিং
(ক) ভেন্দরশিংনা অহানবগী কোততা মমল হেঞ্জিন্না হাপচিল্লকপা থিংদুনা অমদি প্রোজেক্কী তশেং তশেংবা মমলদা তারক্নবগীদমক অচৌবা অমদি মতম শাংদোক্লবা কন্ত্রেক্তশিংগীমদমক প্রাইস ভেরাইএসন ক্লোজ অমা হাপ্লে।
(খ) ভেন্দরশিংদা শেন পীবা লেপথোক্লবা মতমগী মনুংদা দিজিতেল ভেরিফিকেসনগী খুত্থাঙদা এস.ঐচ.ক্যু./পি.সি.দি.এ.না চে-চাং মান্ননা প্রোসেস তৌনবগী চানবা ৱাফমশিং, ভেন্দরশিংদা মতম চানা শেন পীথোক্নবা, হাপচিল্লে। ভারতকী ইন্দস্ত্রীশিংদা শেন পীবগী মওং অসি মপানগী ইন্দস্ত্রীশিংদা তৌবগা মান্নহল্লে।
১১. ওফসেতশিং ওফসেতকী চৎন-পথাপশিং কম্পোনেন্তশিং মহুত্তা মপুং ফাবা দিফেন্স পোত্থোকশিং শাবদা অহেনবা মীৎয়েঙ থমবা মওংদা শেমদোক্লে অমদি ওফসেত থাদোকপদা ইন্সেন্তিব পীননবা তোঙান তোঙানবা মল্তিপ্লাইয়রশিং হাপচিল্লে।
১২. তশেংবদি, চহী অমা হেন্না তাথোক তাশিন তৌরবা মতুংদা শেম্লক্লিবা দি.এ.পি. ২০২০ অসি ভারত লৈঙাক্কী আত্মনিরভর ভারতকা চুনবা অমদি মেক ইন ইন্দিয়াদা ইনোৎ হাপকদবা ইনেব্লর অমদি ইন্দস্ত্রীগা চুনবা থৌওং অমনি। দি.এ.পি. ২০২০না থাজবা অমা পোকহল্লি অমদি মসিনা স্পেক্ত্রম কয়াদা লৈরিবা স্তোকহোল্দরশিংগী অপাম্বশিং ফংহনগনি।
************
(Release ID: 1659804)
Visitor Counter : 84


text:
স্বামিত্বা য়োজনাদগী লাকপা ইশানা ইশাবু থাজবা, খুঙ্গংদা ফাওরিবা থাজবা, অসি বেনিফিসিয়রীশিংগা লোয়ননা ৱারী-ৱাতায় শাবদা ময়েক শেংনা উবা ফংখি অমসুং মফম অসিদসু ঐহাক্না উবা ফংলি। নখোয়না ঐঙোন্দা ৱাগী চৌক্রিদি উহনবীরি অদুবু ঐহাক্কী মীৎয়েংফম অসিদি থাপ্না লৈরিবা মীয়ামগী থৱায় য়াওবা, মখোয়গী হরাও তয়াম্বদা ওইরি। মীয়ামদগী ফংলিবা মীনুংশি, মীয়ামগী থৌজাল অসিনা মখোয়না কান্নবা কয়াম ফংলবগে হায়বা খঙবা ঙম্মি। স্কীম অসি শক্তি লৈনা খুমাং চাউশিল্লি, মসি ঐহাক্না ৱারী শাবা ফংজখিবা মরুপশিংনা মসিগী অৱা-নুংঙাইগী মতাংদা কুপ্না থম্বীখ্রে। স্বামিত্বা য়োজনাগী মতুংদা মীওইশিং অসিনা বেঙ্কশিংদগী লোন লৌবদা লাইথোকহনখি।
থৌরম অসিদা শরুক য়াবীরিবা কেন্দ্রগী মন্ত্রী-মন্দলদা ঐহাক্কী মরুপ ওইরিবা শ্রী নরেন্দ্র সিংহ তোমরজী, বিরেন্দ্র কুমারজী, ধর্মেন্দ্র প্রধানজী, জ্যোতিরাদিত্য সিন্ধিয়াজী, প্রহলাদ সিংহ পতেলজী, ফগ্গন সিংহ কুলস্তেজী, কপিল মোরেশ্বরজী, এল, মরুগনজী, মধ্য প্রদেশকী মুখ্য মন্ত্রী শ্রীমান শিৱরাজ সিংহ চৌহানজী, এম.পি. সরকারগী মন্ত্রীশিং, এম.পি.শিং, এম.এল.এ.শিং, অতৈ মশক নাইবা মীওইশিং অমসুং হদরা য়াওনা এম.পি.গী তোঙান-তোঙানবা মফমশিংদগী ঐহাক্কী ইচিল-ইনাওশিং,
অহানবমক্তদা, কমল ভাইগী মপোক নুমিৎ ওইবনা ঐহাক্না য়াইফ-পাউজেল পীজরি। হৌজিক্তি ঐখোয়না তি.ভি.দা এম.পি. অসি নীংথিজরে হায়বা উবা ফংই অমসুং এম.পি.না নীংথিজরবসু এম.পি. অসি লৈবাক অসিগী চাউথোকচফমসু ওইরি। এম.পি.গী চৎলিবা খোঙজেল অসি য়াংলি অমসুং এম.পি.দা চাউখৎ-থৌরাংসু লৈরি। মীয়ামগী য়াইফনবা য়োজনা অমা শেম্বগা এম.পি.দা য়োজনা অদু চৎনবা হৌনবা অয়ুক নুমিদাং খাক্তনা কন্না হোৎনৈ, মসি তাবা মতমদা, মসি ঐহাক্না উবা মতমদা ঐঙোন্দা য়াম্না নুংঙাইবা পোকই, য়াম্না নুংঙাইবা ফাওই অমসুং ঐহাক্কী মরুপশিংনা অসিগুম্বা অচৌবা থবক অমা তৌবা হায়বা অসিমক ঐহাক্কী ওইনা অপেনবা পোক্নীংঙাই ওইবা ৱাফম অমা ওইরি।
মরুপশিং,
অহানবগী তাঙ্কক্তা প্রধান মন্ত্রী স্বামিত্বা য়োজনা অসি মধ্য প্রদেশ, উত্তর প্রদেশ, মহারাস্ত্র, উত্তরাখন্দ, হরিয়ানা, পঞ্জাব, কর্নাতকা অমসুং রাজস্থানগী খুঙ্গং খরদা ইমপ্লিমেন্ত তৌখি। রাজ্যশিং অসিদা খুঙ্গংশিংদা লৈরিবা ইমুং লাখ ২২রোমগী প্রোপর্তী কার্দশিং শাখি। হৌজিক মসি লৈবাক অসিগী অতৈ রাজ্যশিংদসু মসি পাকথোক-চাউথোরক্লি। অমরোমদা মসি তুংলমচৎধা প্লান অসিদা অৱাৎপা অমত্তা লৈতনবা পাইলোত প্রোজেক্ত অমা ওইনা হৌখি। হৌজিক্তি মসি লৈবাক শিনবা থুংনা শন্দোকখ্রে। মধ্য প্রদেশনা মসিদসু মখোয়গী ওইবা মওং-মতৌ অদুদা খোঙজেল য়াংনা পাইখৎখি অমসুং মসিগীদমক মধ্য প্রদেশপু থাগৎচরি। ঙসি এম.পি.গী খুঙ্গং লিশিং ৩গী ইমুং লাখ ১গা লিশিং ৭০ হেনবনা ফংখিবা প্রোপর্তী কার্দ – অচুম্বা রেকোর্দশিং অসিনা মখোয়গী চাউখৎনবগী পাম্বৈশিং ওইরগনি। মীওইশিং অসিনা মখোয়গী মোবাইল্দা দিজি-লোকরগী খুত্থাংদা মখোয়গী প্রোপর্তী কার্দ দাউনলোস তৌবসু য়ারগনি। মসিগীদমক কন্না হোৎনখিবা মীওই পুম্নমক, থবক অসিদা থৱায় হকচাং য়াওনা হোৎনখিবশিং, মখোয় পুম্নমকপু ঐহাক্কী মাইকৈদগী হন্না-হন্না থাগৎচরি অমসুং মসিগী কান্নবা ফংলিবশিংদসু ঐহাক্না নুংঙাইবা ফোঙদোকচরি। মধ্য প্রদেশনা খুমাং চাউশিল্লিবা অসিগী খোঙজেল অসিগা লোয়ননা রাজ্য অসিগী খুঙ্গংগী ইমুং পুম্নমক্না মখোয়গী অচুম্বা রেকোর্দশিং অথুবদা ফংলগনি হায়না ঐহাক্না থাজৈ।
ইচিল-ইনাওশিং,
ঐখোয়দা ভারতকী আত্মা অসি খুঙ্গংদা লৈ হায়না তোয়না তাকপীরি। অদুবু নীংতম্লবা মতুং দিকেদ কয়া-কয়া হৌখ্রে, অদুবু ভারতকী খুঙ্গংগী য়াম্না চাউবা মতিক-ময়াই অদুদা ফাজিন্দুনা থম্লি। খুঙ্গংশিংগী লৈরিবা শক্তি, খুঞ্জাশিংগী লৈরিবা লম, লৈরিবা য়ুম, হায়রিবশিং অসি খুঞ্জাশিংনা মখোয়গী চাউখৎ-থৌরাংগীদমক মপুং ফানা শীজিন্নবা ঙমদ্রি। মসিগী ওন্ন-তৈনবদা খুঙ্গংগী লম অমসুং খুঙ্গংগী য়ুমশিং অসি খৎন-চৈনবা অমসুং আইন্না য়াদবা মওংদা লৌশিনবদা খুঞ্জাশিংগী থৌনা, মতম অমসুং শেল মাংহল্লি, মখোয়না অৱাবা কয়া অমা মায়োক্নবা তাখি। মতম অমসুং শেল মাংখি। অমসুং ৱাফম অসি ঙসিগী ৱা নত্তে। গান্ধীজীনাসু মসিগী মতাংদা মহাক্কী মতমদা নুংনাংবা ফোঙদোক্লমখি। ফীভম অসিদা অহোংবা পুরপকপা হায়বা অসি ঐখোয়গী থৌদাং ওইগদবনি। মাইকৈ অসিদা ঐহাক্না গুজরাতকী মুখ্য মন্ত্রী ওইরিঙৈ মতমদগী হোৎনদুনা লাকখি। সমস্যা অসি লাকশিন্নবা ঐখোয়না গুজরাত্তা ‘সমরস গ্রাম পঞ্চায়ত’ অভিয়ান হৌদোকখি। করিগুম্বা অফবা থৌরাং পাইখৎলবদি মদু খুঙ্গনা পুন্না মদু খুমাং চাউশিলহল্লি হায়বা ঐহাক্না উবা ফংলে অমসুং হৌজিক্তি শিবরাজজীনা হায়বীখ্রে মদুদি ঙসি অসি ঐখোয়না থৌদাং অসি লৌখিবা চহি ২০ মপুং ফাখ্রে অমসুং শিবরাজজীনা ৱা ঙাংবা মতমদা ঐখোয়না অহানবা ওইনা মুখ্য মন্ত্রী ওইখিবা মতম অদু নীঙশিংলকখি অমসুং ঐহাক্কী ওইনা অহানবা অচৌবা থৌরম অসি গরিব কল্যান মেলানা ওইখি অমসুং হৌজিক ২০শুবা চহিগী অরোইবা নুমিৎ অসিদসু ঐহাক্না লায়রবশিংগী ওইবা থৌরমদা শরুক য়ারি। মসি ঐহাক্কী লৈবাক্কী লায়রবশিংবু লেপ্তনা শেবা তৌজনবগী খুদোংচাবা পীরি হায়বা তাক্লিবা শোইদনমক্কী ইশ্বরগী খুদম অমা ওইগনি। নখোয়না শরুক য়াবগা লোয়ননা স্বামিত্বা য়োজনা অসি গ্রাম স্বারজকী খুদম অমা ওইরগনি। হৌজিক ঐখোয়না কোরোনাগী মতমদা ভারতকী খুঞ্জংশিংনা পান্দম অমগা লোয়ননা করম্না পুন্না থবক তৌখি, লাইচৎ অসি মীকুপ-নাহুম শিংনা লান্থেংনখি হায়বা উবা ফংখ্রে। মপালদগী লাকপা মীওইশিংগী ওইবা তোখাইনা শিল-লাংবা, চান্ন-থাক্নবা অমসুং থবক্কী শিল-লাংবা, বেক্সিনেসনগা মরী লৈনবা থবক ওইরবসু ভারতকী খুঞ্জাশিংনা য়াম্না খুমাং চাউশিনখি। খুঞ্জংশিংগী লৌশিংনা ভারতকী খুঙ্গংশিংবু কোরোনাদগী চাউনা কনবা ঙমখি অমসুং মসিনা মরম ওইরগা ঐখোয়গী লৈবাক্কী খুঙ্গং পুম্নমক্কী খুঞ্জাশিংবু থাগৎফম থোকই। মখোয়না কাংলোন পুম্নমকপু মখোয়গী ওইবা মওংদা শেমখি, কাংলোনশিং ঙাক্না চৎখি, এৱর্নেস পীখি অমসুং চাউনা থৱায় য়াওনা সরকারবুসু মতেং পাংখি। লৈবাক অসি কননবা হোৎনবদা খুঙ্গংশিংনা পাংখিবা মতেং অদু ঐহাক্না কৈদৌনুংদা কাউবা লৈররোই।
মরুপশিং,
অচৌবা ওর্গনাইজেসনশিংনা হায়নৈ করিগুম্বা লৈবাক অমদা প্রজাশিংনা মখোয়গী প্রোপর্তীগী চেশিং পাইদ্রবদি প্রজাশিং অদুগী ফাইনান্সিএল কেপাসিতী অসি মতম চুপ্পদা হন্থরগা লৈগনি। প্রোপর্তীগী চেশিং লৈতবা হায়বা অসি মালেম শিনবা থুংবদা থেংনরিবা সমস্যা অমনি। মসি ময়াম্না কয়া খন্নদে অদুবু মসি অচৌবা লৈয়াকশিংগী ওইনা থেংনরিবা অচৌবা শীংনবা অমনি।
মরুপশিং,
স্কুলশিং, হোস্পিতালশিং, স্তোরেজ ফেসিলিতীশিং, লম্বী-থোং, কেনেলশিং, ফুদ প্রোসেসিং ইন্দস্ত্রীশিং ওইরবসু অসিগুম্বা সিস্তেম খুদিংমক শাবদা লম মথৌ তাই। অদুবু রেকোর্দ মশামক ময়েক শেংদ্রবদি অসিগুম্বা চাউখৎ-থৌরাংগী থবকশিং অসি চহি কয়া কয়া চংগনি। মসিনা ভারতকী খুঙ্গংশিংগী চাউখৎ-থৌরাংশিংদা চাউনা অকাইবা পীরি। লৈবাক অসিগী খুঙ্গংশিং, খুঙ্গংগী লম-থুম, লম অমসুং য়ুমগা মরী লৈনবা রেকোর্দশিংবু তংদাংবা খঙবা ঙমদবা অমসুং থাজবা ঙমদবা অসিদগী কোকহনবা য়াম্নমক মরু ওই। মরম অসিনা পি.এম. স্বামিত্বা য়োজনা অসিনা খুঙ্গংগী ইচিল-ইনাওশিংগীদমক অচৌবা মপাঙ্গল ওইরগনি অমসুং করিগুম্বা অমদা অদোমগী হক লৈয়া মতমদা কয়াম য়াম্না শান্তি লৈবগে হায়বা ঐখোয়না খঙই, করিগুম্বা মতমদা অদোমনা রেলৱেগী খুত্থাংদা চত্থোক-চৎশিন তৌবা মতমদা অদোম্না তিকেত অম পাইরবসু রিজর্বেসন ফংদবা তারবদি অদোম্না করম্বা মতমদা কম্পার্তমেন্তদগী কুমথরগা কম্পার্তমেন্ত অতোপ্পদা চৎকনি হায়না ৱাখল ৱাই অদুবু অদোম্না রিজর্বেসন ফংলবদি ফনা চাউবা মীওই লাক্লবসু, শেল ফনা পাইবা মীওই অমা লাক্লবসু অদোম্না মসিগী ঐহাক্না রিজর্বেসন ফংলে অদুনা ঐহাক্না মফম অসিদা ফমগনি হায়না চাউথোক্না হায়বা ঙমগনি। মসি অদোম্না ফংলিবা হক অদুগী শক্তি। ঙসি খুঙ্গংগী মীওইশিগী মখুৎতা ফংলিবা শক্তি অসিনা অচৌবা পনখৈশিং য়ৌবা ঙমহল্লগনি। শিবরাজজীগী লুচিং মখাদা মধ্য প্রদেশ অসি লেন্দ দিজিতাইজেসনগী লমদা মাংজিল থারিবা রাজ্য অমা ওইবা ঙম্বদা ঐহাক্না নুংঙাইবা পোকই। দিজিতেল রেকোর্দশিংগী লম পাকথোক-চাউথোকপা নত্ত্রগা রেকোর্দশিংগী ক্বালিতীগী মতাংদা ওইরবসু মধ্য প্রদেশনা হীরম খুদিংমক্না শীংথানীংঙাই ওইবা থবক তৌরি।
মরপশিং,
স্বামিত্বা য়োজনা অসি আইনগী ওইবা চে-চাংশিং পীনবা শুপ্নগী স্কীম অমা খক্তা নত্তে, অদুবু মসি মোদর্ন তেক্নোলোজীগী মতেংগা লোয়ননা লৈবাক অসিগী খুঙ্গংশিংদা চাউখৎপা অমসুং থাজা পুরক্নবা অনৌবা লাইৱা অমনি। ‘খুঙ্গংশিং-লৈকাইশিংদা পাইরিবা উরান খতোলা’, পাইরিবা দ্রোন অসিনা ভারতকী খুঙ্গংশিংগীদমক অনৌবা পনখৈ অমা য়ৌবা ঙমহল্লগনি। দ্রোনশিংনা দাইন্তিফিক ওইবা পাম্বৈশিং শীজিন্নদুনা য়ুমশিংগী মেপ লৌরি। দিসক্রিমিনেসন অমত্তা য়াওদনা প্রোর্পর্তী মার্ক তৌরি। হৌজিক ফাওবদা দ্রোনশিংনা লৈবাক অসিগী জিলা ৬০রোমদা থবক অসি লোইশিনবা ঙমখ্রে। মসিনা গ্রাম পঞ্চায়তশিংনা মিক চুম্বা লেন্দ রেকোর্দশিং অমসুং জি,.আই.এস. মেপনা মরম ওইরগা গ্রাম পঞ্চায়তকী চাউখৎ-থৌরাংগী থৌশিল হেনগৎহনবদা মতেংসু পাংলগনি।
ইচিল-ইনাওশিং,
ঙসি উবা ফংলিবা স্বামিত্বা য়োজনাগী কান্নবশিং অসি লৈবাক অসিদা চত্থখিবা হেন্না চাউবা কেম্পেন অঞগী শরুক ওইরি। কেম্পেন অসি খুঙ্গং, লায়রবশিংবু আত্মনির্ভর ওইহন্নবা হেন্না ফাইনান্সিএল ওইনা মপাঙ্গল কন্নবনি। অমসং হৌজিক্তি ঐখোয়না পৱনজীদগী তাখ্রে মদুদি থা অহুম অসিদা শক্তি কয়াম লৈখি, মহাক মশাগী য়ুম লৈজরে, চে-চাংগী অৱাৎপা লৈত্রে। চে-চাং লাকপগা পুন্সিদা অহোংবা লাকখি। ঐখোয়গী খুঙ্গংগী মীয়ামদা মতিক-ময়াই চাউনা লৈজরবসু, মখোয়না অহানবগী রিসোর্স অসিগা লোয়ননা অৱাবা কয়া মায়োক্নরি, লোঞ্চিং পাদ কী অৱাৎপা লৈখি! য়ুম অমা শানবা তৌবা মতমদা য়ু শাবগী লোনগী সমস্যা! বিজিনেস অমা হৌদোক্নবা তৌবা মতমদা কেপিতেলগী সমস্যা! করিগুম্বা লৌউ-শিংউগী ওইবা ৱাখল্লোন অঞা লাকপা মতমদা, ত্রেক্তর অমা লৈনবা, খুৎশু-খুৎলাই লৈনবা, অনৌবা ফার্মিং অমা হৌনবা ৱাখল লাকপা মতমদা মসু হৌদোক্নবা শেল লৈতে! প্রোপর্তী পেপরশিং লৈতবনা মরম ওইরগা মখোয়না বেঙ্কশিংদগী লোনশিং লাইনা লৌবা য়াদে। উপাই লৈতবনা মরম ওইরগা ভারতকী খুঙ্গংশিংগী মীওইশিংনা বেঙ্কিং সিস্তেমগী ৱাংমদগী অতোপ্পা মীওইশিংদগী লোনশিং লৌবা তাখি, মখোয় মশানা বেঙ্কিং সিস্তেমদগী থোকচখি। ঐহাক্না লায়রবা মীওই অমনা অতোপ্পা লমলানবা অমদা মখুৎ তিংথোক্তুনা থবক মচা অমগীদমক নিবা থংনখি, শেন্দোই হেনগৎলকপা অসিনা মহাক্কী পুন্সিগী খ্বাইদগী অচৌবা অৱাবা অমা ওইরকখি। অৱাবা অসিনা মরম ওইরগা মহাক্না অতোপ্পা মীওই অমদগী শেল অমুক পুবা নত্তনা লম্বী লৈখিদে। উপাই লৈতবনা মরম ওইরগা মঙোন্দগী শেল কয়া মৎপী। ঐহাক্না লৈবাক অসিগী লায়রবশিং, খুঙ্গংগী লায়রবশিং, খুঙ্গংগী নহারোলশিংবু লোইনাইদ্রবা অৱাবগী সাইকল অসিদগী লৌথোকপা পাম্মি। স্বামিত্বা অসি মসিগীদমক য়াম্না মরু ওইবা য়ুম্ফম অমনি। প্রোপর্তী কার্দ শারবা মতুংদা খুঙ্গংগী খুঞ্জাশিংনা হৌজিক্তি বেঙ্কশিংদগী লাইনা লোনশিং লৌবা য়ারগনি। হৌজিক্তা বেনিফিসিয়রীশিংগা ৱারী শাখিবদা প্রোপর্তী কার্দনা মখোয়বু বেঙ্কতগী লোন লৌবদা করম্না মতেং পাংবগে হায়বা তাখ্রে।
মরুপশিং,
হৌখিবা চহি ৬-৭ অসিদা ঐখোয়গী সরকারনা পাইখৎলিবশিং অসি য়েংবীয়ু, করিগুম্বা স্কীমশিং অসি য়েংলুরবদি, ঐখোয়না লায়রবশিংনা অতোপ্পা লমলানবা অমদা মখুৎ তিংথোক্তুনা নিদনবা হোৎনখি। ঙসি লৌউ-শিংউগী ওইবা অপীক-অপীকপা মথৌ তাবশিংগীদমক পি.এম. কিসান সম্মান নিধিগী খুত্থাংদা লৌমীশিংগী বেঙ্ক একাউন্তশিংদা হকথেংননা শেল থারি। অমসুং ঐহাক্না থৌজালশিং ফংলিবা অপীকপা লৌমীশিং, অমদি ভারত্তা লৈরিবা অপীকপা লৌমীশিং অসি লৌমী ১০০গী ৮০ ওইরি হায়না ঐহাক্না থাজৈ, মীপুম খুদিংমক্না মীৎয়েং চংবীদবা অপীকপা লৌমী কয়া লৈ, ঐখোয়না উরিবদি খরা খক্তনি। ঐখোয়না অপীকপা লৌমীশিংগী হক ফংনবগীদমক অঙম্বশিং তৌখি। অপীকপা লৌমীশিংনা ঐহাক্কী পাঙ্গল ওইগনি, কনা অমত্তনা ঐহাক্কী লৈবাক অসিগী মপাঙ্গল শোলহনবা ঙম্লোই। কোরোনাগী মতমদসু অভিয়ান অসি চত্থদুনা ঐখোয়না লৌমী করো ২দা কিসান ক্রেদিত কার্দশিং পীখি। এনিমেল হস্বেন্দরী, ঙামীশিংসু মসিগা কনেক্ত তৌখি। মসিগী পান্দমদি মখোয়না মথৌ তারকপা শেল অদু বেঙ্কশিংদগী লৌবা ঙমহনবা অসিনি, মখোয়না কনাগুম্বা অমগী মনাক্তা চৎপা মথৌ তাররোই। মুদ্রা য়োজনানা মীয়ামদা বেঙ্কশিংদগী অনসেক্যুর্দ লোনশিং লৌহন্দুনা মখোয়গী থবক হৌবা য়ানবগী অফবা খুদোংচাবা অমা পীখি। হৌখিবা চহি ৬ অসিদা স্কীম অসিগী মখাদা লুপা করোর ২৯রোমগী লোনশিং পীথখ্রে। লুপা করোর লাখ ১৫ হায়বা অসি অপীকপা শেনফম অমা নত্তে, চুম্মি স্কীম অসিগী মখাদা হৌজিক মীয়ামদা লুপা করোর লাখ ১৫গী শেনফম য়ৌহনবা ঙমখ্রে। হায়রিবা শেনফম অসিগীদমক মমাংদা মখোয়না অতোপ্পা মীওই অমদা চৎপা তারমখি, মখোয়না শেন্দোই চাউনা হুনবগী লোইনাইদ্রবা অৱাবগী লাংদা থুদুনা লৈরমখি।
মরুপশিং,
ভারতকী খুঙ্গংগী শেন্মীৎলোনগী ফীভম ফগৎহনবদা ঐখোয়গী ইমা-ইবেন অমসুং ইচে-ইচলশিংগী অচৌবা থৌদাং অমা লৈ। ঙসি লৈয়াক অসিদা সেল্ফ-হেল্প গ্রুপ লাখ ৭০ হেন্না লৈরে, মসিদা ইচে-ইচল করোর ৮০রোমনা থবক তৌরি অমসুং মখোয়না অয়াম্বনা খুঙ্গংশিংদা থবক তৌরি। ইচে-ইচলশিং অসি জনধন একাউন্তশিংগী খুত্থাংদা বেঙ্কশিংগা লিঙ্ক তৌখি, অমসুং অনসেক্যুর্দ লোনশিংদা শীংথানীংঙাই ওইনা হেনগৎলকখি। হন্দক্তা সরকারনা মরু ওইবা অতোপ্পা ৱারেপ অমা লৌখি। হান্না সেল্ফ হেল্প গ্রুপ খুদিংমক্না অনসেক্যুর্দ লোন অমা লৌবদা লুপা লাখ ১০ ফাওবদং ওইরম্বা অদু হৌজিক্তি শরুক অনি হেনগৎহন্দুনা লাখ ১০দগী লাখ ২০ ওইহনখ্রে।
ইচিল-ইনাওশিং,
ঐখোয়গী খুঙ্গংগী মরুপ কয়ানা মনাক নকপা শহরশিংদা চৎতুনা রেল লম্বীগী ত্রেকশিংদা থবক শুরি। মখোয়দসু পি,এম. স্বানিধি য়োজনাগী মখাদা বেঙ্কতগী লোন লৌনবগী খুদোংচাবা ফংহনখি। ঙসি অসিগুম্বা মরুপ লাখ ২৫ হেনবনা বেঙ্কশিংদগী লোনশিং ফংলি। হৌজিক্তি মখোয়না কনাগুম্বা অমগী মনাক চৎতুনা থবক তৌজগে হায়বগী মথৌ তাদ্রে।
মরুপশিং,
করিগুম্বা ঐখোয়না স্কীম পুম্নমক অসিদা য়েংলবদি, মসিগী পান্দম অদুদি সরকার অমা লৈবা মতমদা, শেল পীনবা বেঙ্কশিং লৈগনি অমদি লায়রবশিংনা অতোপ্পা লমলানবা মীওই অমদা চৎপগী মথৌ তাদে। লায়রবশিংনা লুপা অমগীদমক, পোৎ অমগীদমক সরকারগী মনাক্তা তোয়না চৎপা মথৌ তারম্বা মতম অদু লৈবাক অসিনা তুংওইনদুনা থনম্লে। হৌজিক লায়রবশিংগী মনাক্তা সরকার মশানা লাক্লি অমসুং লায়রবশিংবু মতেং পাংলি। নখোয়না কোরোনাগী মতমদা উখ্রে মদুদি অৱাবশিং হেনগৎলকপা মতমদা সরকার মশামক্না মাং থাদুনা মীওই করোর ৮০ হেনবদা লেম্না চেং হৱায় পীখি। লায়রবা মীওই অমত্তগী চাকশঙ মৈ মুৎহনখিদে। অমসুং মধ্য প্রদেশনা মসিদসু মতেং পাংখি, মখোয়না কন্না হোৎনখি। সরকারনা লায়রবশিংদা লেম্না অচা-অথক য়ৌহন্নবা লুপা করোর লাখ ২ চাদিং তৌখি। আয়ুশ্নমান ভারত য়োজনাগী মখাদা লায়রবশিংদা লেম্না লায়েংবগী খুদোংচাবা ফংহনখি অমসুং লায়রবশিংনা লুপা করোর ৪০,০০০ দগী লুপা করোর ৫০,০০০ তুংশিনবা ঙমখি। লায়রবশিংদা লুপা করোর চমা হেন্না তুংশিনহন্দুনা জনওসধি কেন্দ্র লিশিং ৮ হেনবদগী হীদাক-লাংথক হোংনা ফংহল্লি। মিসন ইন্দ্রধনুশতা অনৌবা ভেক্সিনশিং হাপচিন্দুনা লায়রবা মীওই কয়াদা য়ৌশিনবা ঙমহল্লি, ঐখোয়না মীরোনবী নুপী, অঙাং করোর কয়াবু লাইনা কয়াদগী কনবা ঙমখি। হোৎনরিবা পুম্নমক অসিনা ঙসি খুঙ্গংগী লায়রবা মীওইশিংগী ফুরিত খাউদা শেল তুংশিনহনবা ঙমহনখি, মহাকপু অৱাবদগী কোকহনখি, ওইথোকপা য়াবা কয়াগা মহাক্কা শম্নহনখি। অমসুং স্বামিত্বা য়োজনানা মপাঙ্গল পীগনি অমসুং ভারতকী খুঙ্গংগী শেন্মীৎলোনগী চাউখৎ-থৌরাংদা অনৌবা পন্দুপ অমা ইরাগনি হায়না ঐহাক্না থাজৈ।
মরুপশিং,
ভারত্তা মোদর্ন তেক্নোলোজীনা মহৌশাদগী শহরশিংদা হান্না য়ৌই মতুংদা খুঙ্গংশিংদা য়ৌবগী চৎনবী অমা লৈ। অদুবু ঙসি লৈবাক অসিনা চৎনবী অসি হোংদোক্নবা হোৎনখি। ঐহাক্না গুজরাতকী মুখ্য মন্ত্রী ওইরিঙৈ মতমদা মফম অদুদা ওনলাইন্দা লেন্দ ইনফোর্মেসন হৌখি। তেক্নোলোজীগী খুত্থাংদা সরকারনা খুঙ্গংদা চৎনবা ই-ভিলেজ সর্ভিস হৌখি। গুজরাত্তা মীয়ামগী সমস্যাশিং কোকহন্নবা স্বাগত হায়বা মমিং অসিগী মখাদা থৌশিল হৌখি, মসি ঙসিসু খুদম অমা ওইরি। চপ মান্নবা লাইৱা অসি ঙাক্তুনা লৈবাক অসিনা ভারতকী খুঙ্গংশিংদা স্বামিত্বা য়োজনা অমসুং দ্রোন তেক্নোলোজীগী কান্নবা ফংহনখি। দ্রোন তেক্নোলোজীনা অতেনবা মতমগী মনুংদা খ্বাইদগী অৱাবা থবকশিং এক্যূরেত ওইনা পাঙথোকপা ঙম্মি। মীওইবনা চংথোক-চংশিন য়াদবা মফমশিংদা দ্রোনশিংনা লায়না চংবা ঙম্মি। য়ুম মেপ্পিং তৌবগী মথক্তা দ্রোন অসিনা লৈবাক অসিদা লমগা মরী লৈনবা রেকোর্দশিং, সর্ভেশিং, দিমার্কেসনশিংগী প্রোসেসশিংদা য়াম্না কান্নরগনি অমসুং হেন্না নীংথিনা অমসুং ত্রান্সপরেন্ত লৈবা ঙমহল্লগনি। মেপ্পিংদগী দিজাস্তর মেনেজমেন্ত, ফার্মিং, সর্ভিস দেলিভরী ফাওবদা দ্রোনশিং অসি হৌজিক্তি পাক শন্না শীজিন্নবা ঙম্লে। নুমিৎ নিনিগী মমাংদা তি.ভি.দা, পাউচেদা অদোম্না উরামগনি, মদুদি মনিপুরদা মীওইবনা চৎপদা মতম শাংনা চংবা মফম ওইরিবা মফমশিংদা দ্রোনশিংনা কোরোনা ভেক্সিন দেলিভর তৌখি। চপ মান্ননা গুজরাত্তা লৌবুকশিংদা য়ুরিয়া চাইবদা দ্রোনশিং শীজিন্নখি।
ইচিল-ইনাওশিং,
দ্রোন তেক্নোলোজীনা লৌমীশিং, অনাবা মীওইশিং অমসুং মনুং হঞ্জিনবা মফমশিংদা লৈরিবা মীওইশিংদা চাউনা কান্নবশিং পীনবা পোলিসী কয়া শেমখ্রে। ভারতমক্তদা মশিং য়াম্লবা মোদর্ন দ্রোনশিং শারি, মসিদসু ভারতপু আত্মনির্ভর ওইহন্নবগীদমক্তা পি.এল.আই. স্কীমসু লাউথোকখি। ঙসি থৌরম অসিদা ঐহাক্না লৈবাক অসিগী হোৎনবা কনবা বিজ্ঞানিকশিং, ইঞ্জিনীয়রশিং, সোফৱেয়র দিবেলপরশিং অমসুং স্তার্ত-অপশিংগা মরী লৈনবা নহা ওইরিবা মীওইশিংদা লো-কোস্ত, ক্বালিতী লৈবা দ্রোনশিং ভারত্তা শানবা ঐহাক্না হায়জনীংই। দ্রোনশিং অসিনা ভারতকী মিংচৎ ৱাংনা থাংগৎপা ঙমগনি। সরকারনা ভারতকী কম্পনীশিংদগী দ্রোনশিং অমসুং মরী লৈনবা সর্ভিসশিং লৈনবা ৱারেপসু লৌখি। মসিনা লমদম অসিদা লৈরিবা অমসুং মপালদা লৈরিবা মশিং য়াম্লবা কম্পনীশিংনা ভারত্তা দ্রোনশিং শাবদা পুক্নীং থৌগৎলগনি, মসিনা অনৌবা থবকশিংসু পীরগনি।
মরুপশিং,
আজাদী কা অমৃত মহোৎসব হায়বদি লাক্কদৌরিবা চহি ২৫ অসি খুঙ্গংগী শেন্মীৎলোন মপাঙ্গল কনখৎহন্নবগা লোয়ননা ভারতকী চাউখৎ-থৌরাংগী লম্বী অসি শক্তি পীনবা হোৎনগনি। মসিদা তেক্নোলোজীগা মরী লৈনবা ইনফ্রাস্ত্রকচরনা অচৌবা থৌদাং অমা লৌরগনি। মোবাইল ফোনশিং অমসুং ইন্তর্নেতনা খুঙ্গংশিংদা লৈরিবা নহারোলশিংবু ঙসি অনৌবা খুদোংচাবশিং ফংহল্লি। মোবাইল ফোনশিং অসি লৌমীশিংবু অনৌবা ফার্মিং তেক্নিকশিং, অনৌবা মহৈ-মরোংশিং, অনৌবা মার্কেতশিংগা কনেক্ত তৌনবগী অচৌবা খুদোংচাবা অমা ওইরি। ঙসি, ভারতকী খুঙ্গংশিংদা শহরশিংদগী ইন্তর্নেত য়ুজরশিংগী মশিং হেল্লি। হৌজিক লৈবাক অসিগী খুঙ্গং পুম্নমকপু ওপ্তিকেল ফাইবরনা কনেক্ত তৌনবগী অভিয়ান খোঙজেল য়াংনা চত্থরি। অফবা ইন্তর্নেতকী ফেসিলিতীগা লোয়ননা লৌউ-শিংউগী মথক্তা মসিনা অফবা এজুকেসন অমসুং অফবা হীদাক-লাংথক্কী খুদোংচাবা অসি খুঙ্গংগী লায়রবশিংবু মখোয়গী ময়ুমদগী ফংবা য়াহল্লি।
মরুপশিং,
তেক্নোলোজীগা লোয়ননা খুঙ্গংশিংবু অওনবা পুরক্নবা অভিয়ান অসি আই.তি. নত্ত্রগা দিজিতেল তেক্নোলোজী খক্তগী নত্তে। খুঙ্গংগী চাউখৎ-থৌরাংদা অতৈ তেক্নোলোজীশিং পাকশন্না শীজিন্নরি। খুঙ্গংশিংদা সোলর ইনর্জীদগী ঈথৈ-লৌখোং অমসুং শেন তানবা অনৌবা খুদোংচাবশিংসু খুঙ্গংশিংদা ফংহল্লি। অইং-অশাদা অহোংবা লাকপা অমসুং মরুশিংগা মরী লৈনবা অনৌবা রিসর্চদগী হোংলক্লিবা দিমান্দ অসিগী মতুং ইন্না অনৌবা মরু-মরাংশিং ফংহল্লি। শা-ঙাশিংগী হকশেল ফগৎহন্নবা অনৌবা ইমপ্রুব তৌরবা ভেক্সিনশিং শীজিন্নরি। অসিগুম্বা অফবা খোঙথাংশিং, খুঙ্গংশিংনা থৱায় য়াওশিনবা, পুম্নমক্না হোৎনরিবশিং অসিগা লোয়ননা ঐখোয়না ভারতকী চাউখৎ-থৌরাংগী য়ুম্ফম অসি খুঙ্গংশিংদা লৈরিবা মতিক-ময়াই অসি মপুং ফানা শীজিন্নদুনা মসিনা ওইহল্লগনি। করিগুম্বা খুঙ্গংশিং অসি মপাঙ্গল লৈরবদি মধ্য প্রদেশসু মপাঙ্গল কনগনি, ভারতসু মপাঙ্গল কনগনি। ময়াম পুম্নমক্তা অমুক হন্না য়াইফ পাউজেল পীজরি! হয়েংদগী শেংলবা নবরাত্রিগী কুহ্মৈ হৌরগনি, মসিগী শক্তি সাধনা অসি ঐখোয় পুম্নমক্কী ওইনা থৌজাল ওইনা লাক্লি। অথুবদা কোরোনাদগী কোকপা ঙম্বা ওইরসি। কোরোনাগী মতম অসিদা ঐখোয়না চেকশিন্না হিংসু, ঐখোয়না হরাও-তয়াম্না হিংবা ঙম্বা ওইরসি, য়াইফ-পাউজেলশিং অসিগা লোয়ননা ময়াম্বা ঐহাক্না হন্না-হন্না থাগৎচরি।


text:
শেল-থুম মন্ত্রালয়
স্ত্রেস্দ লোন এসেৎ লৌশিন্নবগীদমক্তা নেস্নেল এসেৎ রিকন্ত্রক্সন কম্পেনী লিমিতেদনা ফোঙবা সেক্যুরিতী রিসিপকী ঙাক্লৌ পীনবা কেন্দ্র সরকারগী গেরেন্তীগী মরী লৈনবা তোয়না হংবা ৱাহংশিংগী পাউখুম
Posted On:
16 SEP 2021 5:12PM by PIB Imphal
কেন্দ্রগী মন্ত্রী-মন্দোলনা ঙরাং স্ত্রেস্দ লোন এসেৎ লৌশিন্নবগীদমক্তা নেস্নেল এসেৎ রিকন্ত্রক্সন কম্পেনী লিমিতেদনা (এন.এ.আর.সি.এল.) পীবা সেক্যুরিতী রিসিপকী ঙাক্লৌ পীনবা লুপা করোর ৩০,৬০০কী কেন্দ্র সরকারগী গেরেন্তীগী অয়াবা পীখ্রে
আর.বি.আই.গী হৌজিক লৈরিবা কাংলোনগী মনুং-চন্না এন.এ.আর.সি.এল.না চাউরাকপা লুপা লাখ করোর ২গী স্ত্রেস্দ এসেৎশিং থাক খায়না লৌশিন্নবা ৱাফম হৌদোকখ্রে। মখোয়না শেল ওইনা ১৫% অমসুং সেক্যুরিতী রিসিপ (এস.আর.) ওইনা ৮৫%গী খুত্থাংদা হায়রিবশিং অসি লৌশিন্নবা পান্দম থম্লি। মখাদা পীরিবা তোয়না হংবা ৱাহংগী পাউখুমশিংনা স্ত্রেস্দ লোন এসেৎ লৌশিন্নবগীদমক্তা নেস্নেল এসেৎ রিকন্ত্রক্সন কম্পেনী লিমিতেদনা ফোঙবা সেক্যুরিতী রিসিপকী ঙাক্লৌ পীনবা কেন্দ্র সরকারগী গেরেন্তীগী তোঙানবা হীরমশিং শন্দোক্না তাক্লি।
(১) নেস্নেল এসেৎ রিকন্সত্রক্সন কম্পেনী লিমিতেদ (এন.এ.আর.সি.এল.) অসি করিনো? মসি কনানা লিংখৎপনো?
এন.এ.আর.সি.এল. অসি কম্পেনীজ এক্তকী মখাদা ইনকোর্পোরেৎ তৌবনি অমসুং এসেৎ রিকন্সত্রক্সন কম্পেনী (এ.আর.সি.) ওইনা চলায়নবা লাইসেন্স পীনবা আর.বি.আই.দা চে-থাখ্রবনি। স্ত্রেস্দ এসেৎশিংবু তাশিন্দুনা অমত্তা ওইনা পুন্সিন্দুনা মখা তানা অরোইবা ৱারোইশিন পুরক্নবগীদমক্তা বেঙ্কশিংনা এন.এ.আর.সি.এল. অসি শেম্বনি। পি.এস.বি.শিংনা এন.এ.আর.সি.এল.দা ৫১%গী মপু ওইগনি।
(২) ইন্দিয়া দেৎ রিজোল্যুসন কম্পেনী লিমিতেদ (আই.দি.আর.সি.এল.) অসি করিনো? মসিবু কনানা শেম্বনো?
আই.দি.আর.সি.এল. অসি এসেৎ শেন্নগদবা অমসুং মার্কেৎ প্রোফেস্নেল অমদি তর্ন-অরাউন্দ এক্সপর্তশিংবু শিজিন্নগদবা সর্ভিস কম্পেনী/থবক শুনবা ইন্তাইতী অমনি। পব্লিক সেক্তর বেঙ্ক (পি.এস.বি.) অমসুং পব্লিক এফ.আই.শিংনা খ্বাইদগী য়াম্বা ৪৯% স্তেক পায়গনি অমসুং লেমহৌরিবশিংনা প্রাইভেৎ সেক্তর লেন্দরশিংগী ওইগনি।
(৩) এ.আর.সি. ২৮ লৈনা-লৈনা এন.এ.আর.সি.এল. – আই.দি.আর.সি.এল.গুম্বা মখলগী স্ত্রকচর করিগী মথৌ তারিবনো?
হৌজিক লৈরিবা এ.আর.সি.শিং অসি মরু ওইনা অপিকপা ভেল্যুগী লোনশিংগী স্ত্রেস্দ এসেৎকী ৱারোইশিন পুরকপদা য়াম্না মতেং ওইদুনা লাক্লি। আই.বি.সি. য়াওনা অসিগুম্বা ৱারোইশিন পুরক্নবা লৈরিবা তোঙান-তোঙানবা থৌওং কয়াসু কান্নৈ হায়বা উবা ফংখ্রে। অদুবু, লেগাসী এন.পি.এ.শিংগী য়াম্লবা স্তোকশিং খন্নরুবা মতমদদি, তোঙানবা থৌওং কয়া মথৌ তারকই অমসুং কেন্দ্রগী বজেত্তা লাউথোকখিবা এন.এ.আর.সি.এল. – আই.দি.আর.সি.এল. অসিনা অসিগুম্বা খোঙথাং অমনি।
(৪) করিগীদমক্তা সরকারগী গেরেন্তী মথৌ তারিবনো?
এন.পি.এ.শিংগী বেকলোগ কয়া থেংনবা অসিগুম্বা মখলগী ৱারোইশিন পুরক্নবা থৌওংশিং অসিদা সরকারগী ঙাক্লৌগী তঙাই ফদবা লৈগল্লি। মসিনা থাজহনবা পোকহনবগা লোয়ননা কন্তিঞ্জেন্সী বফরসু পী। মরম অদুনা, চাউরাকপা লুপা করোর ৩০,৬০০গী জি.ও.আই. গেরেন্তী অসিনা এন.এ.আর.সি.এল.না পীবা সেক্যুরিতী রিসিপ (এস.আর.)গী ঙাক্লৌ পীগনি। গেরেন্তী অসি চহি ৫ ফাওবা চৎনগনি। গেরেন্তী অসি পীবগী পান্দমদি ৱারোইশিন পুরকপা নত্ত্রগা লিক্বিদেসন তৌবনি। গেরেন্তী অসিনা এস.আর.গী ফেস ভেল্যু অমসুং লোইশিনগদবা অশেংবা ভেল্যুগী মরক্তা লৈবা খেন্নবা অদু মেনখৎকনি। অসিগুম্বা এস.আর.শিং ত্রেদ তৌবা য়াবা মরম্না জি.ও.আই.গী গেরেন্তী অসিনা এস.আর.শিংগী লিক্বিদিতী হেনগৎহনগনি।
(৫) এন.এ.আর.সি.এল. অমসুং আই.দি.আর.সি.এল.না করম্না মথৌ তৌগনি?
এন.এ.আর.সি.এল.না মরু ওইনা থৌদাং লৌরিবা বেঙ্কতা ওফর অমা পীদুনা এসেৎশিং লৌশিনগনি। হায়রিবা এন.এ.আর.সি.এল.গী ওফর অসি হেক য়ানবগা, আই.দি.আর.সি.এল.না মদুবু শেন্নবা অমসুং ভেল্যু হাপ্পগী থৌওং অমুক চত্থগনি।
(৬) অনৌবা স্ত্রকচর অসিদগী বেঙ্কশিংনা করি কান্নবা ফংগনি?
মসিনা স্ত্রেস্দ এসেৎশিংগী ৱারোইশিন পুরকপগী থবকশিং হেন্না খুমাঙ য়াংশিনহনগনি অমসুং মসিনা ফংফম থোকপা ভেল্যু হেন্না ফংহনবদা তেংবাংগনি। মসিনা বেঙ্ককী মীওই শিজিন্নবগী চাংসু হন্থহনবা ঙমদুনা মখোয়গী কারবার অমসুং ক্রেদিৎ গ্রোথ হেন্না লৈনবা মিৎয়েং চঙহনবসু ঙমগনি। হায়রিবা স্ত্রেস্দ এসেৎ অমসুং এস.আর.গী হোলদর ওইবনা, বেঙ্কশিংনা কান্নবা কয়া ফংগনি। মখা তাবা ওইনা, মসিনা বেঙ্ককী ভেলুএসন্দা হেন্না ফগৎহনগনি অমসুং মখোয়গী মার্কেৎ কেপিতেল শাগৎপা ঙম্বগী মতিকপুসু হেনগৎহনগনি।
(৭) মসিবু করিগীদমক্তা হৌজিক শেম্লিবনো?
ইন্সোল্ভেন্সী অমসুং বেঙ্ক্রপসী কোদ (আই.বি.সি.), সেক্যুরিতাইজেসন অমসুং রিকন্সত্রক্সন ওব ফাইনেন্সিএল এসেৎ অমসুং ইনফোর্সমেন্ত ওব সেক্যুরিতী ইন্তরেস্ত (এস.এ.আর.এফ.এ.ই.এস.আই. এক্ত) অমসুং দেৎ রিকোভরী ত্রাইব্যুনেল মপাঙ্গল হেনগৎহনবগা লোয়ননা বেঙ্কশিংদা ভেল্যু য়াম্বা এন.পি.এ. একাউন্তশিংগী দেদিকেতেদ স্ত্রেস্দ এসেৎ মেনেজমেন্ত ভর্তিকেল্স (এস.এ.এম.ভি.) শেম্বনা রিকভরী তৌবদা অহেনবা মিৎয়েং চঙহল্লি। থৌওংসিং অসি পাংথোক্লবসু, বেঙ্কশিংগী বেলেন্স শিত্তা মশিং য়াম্লবা এন.পি.এ.শিং অদুমক লৈরি অমসুং মসিগী মপুং ওইবা মরমদি এসেৎ ক্বালিতী রিভিয়ুনা উৎলিবা বেদ লোনশিং মশিং য়াম্বতা নত্তনা লেন্দর কয়া অমদা চাইথোক্তুনা লৈবননি। লেগাসি এন.পি.এ.শিংগী মথক্তা বেঙ্কশিংনা অৱাংবা থাক্তা প্রোভিজনিং তৌবনা ৱারোইশিন পুরকপদা হেন্না থুজিনবগী তোপ তোপ্পা খুদোংচাবা অমসু পীরি।
(৮) গেরেন্তী অসি শিজিন্নবগী ওইথোকপা লৈবরা?
সরকারগী গেরেন্তী অসি চহি ৫ ফাওবা চৎনবা য়াদুনা লুপা করোর ৩০,৬০০গী অপুনবা শেফমগী মনুংদা লৈবা ওইরগদি লৈরিবা এসেৎশিংদগী লাক্কদবা শেনফমশিং অমসুং এসেৎ অদুগীদমক্তা পীথোক্লিবা এস.আর.গী ফেস ভেল্যুগী মরক্তা লৈরিবা খেন্নবা অদু মেনখৎনবা শিজিন্নগনি। এসেৎ কয়া অমগী পুন্সিন্নবা অমা লৈগদবনা মরম ওইরগা, ময়াম অদুদগী লাকপা শেনফম্না এক্বিজিসন তৌবদা লাক্কদবা শেনফমদগী হেল্লক্কনি হায়না থাজবগী মতিক চাবা ফিভম লৈ।
(৯) মতৌ করম্না সরকারনা খোঙজেল থুনা অমসুং মতম চানা ৱারোইশিন পুরকপা ঙমগনি?
জি.ও.আই. গেরেন্তী অসি চহি মঙা চৎনগনি অমসুং মসিবু শিজিন্নবগী কন্দিসন্দি অরোইবা ৱারোইশিন পুরকপা নত্ত্রগা লিক্বিদেসন তৌবনি। মখা তাবা ওইনা, ৱারোইশিন পুরকপদা তপথবগী থৌওং থোকহন্দনবগীদমক্তা, এন.এ.আর.সি.এল.না গেরেন্তী ফী অমুক পীবা তাগনি অমসুং মসিসু মতম হেনগৎলকপগী মতুং ইন্না হেনগৎলক্কনি।
(১০) এন.এ.আর.সি.এল.গী কেপিতেল স্ত্রকচর অসি করিনো অমসুং মসিদা সরকারনা কয়া য়াম্না তেংবাংগনি?
এন.এ.আর.সি.এল.গী কেপিতেলাইজেসন অসি বেঙ্ক অমসুং নন-বেঙ্কিং ফাইনেন্সিএল কম্পেনী (এন.বি.এফ.সি.)শিংদগী লাকপা ইক্বিতীগী খুত্থাংদা ওইগনি। মসিনা তঙাই ফদবগী মতুং ইন্না দেৎসু শাগৎকনি। জি.ও.আই.গী গেরেন্তীনা হান্না পুথোক্কদবা কেপিতেলাইজ তৌবগী তঙাই ফদবশিংসু হন্থহনগনি।
(১১) স্ত্রেস্দ এসেৎশিংগী ৱারোইশিন পুরক্নবা এন.এ.আর.সি.এল.গী করি থৌশিল-থৌরাং ওইগনি?
এন.এ.আর.সি.এল.না চাউরাকপা লুপা করোর লাখ ২ তাগদবা অমসুং অমমম্না লুপা করোর ৫০০ ওইগদবা স্ত্রেস্দ লোন এসেৎশিংগী ৱারোইশিন পুরকপগী পান্দম থম্লি। ফেজ Iদা, চাউরাকপা লুপা করোর ৯০,০০০গী মপুং ফানা প্রোভিজন তৌরবা এসেৎশিং এন.এ.আর.সি.এল.দা থাজিনগনি হায়বগী থাজবা থম্লি অমসুং লেমহৌরিবা প্রোভিজন নেম্বা এসেৎশিংনা ফেজ IIদা থাজিনগনি হায়বগী থাজবা থম্লি।
*****
(Release ID: 1755520)
Visitor Counter : 148
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
অকোইবগী ফিভম অমসুং ঊমংগী মন্ত্রালয়
হাইদ্রবাদ জুদা লৈবা এস.এ.আর.এস.-কোব ২ নারবা এসিয়াগী নোংশাগী ফিভম হেন্না ফগৎলক্লি।
সেম্পল এনালাইসীস তৌবদা খুদোংথিনীংঙাই ওইবা মখলনা নাহনবা নত্তে হায়বা খঙলে।
শা-ঙাদগী মীওইবদা মখা তানা লাইনা শন্দোকই হায়বগী খুদম অমত্তা লৈতে।
Posted On:
04 MAY 2021 3:28PM by PIB Imphal
হাইদ্রবাদকী নেহরু জুলোজিকেল পার্ক (এন.জেৎ.পি.)না অকনবা চেকশিনবগা লোয়ননা এপ্রিল ২৪, ২০২১দা নিংশা-হোনবা নুংঙাইতবগী লাইওং উৎপা জু অসিদা লৈবা এসিয়াগী নোংশা ৮গী সেম্পলশিং (পংথহল্লবা তুংদা নাতোন, খনাও অমসুং রেস্পিরেতরী ত্রেক্তগী লৌবা) সি.সি.এম.বি.-লাকোন্সতা পীরকখি। সি.সি.এম.বি.-লাকোন্সনা মে ৪, ২০২১দা পীরকপা দাইগ্নোস্তিক তেস্ত অমসুং রীপোর্তকী মতুং ইন্না জু অসিদা লৈরিবা নোংশাশিং অসি এস.এ.আর.এস.-কোব ২ ভাইরস পোজিতিব ওইরে হায়বা খঙলে।
সেম্পলশিং অসিবু মখা তানা য়েংশিনবদা নাহল্লিবা অসি খুদোংথিনীংঙাই ওইদবা ভাইরস মখলনা নাবনি হায়বা খঙবা ঙম্লে। নোংশাশিং অসি তোঙান্না থম্লবা তুংদা নীংথিনা য়েংশিল্লি। নোংশা নিপালমক নীংথিজনা লায়েংলি অমসুং ফিভমসু য়াম্না ফগৎলক্লি। মখোয়না নীংথিনা লৈরি অমসুং চাবা থক্লি। জুগী স্তাফশিং তেক্ত-কায়দনবা চেকশিন থৌরাং খুদিংমক লৌখৎলি অমসুং মপানগা নকশিন্নবা হন্থহন্নবা জু অসি মীয়ামগী ওইনসু থিংজিল্লে।
সেন্ত্রেল জু ওথোরিতীনা এস.এ.আর.এস.-কোব ২গী মশিং হেনগৎলক্লিবা অসি য়েংলদুনা জু অসিনা ইনগদবা চেকশিন থৌরাংগী চৎন-কাংলোনশিং ফোঙবগা লোয়ননা খুদক্কী ওইবা খোঙথাং কয়া পায়খৎখ্রে।
ইন্দিয়ন ভেতেরিনরী রিসর্চ ইন্সতিত্যুৎ (আই.ভি.আর.আই.), উত্তর প্রদেশ অমসুং সেন্তর ফোর সেল্যুলর এন্দ মোলিক্যুলর বাইলোজী – লেবোরেতরী ফোর কঞ্জর্ভেসন ওফ ইন্দেঞ্জর্দ স্পেসিস (সি.সি.এম.বি.-লাকোন্স) হাইদ্রবাদকী অখঙ-অহৈশিং অমসুং সাইন্তিফিক এজেন্সীশিংগা তানরবা তুংদা শা-ঙা শেন্নবা মীওইশিংনা ঙাকথোক্নবা, সেম্পল লৌনবা, চীংননীংঙাই ওইবা কেস খঙদোক্নবা অমসুং তেক কায়দনা থোক্তনবা য়েংশিনবগী কাংলোন শেমখ্রে। কাংলোনশিং অসি http://cza.nic.in/news/en গী মীয়ামগী দোমেন অসিদা ফংগনি।
মখা তানা পায়খৎলকপা খোঙথাংগী শরুক অমা ওইনা অখঙ-অহৈশিং অসিগা তান্নদুনা কোবিদকী চেকশিন থৌরাংশিংসু শেম্লি। অহেনবা ই-পাউদি তঙাই ফদবগী মতুং ইন্না পীগনি।
মমাংগী চহিদা এস.এ.আর.এস.-কোব ২ পোজিতিব ওইখ্রবা মালেমগী অতোপ্পা মফমশিংগী জুদা লৈরিবা শা-ঙাশিংদা থেংনবগী মতুং ইন্নবা লাইনা অসি মীওইবদা শন্দোকই হায়বগী খুদমদি লৈতে। মরম অদুনা মীদিয়াশিংনা পাউ অসি মীয়ামদা শন্দোকপদা য়াম্না চেকশিন্নবা অমসুং ইথৌদাং খঙনা পাংথোকপীনবা ৱাফম থম্লি।
*****
(Release ID: 1715947)
Visitor Counter : 115


text:
হকশেল অমসুং য়াইফ-য়ুম্বাল মন্ত্রালয়
দাঃ হার্শ বর্ধন্না কোবিদ-১৯গী ২৩শুবা গ্রুপ ওফ মিনিস্তর (জি.ও.এম.)গী মিতিংদা চেয়র লৌখ্রে
“ইন্দিয়াগী কোবিদ-১৯গী গ্রাফ তাথখ্রে – হৌখিবা নুমিৎ ৭নিদগী দিস্ত্রীক্ত ১৪৬তা অনৌবা কেস লৈখিদ্রে, নুমিৎ ১৪নিদনা দিস্ত্রীক্ত ১৮, নুমিৎ ২১নিদনা দিস্ত্রীক্ত ৬ অমসুং নুমিৎ ২৮নিদনা দিস্ত্রীক্ত ২১দা”
ইন্দিয়ানা ইরমদমগী ওইবা বেক্সিন অসি লুরবা তানফমদা ফংহন্দুনা মালেমগী কম্ম্যুনিতিশিং অসিদগী থাজবা ফংবা ঙমখ্রে - দাঃ হার্শ বর্ধন্না
Posted On:
28 JAN 2021 12:24PM by PIB Imphal
হেলথ অমসুং ফেমিলি ৱেলফিয়রগী য়ুনিয়ন মিনিস্তর দাঃ হার্শ বর্ধন্না অৱাংবা থাক্কী গ্রুপ ওফ মিনিস্তর (জি.ও.এম.)গী ২৩শুবা কোবি০-১৯গী মতাংদা পাংথোকপা মিতিং ঙসি ভিদিও কনফরেন্সকী খুত্থাংদা পাংথোকখ্রে। মহাক অসি এক্সতর্নেল এফিয়র্সকী মিনিস্তর দাঃ এস. জয়শঙ্কর, সিবিল এবিএসনগী মিনিস্তর শ্রী হার্দীপ এস. পুরি, স্তেতকী মিনিস্তর শ্রী এস্বীনি কুমার চৌবে, মিনিস্তর ওফ স্তেত, মিনিস্ত্রী ওফ হোম এফিয়র্স শ্রী নিত্যানন্দ রাই অমসুং পোর্তস, শিপ্পিং অমসুং ৱাতরৱেজ অমসুং কেমিকেল অমসুম ফর্তিলাইজরগী মিনিস্তর ওফ স্তেত য়াওখি।
দাঃ বিনোদ কে পোল, মেম্বর (হেলথ), এন.আই.তি.আই. আয়োগশু ভর্চুএল ওইনা য়াওখি।
দাঃ হার্শ বর্ধন্না হৌজিক চহি অমা ফারক্লবা কোবিদকী মেনেজমেন্তগী মনিস্তরশিংগী কাংবুশিংনা চৎথখিবা থবকশিং অদু নিংশিংলদুনা মিতিং অসি হৌদোকখি: “খ্বায়গী অহানবা কেস অসি মমাং চহিগী জানুৱারীগী ৩০ দা রিপোর্ত লাকখি, অমসুং খ্বায়দগী অহানবা কোবিদ-১৯গীদমক শেমখিবা জি.ও.এম.গী মিতিং অসিনা ২০২০গী ফেব্রুৱারীগী ৩দা ফমখি। প্রধান মন্ত্রী শ্রী নরেন্দ্র মোদীগী মিয়েং মখাদা ‘সরকার পুম্বা’ অমসুং ‘সমাজ পুম্বা’ হায়বা খোঙজং অসিনা ইন্দিয়ানা লায়চৎ অসি মায় পাক্না লাকশিনবা ঙম্বনি। পুং ২৪ অসিগী মনুংদা কেস ১২,০০০গী মখাদা লৈবগী রিপোর্ত লাক্লি অমসুং এক্তিব কেসলোদ অসি লাখ ১.৭৩ হন্থরি।
মায় পাকপা অসি শন্দোক্না তাক্তুনা মহাক্না হায় মদুদি, “হৌখিবা নুমিৎ ৭নিদগী দিস্ত্রীক্ত ১৪৬তা অনৌবা কেস লৈখিদ্রে, নুমিৎ ১৪নিদনা দিস্ত্রীক্ত ১৮, নুমিৎ ২১নিদনা দিস্ত্রীক্ত ৬ অমসুং নুমিৎ ২৮নিদনা দিস্ত্রীক্ত ২১দা লৈরি। মসি মাংজৌননা তেস্তিং তৌখিবা অদুনা ওইবা ঙমখিবনি হায়রিবা অসিদা করোর ১৯.৫ তেস্ত হৌজিক ফাওবদা তৌখ্রে। হৌজিক ওইরিবা তেস্তিং অসিনা নোংমদা লাখ ১২ তৌবা ঙম্লি।
মহাক্না মখা তানা হায় মদুদি অপুনবা এক্তিব কেস অসিদগী খর অমনা ০.৪৬% অমদি বেন্তিলেতরদা লৈ, ২.২০% অমনা আই.সি.য়ু.দা লৈ অমসুং ৩.০২% খক্না ওক্সিজেনগী মতেংনা লৈরি। দাঃ হার্শ বর্ধন্না হায় মদুদি হৌজিক ফাওবদা য়ু.কে. ভেরিএন্ত কেস ১৬৫ খক্তা রিপোর্ত লৈরি। মখোয় অসি য়াম্না কুপ্না য়েংবা ক্বারীন্তিন্দা থম্লি।
য়ুনিয়ন হেলথ মিনিস্তর চাওথোক্না পল্লি মদুদি ইন্দিয়া অসিগুম্বা মালেমগী ওইনা য়াম্না চিরবা মতম অসিদা কোবিদ-১৯গী বেক্সিন অতোপ্পা লৈবাকশিংদা ফংহল্লি অমসুং লৈবাক কয়াগী পর্সোন্নেলশিংবু বেক্সিনগী মতাংদা ত্রেন্নিং পীখি। “মালেম কম্ম্যুনিতিদা “মিত্রা” ওইনা, ইন্দিয়ানা লুরবা তানফম অসিদা লমদম অসিদা পুথোকপা বেক্সিন অসি ফংহন্দুনা মালেমগী থাজবা ফংলি” হায়না দাঃ হার্শ বর্ধন্না হায়খি।
দাঃ সুরজিৎ কে. সিংহ, দাইরেক্তর (এন.সি.দি.সি.)না ইন্দিয়াদা কোবিদ-১৯গী হৌজিক অমসুং তুংদা ওইরক্কদবা মপুং ফাবা রিপোর্ত অসি অতোপ্পা লৈবাক্কা চাংদম্নদুনা উৎলি।
ইন্দিয়াগী অশিবগী কেস অসি ২০২০গী ময়াই ওইবা জুনদা ৩.৪% ওইরম্বদগী হৌজিক ওইরিবা চাং ১.৪% অসিদা ক্লিনিকেল মেনেজমেন্তকী মরম্না হন্থরকপা উৎলি। মহাক্ন খঙবনখি মদুদি দদ্রা অমসুং নাগর হাবেলি অমসুং দামন অমসু দিয়ু অসিনা অনাবা ফবা খ্বায়দগী হেন্না চাংদা ৯৯.৭৯% লৈ অমসুং আরুনাচল প্রদেশ (৯৯.৫৮%) অমসুং ওরিশা(৯৯.০৭%) ওইদুনা মতুং ইল্লি মরক অসিদা কেরলানা অসিনা চাং অসি ৯১.৬১% লৈরি মরমদি মসিদা এক্তিব কেসলোদ য়াম্না ৱাংনা লৈবননি। মহাক্না খঙহনখি মদুদি মুম্বাই, থীরুবনান্থপুরম, ইর্নাকুলাম, কোত্তায়ম অমসুং কোঝিকোদে অসিনা হৌজিক্কী ওইনা এক্তিব কেস খ্বায়দগী ৱাংবা দিস্ত্রীক্ত ৫ ওইরি। মহারাস্ত্রা অমসুং করলানা হৌজিক্কী ওইনা৭০% লৈবাক অসিগী এক্তিব কেসলোদ ওইরি। অতৈ লৈবাকশিংদা লানশিন্নরিবা অসি উরগা থা খর অসি চেকশিন্না লৈননবা মহাক্না পাউতাক পীরি ।
মরী চুম্না উৎপা প্রজেন্তেসন অমদা দাঃ বিনোদ কে. পোল, এন.আই.তি.আই. আয়োগ অমসুং শ্রী রাজেশ ভুশন, য়ুনিয়ন হেলথ সেক্ত্রেতরীনা লৈবাক অসিদা বেক্সিনেসনগী চাওখৎলকপা অমসুং ২০২১গী জানুৱারীরী ১৬তা প্রধান মন্ত্রীনা হৌদোককিবা বেক্সিনেসন দ্রাইব অসিদা থাগৎপা ফোংদোক্লি।
য়ুনিয়ন হেলথ সেক্ত্রেতরীনা বেক্সিনেসন চৎথরিবা অমসুং মসিনা হৌজিকফাওবদা ফংলিবা অসি উৎলি; থবক অসি হৌদ্রিঙৈদা মাংওইনননা স্তেত অমসুং য়ু.তি.শিং অসিদা বেক্সিন দোজ লাখ ১১২.৪ নুমিৎ হুম্নিদা য়েন্থোকখি; অতোপ্পা অহেনবা দোজ লাখ ১১৫.৬ অমনা ২০২১গী জানুৱারীগী ২০দা স্তেত অমসুং য়ু.তি.দা য়ৌহনখি; বেক্সিনেতর লাখ ২.৫ অমসুং অতৈ তীম লাখ ৪.৪ ত্রেন্নিং পীখি; হেলথ কেয়র ৱার্কর ৯৩,৭৬,০৩০ অমসুং ফ্রন্তলাইন ৱার্কর ৫৩,৯৪,০৯৮ অমনা কো-ৱিন পোর্তেলদা রেজিস্তর তৌখ্রে।
দাঃ পোলনা খঙহনল্লি মদুদি ইন্দিয়ানা হৌজিক্কী ওইনা বেক্সিনেসন পীবদা ৬শুবদা লৈ অমসুং নুমিৎ খরনি অসিদা ৩শুবদা লৈরগনি; লাখ ২৩ বেক্সিনেসন পীবদা হৌজিক ফাওবদা এ.ই.ফ.আই. হোস্পিতালাইজ তৌবা ১৬ লৈরি হায়রিবা অসিনা ০.০০০৭% ওইদুনা য়াম্না শাথিবা এ.ই.ফ.আই. নত্ত্রগা শিবগী রিপোর্ত হৌজিক ফাওবদা লৈত্রি।মহাক্না ইন্দিয়াগী জি.ও.এম.বু হৌজিক ওইরিবা অসিগা অতোপ্পা লৈবাকশিংগা য়েংনবদা থাদৎপা ফোংদোক্লি।
জি.ও.এম.না ইন্দিয়ন বেক্সিনগীদমক অতোপ্পা লৈবাকশিংদগী পুরক্কদবা অসিগী মতাংদা খন্নখ্রে। মিস এস. আর্পনা, সেক্ত্রেতরী, ফার্মাসিয়ুতিকেল দিপার্তমেন্ত হিরম অসিগীদমক শেমখ্রে, জি.ও.এম. থবক অসিগীদমক থাদৎপা ফোংদোকখ্রে।
শ্রী প্রদীপ সিংহ খারোলা, সেক্ত্রেতরী (সিবিল এবিএসন), দাঃ গুরুপ্রসাদ মোহাপাত্র, সেক্ত্রেতরী (দি.পি.আই.আই.তি.), দাঃ বালরাম ভার্গাবা, সেক্ত্রেতরী (হেলথ রিসর্স) অমসুং দি.জি. (আই.সি.এম.আর.), শ্রী দম্মু রাবি, এদ্দিসনেল সেক্ত্রেতরী (এম.ই.এ.), শ্রী গোবিন্দ মোহন, এদ্দিসনেল সেক্ত্রেতরী (হোম এফিয়র্স), শ্রীমতি নিরজ সেখর, এদ্দিসনেল সেক্ত্রেতরী (ইনফোর্মেসন অমসুং ব্রোদকাস্তিং), শ্রী আমিত য়াদব, দি.জি. ফোরেইন ত্রেদ (দি.জি.এফ.তি.), দাঃ সুনিল কুমার, দি.জি.ঐচ.এস. অমসুং অতোপ্পা সরকারগী মকোক থোংবা ওফিসিএলশিংনা ভিদিও কনফরেন্সকী খুত্থাংদা শরুক য়াখি।
****
(Release ID: 1692934)
Visitor Counter : 109
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Odia
,
Tamil
,
Telugu
,
Malayalam


text:
প্রধানমন্ত্রীগী লোইশঙ
ওক্তোবর ২দা প্রধান মন্ত্রীনা জল জীবন মিসনগী মতাংদা গ্রাম পঞ্চায়তশিং অমদি পানি সমিতীশিংগা ৱারি-ৱাতায় শাগনি
প্রধান মন্ত্রীনা জল জীবন মিসন এপ অমদি রাস্ত্রিয়া জল জীবন কোশ লোঞ্চ তৌগনি
Posted On:
01 OCT 2021 12:16PM by PIB Imphal
২০২১গী ওক্তোবর ২গী অয়ুক্কী পুং ১১ তাবা মতমদা প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা জল জীবন মিসনগী মতাংদা গ্রাম পঞ্চায়তশিং/পানি সমিতীশিং/ভিলেজ ৱাতর অমসুং সেনিতেসন কম্মিতীশিংগা(ভি.দবল্যু.এস.সি.) ৱারি-ৱাতায় শারগনি৷
মিসন অসিগী মখাদা লৈরিবা স্কিমশিং হেন্না ত্রান্সপরেন্সী লৈহন্নবা অমসুং একাউন্তেবল ওইহন্নবগী অমদি স্তেকহোল্দরশিংগা মরক্তা এৱার্নেস হেন্না পীনবগীদমক প্রধান মন্ত্রীনা জল জীবন মিসন এপ লোঞ্চ তৌরগনি৷
প্রধান মন্ত্রীনা রাস্ত্রিয়া জল জীবন কোশ লোঞ্চ তৌরগনি, মসিদা ভারত্তা নত্রগা মপান লৈবাকশিংদা লৈরিবা মীওই, ইন্সতিত্যুসন, কোর্পোরেৎ নত্রগা ফিলানথ্রোপিস্ত অমা হেক্তনা খুঙ্গংগী য়ুমথোং, স্কুল, অনগনৱাদি সেন্তর, অশ্রমশলা খুদিংমক্তা অমদি অতোপ্পা পব্লিক ইন্সতিত্যুসনশিংদা তোতিগী ইশিং ফংহনবদা মতেং পাংবা য়াগনি৷
নুমিৎ অসিদা লৈবাক শিনবা থুংনা জল জীবন মসিনগী মতাংদা গ্রাম সভাশিংসু ফম্লগনি৷ গ্রাম সভাশিং অসিনা খুঙ্গংদা ইশিং সপ্লাই তৌবগী সিস্তেমশিংগী প্লানিং অমদি মেনেজমেন্ত খন্ন-নৈনরগনি অমদি মতম শাংনা ইশিং মরাই কাইনা ফংহন্নবসু হোৎনগনি৷
পানি সমিতীশিং/ভি.দবল্যু.এস.সি.
পানি সমিতীশিংনা খুঙ্গংদা ইশিং সপ্লাই তৌবগী সিস্তেমশিং প্লানিং তৌবা, চৎনহনবা, য়েংশিনবা, ওপরেসন তৌবদা য়াম্না মরু ওইবা থৌদাং অমা লৌই, মসিনা মরম ওইদুনা য়ুমথোং খুদিংদা চাং-নাইনা অমদি লোঙ্গ তর্ম বেসিস অমদা অফবা তোতিগী ইশিং ফংহল্লি৷
খুঙ্গং লাখ ৬ হেনবগী মনুংদা, খুঙ্গং লাখ ৩.৫রোমদা পানি সমিতীশিং/ভি.দবল্যু.এস.সি.শিং শেমখ্রে৷ ফিল্দ তেস্ত কিৎশিং শিজিন্নদুনা ইশিংগী ক্বালিতী তেস্ত তৌনবা নুপী লাখ ৭.১ হেন্না ত্রেন তৌখ্রে৷
জল জীবন মিসনগী মরমদা
খুঙ্গংগী য়ুমথোং খুদিংদা অফবা থকপা য়াবা ইশিং ফংহন্নবা ২০১৯গী ওগস্ত ১৫দা প্রধান মন্ত্রীনা জল জীবন মিসন লাওথোকখি৷ মিসন অসি লোঞ্চ তৌবগী মতমদা, খুঙ্গংগী য়ুমথোং কোতি ৩.২৩(১৭%) খক্তনা তোতিগী ইশিং ফংখি৷
কোবিদ-১৯ লাইনা-লাইচৎ লৈরবসু, হৌখিবা চহি অনিদা, য়ুমথোং কোতি ৫ হেনবদা তোতিগী ইশিং কন্নেক্সন তৌখ্রে৷ ঙসি ফাওবদা, খুঙ্গংগী য়ুমথোং কোতি ৮.২৬রোম্না মখোয় মখোয়গী ময়ুমশিংদা তোতিগী ইশিং ফংখ্রে৷ জিলা ৭৮, গ্রাম পঞ্চায়ত লিশিং ৫৮ অমদি খুঙ্গং লাখ ১.১৬তা লৈরিবা খুঙ্গংগী য়ুমথোং খুদিংমক্না তোতিগী ইশিং ফংলি৷ হৌজিক ফাওবদা, স্কুল লাখ ৭.৭২(৭৬%) অমদি অনগনৱাদি সেন্তর লাখ ৭.৪৮(৬৭.৫%)দা তোতিগী ইশিং ফংহনখ্রে৷
প্রধান মন্ত্রীগী ‘সবকা সাথ, সবকা বিকাস, সবকা বিস্বাস, সবকা প্রয়াস’কী মংলান অদু মংফাওননবা অমদি ‘বত্তম অপ’ এপ্রোচ ইন্দুনা, লুপা কোতি লাখ ৩.৬০গী শেনফম অমা থাদদুনা জল জীবন মিসন অসি রাজ্যশিংগা খুৎশম্নরগা চৎনরি৷ মখাতানা, ২০২১-২২দগী ২০২৫-২৬ ফাওবগী ওইনা খুঙ্গংশিংদা ইশিং মরাং কাইনা ফংহন্নবা অমসুং লু-নান্না থম্নবগীদমক ১৫শুবা ফাইনান্স কম্মিসনগী মখাদা তাইদ গ্রান্ত অমা ওইনা পি.আর.আই.শিংদা লুপা কোতি লাথ ১.৪২ কাইথখ্রে৷
******
(Release ID: 1759949)
Visitor Counter : 92
Read this release in:
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
স্তেত ১৯দা চত্থরিবা কোবিদ-১৯ ভেক্সিনেসনগী খোঙজেল কেন্দ্রগী হকশেল মন্ত্রীনা য়েংশিনখ্রে
দোজ করোর ১০০গী পান্দম ফংননবা স্তেতশিংদা হায়খ্রে
নীংথিনা চৎন-কাঙলোন চৎনহন্দুনা কোবিদ-১৯ সেফ কুমহৈ হরাও পাঙথোকপদা মীৎয়েঙ চঙনবা ৱাফম থমখি
Posted On:
09 OCT 2021 3:33PM by PIB Imphal
হকশেল অমসুং য়াইফ য়ুম্বালগী কেন্দ্র মন্ত্রী দোক্তর মনসুখ মন্দাবিয়ানা ঙসি অচৌবা স্তেত পুম্নমক্কী প্রিন্সিপাল সেক্রেতরীশিং অমসুং মিসন দাইরেক্তরশিংগা (নেসনেল হেল্থ মিসন) ৱারী ৱাতায় শানদুনা হায়রিবা স্তেতশিং অদুদা কোবিদ-১৯ ভেক্সিনেসনগী লৈরিবা খোঙজেলশিং য়েংশিনখ্রে। ভারতকী কোবিদ-১৯ ভেক্সিনেসনগী খোঙচত্তা মাঙদা তাদুনা লৈরিবা পন্দোল অসি ভেক্সিন দোজ করোর ১০০ কাপথোকপা লোইশিনবা অসিনি হায়না মহাক্না ফোঙদোকখি। ভারতনা হৌজিক ফাওবদা ভেক্সিন দোজ করোর ৯৪ কাপখ্রে।
অফ-নুংঙাই, হরাউ-তয়ামবা অমদি মী য়াম্না পুনবনা মশক ওইরিবা কুমহৈশিং অসি কোবিদকী চৎন-পথাপশিংগী মতুং ইন্না পাঙথোকত্রবদি কোবিদ-১৯ লাকশিনবগী থৌরাংশিং অসি পুমচাই চাইহনগদৌরিবনি হায়না দোক্তর মন্দাবিয়ানা ফোঙদোকখি। “মমায় অনি লোংবা পাম্বৈদি কোবিদকী চৎন-পথাপশিং চেকশিন্না ইনবা অমদি ভেক্সিনেসনগী খোঙজেল য়াঙখৎহনবনি,” হায়না মহাক্না হায়খি। ভেক্সিনগী ১বা দোজ কাপথোকখিবা মীওইশিংদা কোবিদ-১৯গী শাথিবা লাইওং উৎলক্তবগী চাংনা ৯৬% ওই হায়বা এক্সপরিমেন্তগী মহৈশিং পল্লদুনা ভেক্সিনগী দোজ অনিমক কাপথোক্লবা মীওইশিংদনা ফীভম অসি ৯৮% ফাওবা হেনগৎলকই হায়বা ৱাফম মহাক্না মখা তাখি।
স্তেতশিংদা ভেক্সিন দোজ করোর ৮ হেন্না লৈরি হায়বা ৱাফম পল্লদুনা স্তেতশিংনা মখোয়গী ভেক্সিনেসনগী খোঙজেল হেনগৎহনবদা লৈরিবা অপনবশিংগী মরমদা অমদি পান্দম থম্লিবা মীশিংদা ভেক্সিন য়ৌরবা মশিংগী মরমদা মহাক্না হংখি। স্তেত কয়া অমদি ময়োল্লমগী মফমশিংদা সেচুরেসন কভরেজ য়ৌশিল্লক্লে অমদি ময়োল্লমশিংগী চাইদুনা লৈরিবা মীয়ামদসু ভেক্সিন ফংহল্লি হায়বা ৱাফম থম্নরকখি। মতৌ অসুম্না মতম অমদি থবক য়াম্না চঙবা য়ুম য়ুমদা চঙদুনা ভেক্সিন কাপথোকপগী মনুং হঞ্জিনবা মফমশিংদা পায়খত্তুনা মফমশিং অসিদা অহানবা দোজকী ভেক্সিন কাপ্পা লোইশিল্লক্কদৌরে হায়বা ৱাফমশিংসু থম্নখি। মাস ভেক্সিনেসন দ্রাইভ পায়খৎলিবা উত্তর প্রদেশকুম্বা স্তেতশিংনা ফোঙদোরকপদা কোভেক্সিন মশিং অকক্ননা পীরকপা অমদি হায়রিবা ভেক্সিন অসিগী দোজশিংগী মরক্তা মতম হেন্না তেনবনা খোঙজেল য়াঙহনবা ঙমদে হায়বা ৱাফমশিং থম্লকখি।
স্তেতশিংগা ৱা তানরবা মতুংদা মন্ত্রীনা স্তেত পুম্নমক্তা নুমিৎ খরনিসিদা করোর ১০০গী পান্দম ফংবা ঙম্নবা লেমহৌরিবা দোজ করোর ৬ অসি থুনা কাপথোক্নবা মখোয়গী খোঙজেল য়াঙখৎহন্নবা ৱাফম থমখি।
কেন্দ্রগী হকশেল সেক্রেতরী শ্রী রাজেস ভুশন্না স্তেত হেল্থ এদমিনিস্ত্রেতর খুদিংমক্তা কুমহৈ হরাউ মনুংদা কোবিদ-১৯ শন্দোরকপা থিংননবগীদমক কোবিদ এপ্রোপ্রিএত বিহেবিয়র (সি.এ.বি.) চপ চানা চৎনহন্নবা ৱাফম থমখি। সেপ্তেম্বর ২১, ২০২১দা মন্ত্রালয়না পীখিবা ফাওনচেদা স্তেত/য়ু.তি.শিংনা ইনগদবা মচা খায়বা এস.ও.পি. নীংথিনা ইনবা মথৌ তাই হায়না মহাক্না মখা তাখি।
মখাদা পীরিবা চৎন-কাঙলোনশিং স্তেতশিংদা খঙহনখ্রে অমদি মীফমদুদসু অমুক হন্না খঙহনখি:
- কন্তেনমেন্ত জোন ওইনা লাউথোক্লবা মফমশিং অমদি পোজিতিবিতী রেত ৫% হেন্না লৈবা দিস্ত্রিক্তশিংদা মীয়াম পুনবা য়ারোই।
- পোজিতিবিতী রেত ৫%গী মখাদা লৈবা দিস্ত্রিক্তশিংদা (লোকেল কন্তেক্সকী মতুং ইন্না) হান্না অয়াবা লৌরগা অমদি মীশিং অকক্নবা চাংদা মী পুনবা য়াগনি।
- চয়োলগী কেস পোজিতিবিতীদা য়ুম্ফম ওইরগা কোমথোকপা অমদি অথিংবা থমগদবনি।
- অঙনবা চেকশিন খুদমশিং খঙদোক্নবা স্তেতশিংনা দিস্ত্রক্ত খুদিংমক্তা নুমিৎ খুদিংগী কেস ত্রেজেক্তরী কুপ্না য়েংশিনগদবনি অমদি ফীভমগী মতুং ইন্না অথিংবা থম্নবা অমদি কোবিদকা চুনবা লীচৎ ঙাকহন্নবা থৌরাং লৌখৎকদবনি।
- মীয়াম চত্থোক চৎশিন তৌদুনা অমগা অমগা পুন্দনবা কন্না হায়গদবনি।
- “ওনলাইন দর্শন” অমসুং ভর্চুএল ওইনা পাঙথোকপগী থৌওংশিং পুক্নিং থৌগৎকদবনি।
- মীতম মৈ থাবা, দুর্গা পুজা পন্দল, “দান্দিয়া”, “গরবস” অমসুং “ছত পুজা”নচিংবা লাইনিংগী থৌরম খুদিংমক মমীংতগী ওইনা পাঙথোক্কদবনি।
- মীয়াম পুনবা/খোঙচৎশিংদা য়াওগদবা মীশিং রিগুলেত তৌগদবনি।
- লাই খুরুমফম মফমশিংদা চঙফম অমদি থোকফম তোখাইনা থমগদবনি অমদি লাই খুরুমবগী ফক পুনশিনবা, “প্রসাদ” কৎপা, ঈরু-ঈশেং খিকপনচিংবা থৌওংশিং তৌরোইদবনি।
মীফম অদুনা স্তেতশিংদা ফংহনখ্রবা ইমর্জেন্সী কোবিদ রেসপোন্স পেকেজ (ই.সি.আর.পি.) ২গী শেলথুমগী মচাকশিং থুনা শীজিন্নবা হৌনবা ৱাফমসু খন্নখি।
অন্ধ্র প্রদেশ, অসাম, বিহার, ছত্তিসগর, গুজরাত, হরিয়ানা, ঝার্খন্দ, কর্নাতকা, কেরলা, মধ্য প্রদেশল মহারাস্ত্র, ওরিসা, পঞ্জাব, রাজস্থান, তামিল নাদু, তেলঙ্গনা, উত্তরাখন্দ, উত্তর প্রদেশ অমসুং ৱেস্ত বেঙ্গলনা মীফম অদুদা শরুক য়াখি।
****
(Release ID: 1762491)
Visitor Counter : 105


text:
য়ুমলৈ-কৈরৈ মন্ত্রালয়
প্রি-মুন্সুন/মুন্সুনগী ফিভম য়েংশিন্ননবা নেস্নেল দিজাস্তর মেনেজমেন্ত ওথোরিতীনা মীফম পাংথোকখ্রে
Posted On:
13 MAY 2022 8:24PM by PIB Imphal
প্রধান মন্ত্রী শ্রী নরেন্দ্র মোদীনা সভাপতি ওইদুনা মে ৫দা হীত ৱেব অমদি মুন্সুনগী চেকশিন-থৌরাং লৌখৎনবগীদমক ফমখিবা রিভ্যু মীফম অদুগী মতুং তারকপা ওইনা, নেস্নেল দিজাস্তর মেনেজমেন্ত ওথোরিতী (এন.দি.এম.এ.)না সাউথ-ৱেস্ত মুন্সুনগী লৈরিবা প্রি-মুন্সুন/মুন্সুনগী ফিভম য়েংশিন্নবা মীফম অমা পাংথোকখি৷মীফম অসিদা ইন্দিয়ন মেতিওরোলোজিকেল দিপার্তমেন্ত (আই.এম.দি.), নেস্নেল রিমোত সেন্সিং সেন্তর (এন.আর.এস.সি.), সেন্ত্রেল ৱাতর কম্মিসন (সি.দবল্যু.সি.) ইন্তিগ্রেতেদ দিফেন্স স্তাফ, নেস্নেল দিজাস্তর রেস্পোন্স ফোর্স (এন.দি.আর.এফ.), ইন্দিয়ন কোস্ত গার্দ, হাউজিং অমদি আর্বান এফিয়র্স মন্ত্রালয় অমদি হোম এফিয়র্স মন্ত্রালয়গী ওফিসরশিং অমদি সাইন্তিস্তশিংগা লোইননা ইশিং-ইচাউ তোইনা থোক্কনবা রাজ্যশিং/য়ুনিয়ন তেরিতোরী ১৯গী রিসাইন্দেন্ত কম্মিশনারশিংনা শরুক য়াখি৷
মীফম অদুনা রাজ্যশিং/য়ুনিয়ন তেরিতোরী ১৯গী স্তেত ওফ দিজাস্তর মেনেজমেন্ত প্লানশিং (এস.দি.এম.পি.শিং) য়েংশিনখি৷ স্তেত ইমর্জেন্সী ওপরেসন সেন্তরশিং অমদি দিস্ত্রিক ইমর্জেন্সী ওপরেসন সেন্তরশিংবু (দি.ই.ও.সি.শিং) চহি অমদা নুমিৎ ৩৬৫, ২৪ X ৭তা মথৌ তৌহন্নবা খন্ন-নৈনখিবনি৷ সাউথ-ৱেস্ত মুন্সুন, ২০২২গী ফোর্কাস্তপু নোর্মেল ওইরবা য়াই হায়না আই.এম.দি.না খঙহল্লকখি৷ ইশিং-ইচাউ থোকপগা মরী লৈননা খ্বাইদগী ফিভম শোকপা য়ানা লৈরিবা মফমশিংগীদমক প্রি-মুন্সুন দিপ্লাইমেন্ত প্লান তৌননবগীদমক এন.দি.আর.এফ.না মাংজৌননা রাজ্যশিং/য়ুনিয়ন তেরিতোরীশিংগা তাথোক-তাশিন তৌখ্রে৷
প্রধান মন্ত্রী শ্রী নরেন্দ্র মোদীগী রিকম্মেন্দেসনশিংগী মতুং ইন্না, ইন্তিগ্রেতেদ ফ্লদ আর্লী ৱার্নিং সিস্তেমগা লোইননা দিসিজন সপোর্ত সিস্তেম শিজিন্নবগী কন্সেপ্ত অদুসু খন্নখি৷ করিগুম্বা সিস্তেম অসি হায়রিবা রাজ্যশিং অসিগী মুনিসিপাল বোদীশিংনা শিজিন্নরবদি শহরগী মফমশিংদা থোক্লিবা ইশিং-ইচাউ অসি হন্থহনবদা চাওনা মতেং পাংগদৌরিবনা সিস্তেম অসি শিজিন্নবগী তঙাই ফদবা লৈরে হায়না অখন্ননা ফোংদোকখি৷ রিজর্বরশিং অমদি দামশিংগী দেঞ্জর অমদি ৱার্নিং লেবেলশিংসু য়েংশিনখি অমদি মতম চানা য়েংশিন্নবগী তঙাই ফদবসু লৈরি হায়না ফোংদোকখি৷
জিলাশিং অমদি রাজ্যশিংগী থাক্তা লৈরিবা তোঙান তোঙানবা থাকশিংদা থোক্লিবা দিজাস্তরশিং অসি য়েংশিনবদা মতেং পাংনবা আপদা মিত্র ভোলুন্তিয়পশিং দিপ্লোই তৌবগা লোইননা লৈঙোইগী খানিশিং অমদি কোইলাগী খানিশিংদা ইশিং থুমজিনবগী নৌনা থোক্লক্লিবা অনৌবা থ্রেতশিংসু খন্ন-নৈনখি৷ গিয়রশিং অমদি ইক্ব্যুইপমেন্ত মতম চানা লৌশিনবা অমসুং স্তোর তৌনবসু খন্ন-নৈনখি৷ ইম্পেক্ত বেজ আর্বান ফ্লদ ফোর্কাস্তিং অমদি ফ্লাশ ফ্লদ তোইনা থোকপা মফমশিংসু পনখি৷ রাজ্য কয়ামরোমগী “ফ্লদ হজার্দ জোনেসন এতলাস” শেম-শাবদা এন.আর.এস.সি.গী ইফর্তশিংসু পনখি৷ লাক্কদৌরিবা মুন্সুন সিজনদা শিবগী চাং অসি জিরোদা হন্থহন্নবগী পান্দম অমা ফংবা ঙম্নবা আর্লী ৱার্নিং ইফেক্তিব ওইনা শন্দোক্নবা তোঙান তোঙানবা গুগল এলর্তশিংগা লোইননা দামিনি এপ; নাউকাস্ত শিজিন্ননবসু ফোংদোকখি৷
******
(Release ID: 1825424)
Visitor Counter : 22


text:
মন্ত্রীমন্দল
অখন্না মিনরেল খরগীদমক্তা রোয়ালতী রেৎ লেপ্নবা মাইন্স অমসুং মিনরেল্স (দিভেলপমেন্ত অমসুং রিগুলেসন) এক্ত, ১৯৫৭কী অনিশুবা সেদ্যুলদা এমেন্দমেন্ত তৌবগী কেবিনেৎনা অয়াবা পীখ্রে
Posted On:
09 MAR 2022 1:29PM by PIB Imphal
প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা কালুকোনাইত, পোতাশ, ইমরেল্দ, প্লাতিনম গ্রুপ ওফ মেতল (পি.জি.এম.), এন্দালুসিত, সিল্লিমানাইত অমসুং মোলীবদেনমগী ওইনা অখন্না মিনরেল খরগীদমক্তা রোয়ালতী রেৎ লেপ্নবগীদমক্তা মআইন্স মন্ত্রালয়না ৱাহৌদোক থমখিবগী মতুং ইন্না মাইন্স অমসুং মিনরেল্স (দিভেলপমেন্ত অমসুং রিগুলেসন) এক্ত, ১৯৫৭কী অনিশুবা সেদ্যুলদা (মতাং অসিদগী এক্ত হায়না পল্লগদবা) এমেন্দমেন্ত তৌবগী কেবিনেৎনা অয়াবা পীখ্রে।
অয়াবা পীখিবা অসিনা কালুকোনাইত, পোতাশ, ইমরেল্দ, প্লাতিনম গ্রুপ ওফ মেতল (পি.জি.এম.), এন্দালুসিত, সিল্লিমানাইত অমসুং মোলীবদেনমগী ওক্সন তৌবা য়াহল্লগনি অমসুং মসিনা মরম ওইদুনা মিনরেলশিং অসিগী ইম্পোর্ত হন্থহন্দুনা মাইনিং সেক্তর অমসুং মেন্যুফেকচরিং সেক্তরদা থবক পীবগী খুদোংচাবা হেনগৎহনবগা লোয়ননা খুন্নাইগী চাউরবা কাঙলুপ মনুং চন্না চাউখৎপগী পুরকপদসু তেংবাংগনি। মিনরেল পোলীমোর্ফ ওইরিবা অন্দালুসাইত, সিল্লিমানাইত অমসুং কয়ানাইতকী রোয়ালতীগী মমলসু মান্ননা থম্লে।
অয়াবা পীরিবা অসিনা লৈবাক অসিগী শেন্মিৎলোনগী ওইনা মরু ওইবা মিনরেল কয়া অমা ইম্পোর্ত তৌবদা মহুৎ শিনবা য়াহল্লগনি অমসুং মমল য়াম্লবা ফোরেক্স কনবা ঙম্লগনি। মিনরেলশিংবু লমদমসিদা পুথোকচবনা মীরমদা মীখা পোনবগী থৌওংসু হন্থহল্লগনি। অয়াবা পীরিবা অসিনা লৈবাক অসিদা অহানবা ওইনা কালুকোনাইত, পোতাশ, ইমরেল্দ, প্লাতিনম গ্রুপ ওফ মেতল (পি.জি.এম.), এন্দালুসিত, সিল্লিমানাইত অমসুং মোলীবদেনমগুম্বা মিনরেল ব্লোক্কী ওক্সন তৌবা য়াহল্লগনি।
এক্স অসিবু ইং ২০১৫দা লৈবাক অসিগী মিনরেলগী লনবু নুং-পান ফাওনা উবা অমসুং অচান মীরাই খায়দনা য়েন্থোকপগী খুত্থাংদা মিনরেল কন্সেসন পীবগী অনৌবা চৎনবী অমা লৈহন্নবগীদমক্তা এমেন্দ তৌখিবনি। মসিদগী হৌনা ওক্সনগী চৎনবী অসি মপুং মরৈ ফাবা য়াম্না হেনগৎলক্লে। মিনরেল সেক্তরদা অহেনবা শাফু পীনবগীদমক্তা, এক্ত অসিবু ইং ২০২১দা অমুক্কা এমেন্দ তৌখিবনি। শেমদোকপগী থৌওং কয়াগী মখাদা, সরকারনা মিনরেল ব্লোক ওক্সন তৌবদা মশক থোক্না খুমাং চাউশিনহল্লে, পুথোকপগী চাং হেনগৎহল্লে, লৈবাক অসিদা কারবার তৌবা হেন্না নুংঙাইহল্লে অমসুং মিনরেল পুথোকপনা গ্রোস দোমেস্তিক প্রদক্ত (জি.দি.পি.)দা শরুক তম্বগী চাংসু হেনগৎহল্লে।
ইকায়খুম্ননীংঙাই ওইরবা প্রধান মন্ত্রীনা পীবিবা আত্মানির্ভর ভারতকী মঙলান্না লুচিংদুনা মাইন্স মন্ত্রালয়না লৈবাক অসিদা মিনরেল থীদোকপগী থৌওংশিং হেনগৎহন্নবা খোঙথাং পায়খৎপা হৌখ্রে অমসুং মসিনা মরম ওইরগা ব্লোক মশিং য়াম্না ফংহনখ্রে। মিনরেল থীদোকপগী অসিগুম্বা থৌওংশিং অসি আইরন ওর, বোক্সাইত, লাইমস্তোনগুম্বা ত্রেদিস্নেল মিনরেলখক্তগী নত্তনা দীপ সিতেদ মিনরেল, ফর্তিলাইজর মিনরেল, ক্রিতিকেল মিনরেল অমসুং মীরমদগী পুশিল্লকপা মিনরেলশিংগীসু পাংথোক্লি।
মমাংগী চহি ৪-৫দা, জিওলোজিকেল সর্ভে ওফ ইন্দিয়া অমসুং মিনরেল এক্সপ্লোরেসন কোর্পোরেসন লিমিতেদকুম্বা সেন্ত্রেল এজেন্সীশিংনা এক্সপ্লোরেসনগী থবক কয়া অমা পাংথোকখ্রে অমসুং লৈবাক অসিদা মাইন তৌদবা মিনরেল ব্লোক কয়াগী কয়াগী ৱারোল য়াওনা রাজ্য সরকারশিংদা রিপোর্তশিংসু পীশিনখ্রবনি। গ্লুকোনাইত/পোতাশ, ইমরেল্দ, প্লাতিনম গ্রুপ ওফ মেতল (পি.জি.এম.), এন্দালুসাইত অমসুং মোলীবদেনমগুম্বা মিনরেলশিংগী মতাংদা লৈবাক অসিনা ঐখোয়গী তঙাই ফদবশিং থেংননবগীদমক্তা মীরমদগী পুশিল্লকপদা মপুং ওইনা মখা পোল্লম্মি। মিনরেলগী মতাংদা ইশাগী কোন্নজনা পুথোকপা ঙম্নবা হোৎনবগী মাইকৈদা, রাজ্য সরকার কয়ানা অসিগুম্বা মিনরেল ব্লোক কয়াবু ওক্সন তৌনবগীদমক্তা শকখঙখি। অদুবু, মিনরেলশিং অসিগী রোয়ালতীগী মমলদি তোঙানবা ৱারোল ওইনা পীরক্তে অমসুং অসিগুম্বা মিনরেলশিংবু মাইন তৌনবগীদমক্তা শাফু পীবগী মতৌসু ওইদে।
পুম্নমক অসিগী মতুং ইন্না, ওক্সন্দা শরুক য়াবগী চাং হেনগৎহন্নবগীদমক্তা অমসুং পুক্নিং থৌগৎনবগীদমক্তা মন্ত্রালয়না চৎনবা য়াবা রোয়ালতী রেৎ অমা হৌদোক্লি অমসুং মসিদা প্রধান মন্ত্রীনা লুচিংবা কেবিনেৎনসু অয়াবা পীরে। রেৎ অসি রাজ্য সরকার অমসুং কেন্দ্র সরকারগী তোঙানবা মন্ত্রালয় অমসুং বিভাগশিংগা তান্নদুনা শেমখিবনি। মিনরেল ব্লোকশিং অসিগী ওক্সন তৌবা য়াহন্নবগীদমক্তা মথৌ তাবা মিনরেলশিং অসিগী এভরেজ সেল্স প্রাইস (এ.এস.পি.) হোৎপগী মওং-মতৌসু মাইন্স মন্ত্রালয়না পীগনি।
রাজ্য সরকারশিংনা থৱাই য়াওনা শরুক য়াদুনা লৈবাক অসিদা মিনরেল ব্লোক ১৪৫ হেনবগী মায় পাক্না ওক্সন তৌখ্রে। ইং ২০২১দা শেমদোকপা লৈখিবশিংনা মখা তাবা শাফু পীদুনা, ইং ২০২১-২২গী শেনবা চহিদা মিনরেল ব্লোক ১৪৬ হেন্না ওক্সন তৌনবা থমখি। মসিগী মনুংদগী, শেনবা চহি অসিদা মিনরেল ব্লোক ৩৪ মায় পাক্না ওক্সন তৌখি। গ্লুকোনাইত/পোতাশ, ইমরেল্দ, প্লাতিনম গ্রুপ ওফ মেতল (পি.জি.এম.), এন্দালুসাইত অমসুং মোলীবদেনমগুম্বা মিনরেলশিংগী রোয়ালতী লেপখিবনা ওক্সন তৌনবা ব্লোক্কী মশিং হেনগৎহল্লগনি।
গ্লুকোনাইত অমসুং পোতাশলুম্বা মিনরেলশিং অসিদি লৌউ-শিংউবগী হার শাবদা শিজিন্নরি। প্লাতিনম গ্রুপ ওফ মেতল (পি.জি.এম.) অসিনা তোঙানবা ইন্দস্ত্রী অমসুং অনৌবা এপ্লিকেসনশিংদা শিজিন্নরিবা ভেল্যু ৱাংবা মেতলশিংনি। অন্দালুসাইত, মোলীবদেনমগুম্বা মিনরেলশিং অসিনা ইন্দস্ত্রীএল এপ্লিকেসনশিংদা শিজিন্নরি।
লৈবাক্কী অপাম্বা অমসুং অফবগীদমক্তা মিনরেলশিং অসিবু লমদমসিদা মাইনিং তৌববু পুক্নিং থৌগৎপনা পোতাশ হার অমসুং অতোপ্পা মিনরেলশিং ইম্পোর্ত তৌবগী চাং হন্থহল্লগনি। মাইন্স মন্ত্রালয়না লৌখৎলিবা খোঙথাং অসিনা মাইনিং সেক্তরদা থবক পীবগী চাংসু হেনগৎহনগনি হায়বগী থাজবা থম্লি। মসিনা দাউন্সত্রীম ইন্দস্ত্রীজশিংদা মিনরেল ফংবগী চাং হেনগৎহনবগা লোয়ননা লৌউ-শিংউদসু ঙাক্লৌ পীগনি।
****
(Release ID: 1804808)
Visitor Counter : 58
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ বেক্সিনেসনগী অপদেৎ
লৈবাক অসিগী তিকা থাখ্রবা হেল্থকিয়র ৱার্করশিংগী অপুনবা মশিং লাখ ৯.৯৯ হেনখ্রে
বেক্সিনেসন দ্রাইভকী ৬নি শুবা নুমিৎকী নুমিংদাং পুং ৬ ফাওবদা বেনিফিসরী ১,৯২,৫৮১ থিকা থাখ্রে
Posted On:
21 JAN 2021 8:05PM by PIB Imphal
লৈবাক শিনবা থুংনা পাঙথোকপা কোবিদ-১৯ বেক্সিনেসন প্রোগ্রাম অসি তরুকনি শুবা নুমিৎ অসিদসু মাই পাক্না পাঙথোকখ্রে।
প্রোবিজনেল রিপোর্তকী মতুং ইন্না সেসন ১৮,১৫৯গী খুত্থাংদা কোবিদ-১৯গী মায়োক্তা তিকা থাখ্রবা হেল্থকিয়র ৱার্করশিংগী অপুনবা মশিং অসি ৯,৯৯,০৬৫ (ঙসি নুমিদাং পুং ৬ ফাওবদা) য়ৌখ্রে।
ঙসি নুমিদাং পুং ৬ ফাওবদা সেসন ৪,০৪১ পাঙথোকখ্রে।
লৈবাক শিনবা থুংনা কোবিদ১৯ বেক্সিনেসনগী তরুকনি শুবা নুমিৎ অসিদা নুমিদাং পুং ৬ ফাওবদা বেনিফিসরী ১,৯২,৫৮১ তিকা থাখ্রে। অরোইবা রিপোর্ত ঙসি নুমিদাং অথেংবদা মপুং ফারগনি।
বেক্সিনেসন দ্রাইভকী তরুকনি শুবা নুমিৎকী নুমিং পুং ৬ ফাওবদা এ.ই.এফ.আই. ১৮৭ রিপোর্ত তৌরকখ্রে।
****
(Release ID: 1691020)
Visitor Counter : 82


text:
হকশেল অমসুং য়াইফ-য়ুম্বাল মন্ত্রালয়
হকশেল মন্ত্রালয়না ‘মেন্তেল হেল্থ এৱার্নেস কেম্পেন্দ ৱীক’ লোঞ্চ তৌখ্রে
ফিজিকেল হেল্থ অমদি ৱেল্নেসতা য়াম্না তঙাই ফদ্রিবা মেন্তেল হেল্থগী মরু ওইরিবা অদু শ্রী মন্সুখ মন্দাবিয়ানা পনখ্রে
Posted On:
05 OCT 2021 5:36PM by PIB Imphal
ঙসি মফম অসিদা, হকশেল অমদি য়াইফ-য়ুম্বালগী কেন্দ্রগী মন্ত্রী শ্রী মন্সুখ মন্দাবিয়ানা ফিজিকেল হেল্থ অমদি ৱেল্নেসতা য়াম্না তঙাই ফদ্রিবা মেন্তেল হেল্থদা মীৎয়েং চংনবা হায়খ্রে৷ ঙসিদগী হৌদুনা মালেমগী মেন্তেল হেল্থ নুমিৎতা লোইশিনগদৌরিবা মেন্তেল হেল্থ এৱার্নেস কেম্পেন্দ কেম্পেন্দ ৱীক হকশেল অমসুং য়াইফ-য়ুম্বালগী কেন্দ্রগী মন্ত্রালয়না পাংথোক্লি৷ মেন্তেল হেল্থ ইসুশিংগী মতাংদা এৱার্নেস পীনবা অমদি মেন্তেল হেল্থ সপোর্ত তৌনবা ময়াম পুম্না হোৎনমিন্ননবা ওক্তোবর ১০ অসি মালেম শিনবা থুংনা মালেমগী মেন্তেল হেল্থ নুমিৎ হায়না পাংথোক্লি৷
হন্দক চহিগী মালেমগী মেন্তেল হেল্থ নুমিৎ অসিদি কোবিদ-১৯না মরম ওইরগা নোংমগী পুন্সি মরেলশিংদা চাওনা অহোংবা লাকহনখ্রবা মতম অসিদা তারি৷ মসিনা মরম ওইদুনা মীয়ামগী মরক্তা তোঙান তোঙানবা মেন্তেল হেল্থ কন্সর্নশিং লাকখ্রে৷ কেন্দ্রগী হকশেল মন্ত্রীগী লুচিং মখাদা, মেন্তেল দিসওদরশিংবু কোইশিন্দুনা থম্লিবা স্তিগমা অমা থুগাইনবা মীয়াম শরুক য়াহনবদা পুক্নিং থৌগৎপনা পান্দম অমা ওইদুনা মেন্তেল হেল্থ এৱার্নেস কেম্পেন্দ ৱীক পাংথোক্লি৷
মেন্তেল হেল্থ এৱার্নেস কেম্পেন্দ ৱীক্কীদমক পাংথোক্কদৌরিবা থবক থৌরমশিংগী শরুক ওইনা, হকশেল অমসুং য়াইফ-য়ুম্বাল অমদি কেমিকেল অমসুং ফর্তিলাইজর্সকী কেন্দ্রগী মন্ত্রী, শ্রী মন্সুখ মন্দাবিয়ানা ঙসি য়ুনিসেফকী স্তেত ওফ দি ৱার্ল্দস চিল্দ্রেন রিপোর্ত রিলিজ তৌখি৷ ২১শুবা চহি চাদা লৈরিবা অঙাংশিং, ইনখৎলক্লিবা নহাশিং অমদি কেয়রগিবরশিংগী মেন্তেল হেল্থদা রিপোর্ত অসিনা কুপথনা পল্লি৷ রিপোর্ত অসিদা পনখিবগী মতুং ইন্না, কোবিদ-১৯ লাইনা-লাইচৎনা অঙাংশিংগী মেন্তেল হেল্থদা য়াম্না মরু ওইবা শাফু অমা পীখ্রে৷
মেন্তেল হেল্থ এৱার্নেস কেম্পেন্দ ৱীক্কী মখাদা পাংথোক্কদৌরিবা অতোপ্পা থবক থৌরমশিংগী মনুং চল্লিবশিং অদুদি এজুকেস্নেল ইন্সতিত্যুসনশিং অমদি অতোপ্পা চানবা ওর্গনাইজেসনগা খুৎশম্নরগা বেঙ্গলুরুদা লৈরিবা এন.আই.এম.ঐচ.এ.এন.এস.না ভর্চুএল এৱার্নেস ৱার্কশোপশিং পাংথোকপা, দিল্লীগী তোঙান তোঙানবা মফমশিংদা সাইকল রেল্লীশিং পাংথোকপা, গ্রীন রিবোন কেম্পেন্দ, রিজনেল লোনশিংদা শোর্ত ফিল্ম রিলিজ তৌবা, #breakthestigma hashtag campaign লোঞ্চ তৌবা অমদি মেন্তেল হেল্থগী মরমদা ক্বুইজ/ স্লোগান কম্পিতিসনশিং পাংথোকপা অসিনি৷
*****
(Release ID: 1761224)
Visitor Counter : 74


text:
য়ুমলৈ-কৈরৈ মন্ত্রালয়
পদ্ম এৱার্দ ২০২২ লাউথোক্লে
Posted On:
25 JAN 2022 8:28PM by PIB Imphal
লৈবাক অসিগী খ্বাইদগী চাউবা সিবিলিয়ন এৱার্দশিংগী মনুংদা অমা ওইরিবা পদ্ম এৱার্দশিং কাংলুপ অহুম থোক্না হায়বদি পদ্ম বিভুষন, পদ্ম ভুষন অমসুং পদ্ম শ্রী হায়না মমিং থোন্দুনা পীরি। তোঙান-তোঙানবা হিরমশিংদা হায়বদি কলা, সোসিএল ৱাকর্দ, মীয়ামগী থবক, সাইন্স অমসুং ইঞ্জিনিয়ারিং, ললোন-ইতিক অমসুং উদোগ, মেদিসিন, সাহিত্য অমসুং ইজুকেসন, শান্ন-খোৎনবা, সিবিল সর্বিসতা মনাশিং অসি পীরি। এক্সেপসনেল অমসুং দিসতিংগুইজ সর্বিসকীদমক ‘পদ্ম বিভুষন’ পীরি; অৱাংবা থাক্কী দিসতিংগুইজ সর্বিসকীদমক ‘পদ্ম ভুষন’ পীরি অমসুং হিরম অমদা হেক্তা শিংথানিঙাই ওইবা থবক পাংথোকপগীদমক ‘পদ্ম শ্রী’ পীরি। মনাশিং অসি চহি খুদিংগী রিপব্লিক দে থৌরমদা লাউথোকই।
চহি খুদিংগী মার্চ/এপ্রিল থাদা রাস্ত্রপতি ভাবন্দা পাংথোকপদা থৌরমশিংদা হায়রিবা মনাশিং অসি ভারতকী রাস্ত্রপতিনা য়েন্থোকই। চহি অসিগী ওইনা পদ্ম মনা ১২৮ পীনবা রাস্ত্রপতিনা অয়াবা পীরে। মসিদা দো কেস অনি য়াওরে(দো কেস অমদা, মনা অসি অমা ওইনা লৌগনি)। মনাশিং অসিদা পদ্ম বিভুষন ৪, পদ্ম ভুষন ১৭ অমসুং পদ্ম শ্রী ১০৭ য়াওরি। মনা ফংলবশিংগী মনুংদা নুপী ৩৪ য়াওরি অমসুং লিস্ত অসিদা ফোরেন্নর/এন.আর.আই/পি.আই.ও/ও.সি.আই কাংলুপকী মীওই ১০ অমসুং মশা লৈখিদ্রবা মতুংদা পীবা মীওই ১৩ য়াওরি।
পদ্ম বিভুষন(৪)
পদ্ম ভুষন(১৭)
পদ্ম শ্রী(১০৭)
*****
(Release ID: 1792768)
Visitor Counter : 68


text:
আয়ুশ
আয়ুশ মন্ত্রালয়না আয়ুরবেদ হোসপিতাল মঙাদা আয়ুশ এন্ত্রী লেভেল এন.এ.বি.ঐচ. সার্তিফিকেতশিং খুৎশিন্নখ্রে
Posted On:
13 MAY 2022 6:41PM by PIB Imphal
আয়ুশ মন্ত্রালয়না প্রধান মন্ত্রী, শ্রী নরেন্দ্র মোদীগী ‘হিল ইন ইন্দিয়া, হীল বাই ইন্দিয়া’গী মঙলান অসিবু মঙফাওনহন্নবা অমসুং মীয়ামদা ক্বালিতী লৈবা আয়ুশ সার্বিসশিং ফংহন্নবা মরু ওইবা খোংথাং অমা লৌখৎখ্রে। আয়ুশ সেক্রেতরী, পদমাশ্রী ভেদ্যা রাজেশ কোতেচানা আয়ুরবেদ ইন্সতিত্যুত মঙাদা এন্ত্রী লেভেলগী এন.এ.বি.ঐচ. সার্তিফিকেতশিং পীখ্রে।
মসিগী সার্তিফেকেতশীং অসি হেল্থকিয়র ওর্গনাইজেশনশিংগীদমক্তা এক্রেদিতেশন প্রোগ্রাম লৈহন্নবা অমসুং মথৌ তৌহন্নবা লিংখৎখিবা ক্বালিতী কাউন্সিল ওফ ইন্দিয়াগী কন্সতিত্যুএন্ত বোর্দ অমা ওইরিবা নেস্নেল এক্রেদিতেশন বোর্দ ফোর হোসপিতালস এন্দ হেল্থকিয়র প্রোভাইদরস (এন.এ.বি.ঐচ.)না পীখি। এন.এ.বি.ঐচ.কী চীফ একজিক্যুতিব ওফিসর, দা. আতুল মোহন কোছারনা অতোপ্পা দিগ্নিতরীশিংগা লোইননা থৌরম অদুদা শরুক য়াখি।
থৌরম অদুদা, শ্রী কোতেচানা মসিগী থৌরম অসি লৈবাক অসিগী আয়ুরবেদ হোসপিতালশিং অমসুং ইন্সতিত্যুশনশীংগীদমক্তা য়াম্না মরু ওইনা হায়খি। লৈবাক অসিগী মফম কয়াদা লৈরিবা দোক্তরশিংনা মসিগী খুদোংচাবা লৌগদবনি হায়না মহাক্না হায়খি। মসিগী সার্তিফিকেশন অসি ক্বালিতী লৈহন্নবগী মাইকৈদা য়াম্না মরু ওইবা খোংথাং অমনি হায়না মহাক্না হায়খি। “ঐখোয়না আয়ুশকী দিসিপ্লিন অসিবু ইকাইখুম্নগদবা মওংদা মালেম শিনবা থুংনা শন্দোকপা হায়বসি তঙাইফদে। ঐহাক্না মসিগী ফেসিলিতী অসিবু মীপুম খুদিংমক্না খুদোংচাবা লৌগদবনি হায়না হায়জরি।” হায়না মহাক্না মখা তাখি।
গুজরাতকী ব্রহ্মা মল্তি স্পেসিয়েলিতী হোসপিতালগী মেনেজিং দাইরেক্তর, দা. নরায়ন জি. শাহানেনা হায়খি “লৈবাক অসিদা আয়ুরবেদ অমসুং আয়ুশ হোসপিতালশিংগি মশিং হেনগৎলক্লিবা মওং অসিদা, মসিগী সার্তিফিকেশন অসিনা বোর্দ খুদিংমক্তা ক্বালিতী লৈহনবদা মতেং পাংগনি। মসিনা মালেমগী মফম কয়াদগী লাইয়েংনবগীদমক্তা লাক্লিবা মীশিংদআ থাজবসু হেনগৎহনগনি।”
এন্ত্রী লেভেলগ এন.এ.বি.ঐচ. সার্তিফিএকেতশিং অসি ত্রিসুর (কেরলা)গী পেরুমবায়িল আয়ুরবেদমনা হোসপিতাল, চেন্নাই (তামিল নাদু)গী আরোগ্যা হেল্থকিয়র প্রাইভেত লিমিতেদ, গান্ধিনাগর (গুজরাত)কী প্রেমস্বরুপ সবামি আবুরবেদিক মল্তিস্পেসিয়েলিতী হোসপিতাল, নাদিয়াদ (গুজরাত)কী ব্রহ্মা আয়ুরবেদ মল্তিসপএসিয়েলিতী হোসপিতাল, অমসুং পুত্তুর (কর্নাতকা)গী সুশ্রিতা আয়ুর্বেদ হোসপিতালদা পীখি।
*********
(Release ID: 1825292)
Visitor Counter : 21


text:
রেলৱে মন্ত্রালয়
মিশন অমগী মওংদা, ইন্দিয়ন রেলৱেজনা ২০৩০ ফাওবদা মশানা ‘নেৎ জিরো’ কার্বোন ইমিসন মাস ত্রান্সপোর্ত নেৎৱর্কী মওংদা ওন্থোকচরক্নবগী ৱারেপশিং লৌদুনা থবক পায়খৎপা
মসি মাংজৌননা ইন্দিয়ন রেলৱেজগীদমক্তা গীগাৱাৎ ২গী সোলর প্রোজেকশিংগী ওইনা শিজিন্নদ্রিবা রেলৱেগী লমশিংদা ইন্সতোল তৌনবগীদমক তেন্দরশিং থোকখ্রে
বিনাদা পাইলোৎ প্রোজেক অসি য়াম্না থুনা অমদি পাক-চাওনা তেস্তিং অমদি ত্রাইএলদগী চৎনরগনি
মিশন আত্মনির্ভর ভারত অসিনা অদুম্মক শাফু পীগনি
ইন্দিয়ন রেলৱেজ অসিবু মপুং ওইনা ‘চত্থোক-চৎশিনগী গ্রীন মোদ’ অমা ওইহন্নবগীদমক্তা সোলর ইনর্জী
Posted On:
06 JUL 2020 2:48PM by PIB Imphal
প্রধান মন্ত্রীনা তাকখিবগী মতুং ইন্না মাগী মথৌ তাবা ইনর্জীগীদমক্তা মরোমদোম লেপচবা ঙম্নবা হোৎনরকপা অসিদা ইন্দিয়ন রেলৱেজদা অনৌবা মঙাল অমা ফংহনখ্রে অমসুং রিন্যুএবল ইনর্জী(আর.ই.)গী প্রোজেকশিংগীদমক্তা মাগী অহাংবা লমশিং অদু শিজিন্নদুনা সোলরাইজ তৌরগনি। রেলৱেনা মাগী মথৌ তাবা ত্রেস্কন পাৱর অদু ফংনবগীদমক অমসুং মপুং ওইবা ‘চত্থোক-চৎশিনগী গ্রীন মোদ’ অমা ওইহন্নবগীদমক্তা সোলর ইনর্জী শিজিন্ননবা ৱাশকখ্রে। রেলৱেজ মন্ত্রালয়না মাগী অহাংবা লমশিং অদুদা মেগা স্কেলদা সোলর পাৱরশিং ইন্সতোল তৌনবা ৱারেপ লৌখ্রে।
সোলর পাৱর শিজিন্নবা অসিনা রেলৱেজ মন্ত্রালয়গী শ্রী পিয়ুশ গোয়লগী মিশন অদু য়ৌদুনা ইন্দিয়ন রেলৱেজ অসি ‘নেৎ জিরো’ কার্বোন ইমিসন রেলৱে ওইনা ওন্থোক্লগনি।
ইন্দিয়ন রেলৱেজগী হৌজিক মথৌ তারিবা সোলর প্রোজেকশিং অসি মথৌ তৌহন্দুনা অহানবা ওইনা ইন্রজী মপুং ফানা লৈবা চত্থোক-চৎশিনগী অহানবা ওর্গনাইজেসন অমা ওইহনবদা মপুং ফাহল্লগনি। মসিনা ইন্দিয়ন রেলৱেজ অসি গ্রীন ওইহনবগা লোয়ন-লোয়ননা ‘আত্ম নির্ভর’সু ওইহনবদা মতেং ওইরগনি। .
ইন্দিয়ন রেলৱেজ গ্রীন ইনর্জী লৈবদা লময়ানবা অমা ওইনা থবক পাংথোকখি। মসিনা এম.সি.এফ. রাইবরেলি(য়ু.পি.)দা শেমগৎখিবা পাৱর মেগাৱাত ৩গী পাৱর প্লান্তকুম্বা তোঙান-তোঙানবা সোলর প্রোজেকশিংদগী ইনর্জী লৈবা হৌখ্রে। চাওরাক্না পাৱর মেগাৱাত১০০মুক্কী রুফতোপ সোলর সিস্তেমশিং অসি মাংজৌননা ইন্দিয়ন রেলৱেজগী তোঙান-তোঙানবা স্তেসনশিং অসুং বিল্দিংশিংদা থমখ্রে।
মসিদা নত্তনা বিনা)মধ্য প্রদেশ)তা ওভরহেদ ত্রেক্সন সিস্তেমদা হকথেংননা শমজিন্নগদবা পাৱর মেগাৱাত ১.৭গী প্রোজেক অমা হান্ননা ইন্সতোল তৌখ্রবা অমসুং হৌজিক-হৌজিক পাক-চাওনা চাংয়েং চত্থরি। মসি নুমীৎ ১৫গী মনুংদা থবক তৌবা হৌরবা য়ানা লৈরি। মসি ইন্দিয়ন রেলৱেজগা ভারত হেভি ইলেক্ত্রিকেল্স লিমিতেদ(ভোল)গা খুৎশম্নদুনা পায়খৎমিন্নবা অহানবা প্রোজেক মখল অমনি। মসিদা রেলৱে অসিগী ওভরহেদ ত্রেক্সন সিস্তেম অসি হকথেংননা ফীদিং তৌনবগীদমক্তা দাইরেক করেন্ত(দি.সি.)না ফেজ অমখ্ক্তং ওইবা অল্তর্নেতিং করেন্ত(এ.সি.)দা ওন্থোকপগী ইনৌ-নৌবা তেক্নোলোজীশিং শিজিন্নবগী থবক য়াওই। সোলর পাৱর প্লান্ত অসি বিনা ত্রেক্সন সব স্তেসন(তি.এস.এস.)তা শেমগৎখি। মসিনা চাওরাক্না চহিদা ইনর্জী য়ুনিৎ লাক্ষ ২৫ পুথোকই অমসুং রেলৱেগী ওইনা চহি খুদিংগী লুপা কোতী ১.৩৭মুক কনবা ঙম্মি।
ইন্দিয়ন রেলৱেজ (আই.আর.) অমসুং ভেলগী ওফিসিএলশিংনা ইনৌ-নৌবা প্রোজেক অসিবু মায় পাক্না থবক পাংথোকহন্নবগীদমক চোকথবা লৈতনা থবক তৌরি। প্রোজেক অসি ভেলনা মাগী কোর্পোরেৎ সোসিএল রেসপোন্সিবিলিতী(সি.এস.আর.) স্কীমগী মখাদা পায়খৎপনি। কোবিদ-১৯গী লোকদাউন অমসুং পোৎচাক অমসুং থবক শুনবা মী ফংদবগী অৱাবশিং মথং-মথং মায়োক্নবা তারগসু আই.আর. অমসুং ভেলনা পুন্না তীম অমা ওইনা মিশন অসি ওক্তোবর ৯, ২০১৯দা য়ান্নচে অদু খুৎয়েক পীনখিবা নুমীৎ অদুদগী থা ৮ ফাওবগী মনুংদা লৌইশিনবা ঙনম্নবা কন্না থবক শুরি। প্রোজেক অসিদা মরু ওইনা থেংনরিবা শিংনবা অসি সোলর পাৱর পেনেলশিংদগী থোরকপা দি.সি.পাৱর অসি রেলৱেজ ত্রেক সিস্তেম্না শিজিন্নবা ফেজ অমখক্তং ওইবা এ.সি. পাৱর কিলোভোল্ত ২৫দা ওন্থোকপনি। মসিদা কৈথেলদা রেদিমেদ ওইনা ফংদবা ফেজ অমখক্তংগী ওইবা কেপাসিতী ৱাংবা ইনভর্তরশিং শেমগৎপা মথৌ তাই। সোলর পেনেলশিং অসিনা তোপ-তোপ্পা ইনভর্তরশিং অসিদগী এ.সি.গী ইনর্জীদা ওন্থোক্কদবা দি.সি. দি.সি. ইনর্জী পুথোক্কনি অমসুং ইলেক্তিক ত্রেনশিং চেলহন্নবা বিনাগী তি. এস.এস.তা পাৱর অদু হকথেংননা ফীদ তৌদুনা এ.সি. কিলোভোল্ত ২৫ ফাওবা হেনগৎহনগনি।
মসিদা নত্তনা ইন্দিয়ন রেলৱেজনা মথৌ তাবা ইলেক্ত্রিক ত্রেস্কন ইনর্জী অদু ফংবা ঙম্ননবা লমদা য়ুম্ফম ওইবা সোলর প্লান্তশিংগী স্কীমগীদমক্তা পাইলোত প্রোজেক অনিদা থবক। পাংথোক্লি। মখোয়শিং অদুগী মরক্তা অমদি সেন্ত্রেল ত্রান্সমিসন য়ুতিলিতী(সি.তি.য়ু.)গা শমজিন্নগদবা ভিলাই(ছতিসগর)গী শিজিন্নদবা লমশিংদা শেমগৎখিবা পাৱর মেগাৱাত ৫০গী সোলর পাৱর প্লান্ত অসিনি অমসুং মসি মার্চ ৩১, ২০২২ ফাওবদা থবক পাংথোকপা হৌনবগী পান্দম থম্লি। স্তেত ত্রান্সমিসন য়ুতিলিতী(এস.তি.য়ু.)গা শমজিন্নগদবা দিৱানা(হরিয়ানা)দা লৈবা পাৱর মেগাৱাত ২গী সোলর পাৱর অসি অগস্ত ৩১, ২০২০ ফাওবদা থবক হৌবা য়ানা লৈরি।
রেলৱে ইনর্জী মেনেজমেন্ত কম্পনি লিমিতেদ(আর.ই.এম.সি.এল.) অসি অচৌবা মেগা স্কেলদা মখা তানা মশা পোকথোকহন্নবা পোত্থাবা তৌদনা থবক শুরি। মসি মাংজৌননা ইন্দিয়ন রেলৱেজগীদমক্তা গীগাৱাৎ ২গী সোলর প্রোজেকশিং শিজিন্নদ্রিবা রেলৱেগী লমশিংদা ইন্সতোল তৌনবগীদমক তেন্দরশিং থোকখ্রে।
ইন্দিয়ন রেলৱেজনা থবক পাংথোক্নরিবা রেলৱে লাইনশিংগা কোন্ননা সোলর প্রোজেকশিংগী ইনৌ-নৌবা ৱাখল্লোনশিং য়োকখৎলি। মসিনা লম লান্সিল্লকপশিং ঙাকথোক্তুনা ত্রেনশিং খোংজেল অমদি শোই-ঙামদনা হেনগৎহনবদা অমসুং ত্রেক্সনগী থবকশিংদা সোলর পাৱর অদু হকথেংননা চংহন্নবগী ইনফ্রাস্ত্রকচরগী মমল অদু হন্থহনবদা মতেং পাংগনি। রেলৱে ত্রেকশিংগা কোন্ননা গীগাৱাত ১গী সোলর পাৱর অমা ইন্সতোল তৌনবগী অতোপ্পা তেন্দর অমসু আর.ই.এম.সি.এল.না পুথোক্নবগীদমক্তা থৌরাং তৌরি।
মসিগী খোংথাংশিং অসিগা লোয়ননা, ইন্দিয়ন রেলৱেজ অসি ভারতকী নোংজু-নুংশা হোংলকপদা লান্থেংনবদা অমসুং নেৎ জিরো ওইবা কার্বোন ইমিসনশিংগী ওর্গানাইজেসন অমা ওইনবগীদমক অমসুং ইন্তেন্দেদ নেস্নেল্লি দিতর্মিন কন্ত্রিব্যুসন্স(আই.এন.দি.সি.)গী পান্দম অদু মায় পাক্নবগী লম্বিদা তোপ-তোপ্পা খোংথাংশিং পায়খৎপদা পান্দমশিং ফংনবদা মকোক থারি।
(Release ID: 1636889)
Visitor Counter : 126
****


text:
ঙাকশেল মন্ত্রালয়
মালাবার ২০২০গী নেভেগী এক্সর্সাইস
Posted On:
19 OCT 2020 5:09PM by PIB Imphal
মালাবারগী নেভেল এক্সর্সাইসকী পরিং অসি ইং ১৯৯২দা ইন্দিয়ন নেভী-য়ু.এস.কী লৈবাক অনিগী মরক্তা পাঙথোকপা থৌওং অমা ওইনা হৌদোকখিবনি। ইং ২০১৫দগী জাপান্না এক্সর্সাইস অসিদা য়াওরকখি। মসিগী চহিগী ওইনা পাঙথোকপা এক্সর্সাইস অসি ইং ২০১৮দা ফিলিপিন সমুদ্রগী গুৱামগী তোর্বান ময়াদা, ইং ২০১৯দনা জাপানগী সমুদ্রগী তোর্বান ময়াদা পাঙথোকখি অমসুং হন্দক্কী চহিগী অথেংবদা বে ওফ বেঙ্গোল অমসুং আরাবীয়ান সীদা পাঙথোক্কনি হায়না থাজনরি।
ভারতনা মেরিতাইম ঙাক শেনবগী হীরম অসিদা অতোপ্পা লৈবাকশিংগা খুৎশম্নদুনা চৎমিন্নবা হেনগৎনবা হোৎনরিবা অমসুং ঙাক-শেলগী মতাংদা ওস্ত্রেলিয়াগা মরী লৈনবগী থৌওং হেনগৎলক্লিবা অসিগী মতুং ইন্না মালাবার ২০২০দা ওস্ত্রেলীয়াগী নেভীসু শরুক য়াগনি।
হন্দক্কী চহিগী ওইনা মসিগী এক্সর্সাইস অসি “শোক্ন-শম্নদনা সমুদ্রদা পাঙথোকপা”গী মওংদা য়ুম্ফম ওইদুনা শিল্লি। এক্সর্সাইস অসিনা মসিদা শরুক য়ারিবা লৈবাকশিংগী নেভীশিংগী মরক্তা লৈনরিবা মরীবু হেন্না কনখৎহনগনি।
এক্সর্সাইস মালাবার ২০২০দা শরুক য়ারিবশিংনা মেরিতাইমগী হীরমদা শোই-ঙামদবা অমসুং তেক্ত-কায়দা থোকহন্দনবা থৌওংশিং হেনগৎহন্নবা হোৎনগনি। মখোয়না অথিংবা-অপনবা লৈতবা, হাঙদোকপা অমসুং পুম্নকপু মনুং চলহনবা ইন্দো-পেসিফিক অমা ওইহন্নবা অপুনবা ওইনা শৌগৎলি অমসুং মালেমগী কাঙলোনগী মতুং ইনবা চৎনবী ইন্দুনা চৎপদা খোঙফম চেৎনা লৈগনি।
*****
(Release ID: 1665984)
Visitor Counter : 127


text:
প্রধানমন্ত্রীগী লোইশঙ
সেপ্তেম্বর ৩০দা পি.এম.না জয়পুরদা সি.আই.পি.ই.তি.:ইন্সতিত্যুৎ ওফ পত্রোকেমিকেলস তেক্নোলোজী শঙ্গারগনি
পি.এম.না রাজস্থান্দা অনৌবা মেদিকেল কোলেজ মরি অমসু উরেপ উয়ুং তমগনি
Posted On:
29 SEP 2021 12:50PM by PIB Imphal
প্রধান মন্ত্রী নরেন্দ্র মোদীনা ২০২১গী সেপ্তেম্বর ৩০গী অয়ুক পুং ১১ তাবা মতমদা ভিদিও কনফরেন্সকী খুৎথাংদা জয়পুরদা সি.আই.পি.ই.তি.:ইন্সতিত্যুৎ ওফ পত্রোকেমিকেলস তেক্নোলোজী শঙ্গারগনি অমসুং রাজস্থানগী বনস্বারা, সিরোহি, হনুমানগর অমসুং দাউসা দিস্ত্রীক্তা অনৌবা মেদিকেল কোলেজ মরি অমসু উরেপ উয়ুং তমগনি।
হায়রিবা মেদিকেলশিং অসি “দিস্ত্রীক্ত/রিফরেল হোস্পিতালশিংগা লোয়ননা এত্তেস তৌদুনা অনৌবা মেদিকেল কোলেজ লিংখৎপা”কীদমক কেন্দ্রনা পুথোকপা স্কীমগী মখাদা কাইথবনি। মেদিকেল কোলেজ অসি লিংখৎপগী খুদোংচাবা অসি কান্নবা ফংদ্রবা, শোৎথরবা অমসুং আসা লৈরিবা দিস্ত্রীক্তশিংদা পীবনি। স্কীম অসিগী ফেজ অহুমগী মখাদা, লৈবাক অসিদা অনৌবা মেদিকেল কোলেজ ১৫৭কী অয়াবা পীখ্রে।
সি.আই.পি.ই.গী মরমদা
রাজস্থান সরকারগা লোয়ননা, ভারত সরকারনা জয়পুরদা সি.আই.পি.ই.তি.:ইন্সতিত্যুৎ ওফ পত্রোকেমিকেলস তেক্নোলোজী অসি লিংখৎপনি। মসি পেত্রোকেমিকেল অমসুং এলাইদ ইন্দস্ত্রীশিংগী তঙাইফদবা মরোমদোম ওইনা অমসুং কৎথোকপা অমগা লোয়ননা থবক তৌবনি। হায়রিবা অসিনা নহাশিংদা তেক্নিকেল প্রোফেসনেলশিংদা হৈ-শিংনবা তাকপি তম্বিগনি।
কেন্দ্রগী মন্ত্রী শ্রী মনসুখ মন্দাবিয়া অমসুং রাজস্থানগী মুখ্য মন্ত্রী শ্রী অশোক গেহলোতসু থৌরম অসিদা শরুক য়াগনি।
********
(Release ID: 1759238)
Visitor Counter : 149
Read this release in:
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
পি.এম.না ২৬/১২/২০২১দা ‘মন কী বাত’কী ৮৪শুবা তাঙ্কক্তা ঙাংখিবা ৱারোলগী মনিপুরী ৱাহন্থোক
Posted On:
26 DEC 2021 11:24AM by PIB Imphal
ঐহাক্কী নুংশিরবা লৈবাক মীয়ামশিংবু খুরুমজরি। অদোম্না হৌজিক ২০২১বু বিদায় পীদুনা ২০২২বু তরাম্না ওক্নবা শেম শাদুনা লৈনরমগনি। অনৌবা চহি লাকপদা, মীওই খুদিং, লুপ খুদিংনা লাক্কদৌরিবা চহিসিদা হান্নদগী হেন্না ফবা ওইগে অমসুং পাংথোক্কে হায়বা ৱারেপ লৌনৈ। মমাংগী চহি ৭তগী ‘মন কী বাত’নসু লৈবাক, খুন্নাই অমসুং মীওই অমমমগী অফবা থৌওংশিং পুথোক্তুনা ঐখোয় খুদিংদা হেন্না অফবা তৌনবা অমসুং ফগৎহন্নবা হোৎনবগী ইথিল পীদুনা লাক্লি। মসিগী চহি ৭ অসিদা ঐহাক্না ‘মন কী বাত’ পাংথোক্লিঙৈদা সরকারগী মাই পাকপশিংগী মতাংদা ৱারী শারম্বা য়াই, অদোম্নসু মসিবু পাম্লমগনি; য়াম্না থাগৎলমগনি! মিদিয়াগী মিৎয়েং, পাউচেগী হেদলাইন্দগী লাপ্না লৈদুনা শিংথানীংঙাই ওইবা থবক পাংথোকপা মীওই মিলিয়ন কয়া অমা লৈ হায়বসি ঐহাক্না দিকেদ কয়াদগী থেংনরক্লিবা থবকশিংদগী খঙখ্রে। মখোয়না হয়েংগী য়াইফনবগীদমক্তা মখোয়গী ঙসিবু কত্থোক্লি। লৈবাক অসিগী হৌরক্কদৌরিবা চারোন-শুরোনশিংগীদমক্তা, মখোয়না ঙসি মথৌ চিনহল্লি। অসিগুম্বা মীওইগী ৱারী শাবসি য়াম্না নুংঙাই, অরুবা ইথিল অমা পী। ঐহাক্কী ওইনদি, ‘মন কী বাত’ অসি অসিগুম্বা মীওইশিংগী হোৎনবা কনবনা থল্লবা নীংথিরবা লৈকোল অমা মতম পুম্বদা ওইরি অমসুং ঐহাক্না মন কী বাত’ অসিদা থা খুদিংগী হোৎনরিবা অসিদি লৈকোল অসিদগী করম্বা লৈনাবু অদোমগীদমক্তা খনসিগে হায়বসিনি। ঐখোয়গী লৈবাক্কী মমল নাইদ্রবা গুনগী লনশিং অসিদগী অফবা থৌওংশিংনা লেপ্তনা চেন্থবা অসিদা ঐহাক্না য়াম্না নুংঙাইজৈ। অদুগা ঙসি লৈবাক অসিনা নিংতম্বগী অমৃত মহোৎসব পাংথোক্লিবা অসিদা ঐহাক্না পনখ্রিবা জনশক্তি, মীওই খুদিংগী পাঙ্গল, মখোয়না হোৎনজরিবা, শুবা-নোম্বা কল্লীবা অসিনা ভারত অমসুং মীওইবা খুন্নাইগীদমক্তা য়াইফরবা হয়েং অমা শোইদনা লৈহল্লগনি।
মরুপশিং, মসিদি মীয়ামগী পাঙ্গলনি, মীয়াম্না পুন্না হোৎনমিন্নবদগী ভারতনা চহি ১০০গী মনুংদা লাকপা খ্বাইদগী চাউবা লাইচৎ অসিগা লান্থেংনবা ঙম্লিবনি। ঐখোয়না লুরবা তাঞ্জা খুদিংদা ইমুং-মনুং অমগুম্না অমত্তা ওইনা লেপমিন্নখি। লৈকায় অমদা নত্ত্রগা শহর অমদা লৈবা অতোপ্পা মীওই অমগী তেংবাংগীদমক্তা মীওই খুদিংনা মখোয়না পাংথোকপা ঙম্বগী চাংদগী হেন্না পাংথোক্নখি। ঐখোয়না ভারতকী ভেক্সিন কাপ্পগী মশিংগা মালেমগী মশিংগা চাংদম্নবা মতমদা, লৈবাক অসিনা মমাংদা অমুক্তা পাংথোকখিদ্রিবা থৌওং অমা পাংথোকপগুম ফাওই। কয়াদা চাউবা পান্দম অমা ফংখ্রিবনো! ভেক্সিন দোজ মিলিয়ন ১৪০ হেনবা অসি ভারত মচা খুদিংগী মাই পাকপনি। মসিনা ভারত মচা খুদিংনা পথাপসিদা, সাইন্স অমসুং সাইন্তিস্তশিংদা থাজবা থম্ববু উৎপদা নত্তনা খুন্নাইগীদমক্তা পাংথোকফম থোকপা থৌদাং য়ারিবা ঐখোয় ভারত মচাশিংগী ৱাখল চেতপগী খুদম অমসু ওইরি। অদুবু মরুপশিং, কোরোনাগী অনৌবা ভেরিএন্ত অমনা থোংজিন্দা থিল্লক্লবনি হায়বসু ঐখোয়না কাওরোইদবনি। মালেমগী লাইচৎ অসিবু মাইথীবা পীনবা ঐখোয়না নাগ্রিক অমা ওইনা পাংথোকপা ইথৌ অসি য়াম্না মরু ওই হায়বসি ঐখোয়না মমাংগী চহি ২দা থেংনদুনা খঙলবনি। ঐখোয়গী সাইন্তিস্তশিংনা মসিগী ওমিক্রোন হায়রিবা অনৌবা ভেরিএন্ত অসিবু লেপ্তনা থিজিল্লি। মখোয়না নুমিৎ খুদিংগী অনৌবা দেতা ফংলি, মখোয়গী পাউতাকশিংদা থবক পাংথোক্লি। অসিগুম্বা ফিভম অসিদা, ইশানা খঙনা চৎপা, ইশাগী লিচৎ লাকশিনবনা লৈবাক্না কোরোনাগী অনৌবা ভেরিএন্ত অসিগা মাইয়োক্নবা ঙম্বগী পাঙ্গল ওইগনি। অসিগুম্বা ঐখোয় পুনবগী পাঙ্গল অসিনা কোরোনাবু মাইথীবা পীগদৌরিবনি, মসিগী ইথৌদাংগী ৱাখল্লোন অসিগা লোয়ননা ঐখোয়না ২০২২দা খোঙ থাংজিনগদবনি।
ঐহাক্কী নুংশিরবা লৈবাকমচাশিং, ভগবান শ্রী কৃষ্ণনা মহাভারতকী লনফমদা অর্জুন্দা অসুম্না হায়খি – ‘নভহ স্প্রিশম দীপ্তম’। মসিনা হায়বদি, চাউথোকচবগা লোয়ননা অতিয়াবু শোকউ হায়বনি। ৱাফম অসি ইন্দিয়ন এয়র ফোর্সকী মোতোসু ওইরি। মা ভারতগী সেবা তৌরিবা পুন্সি কয়ানা চাউথোকচবগা লোয়ননা নুমিৎ খুদিংগী ৱাংলবা অতিয়াদা পাইরি; মখোয়না ঐখোয়দা পরা কয়া অমা তম্বীরি। গ্রুপ কেপ্তেন বরুন সিংহগী পুন্সিসু অসিগুম্বা পুন্সি মখল অমনি। থা অসিদা তমিল নাদুদা খুদোংথীবা থোকখিবা হেলিকোপ্তর অদু বরুন সিংহনা পাইখিবনি। খুদোংথীবা থৌদোক অদুদা ভারতনা লৈবাক্কী অহানবা সি.দি.এস., জেনেরেল বিপিন সিংহ রাৱৎ অমদি মহাক্কী লোয়নবীগা লোয়ননা অতোপ্পা অথৌবা খরগী পুন্সি মাঙখি। বরুন সিংহনা অশিবগা নুমিৎ কয়ানি লান্থেংনখি, অদুবু মহাকসু ঐখোয়বু থাদোক্তুনা চৎখি। বরুন্না হোস্পিতালদা লৈরম্বা মতমদা, ঐহাক্কী থম্মোই শোকহনখিবা করিগুম্বা অমা ঐহাক্না সোসিএল মীদিয়াদা উখি। হন্দক্কী চহিগী ওগস্ত অসিদা মহাক্কী মফমদা শোর্য়া চক্র পীখিবতা ঙাইরিবনি। মহাক্না অসিগুম্বা ইকায় খুম্নবগী থৌওং অসিগী মতুংদা মহাক্কী স্কুলগী প্রিন্সিপালদা চিথি অমা ইরমখি। চিথি অসি পারুরবা মতুংদা, মহাক্না মাই পাকপগী অসিগুম্বা থাক অসি য়ৌরবা ফাওবদা মহাকপু শেম্বীরকখিবা মহাক্কী স্কুলবু খক কাওখিদে হায়বসি ঐহাক্কী ৱাখলদা লাকপা অহানবা ৱাফম্নি। অনিশুবদা, মহাক্না নুংঙাইবা ফোংদোকপগী মতম ফংবা মতমদা, মহাক্না লাক্কদৌরিবা চারোন শুরোনগীদমক্তা খনখি। মহাক্কী স্কুলদা তম্লিবা মহৈরোইশিংগী পুন্সিশিংসু নুংঙাইবা ফোংদোকফম থোকই হায়না মহাক্না খনখি। মহাক্না মথৌনাদা নাপল কাখিদে, মদুগী মহুত্তা মহাক্কী মাইথীখিবশিংগী মতাংদা ওইনা পনখি। মহাক্কী অশোনবশিংবু মহাক্না খুদোংচাবদা করম্না ওন্থোকখিবগে হায়না মহাক্না ইখি। মহাক্কী চিথিগী শরুক অমদা মহাক্না অসুম্না ইখি, “ময়াইগী থাক্তা লৈবসি করিসু কায়দে। মীওই খুদিংনা স্কুলদা মীথোই মীহেল্লোই অমসুং মীওই খুদিংনা ৯০গী চাংদা মার্ক ফংবা ঙম্লোই। করিগুম্বা ঙম্লবদি, মদু য়াম্না শিংথানীংঙাই ওইবা মাই পাকপনি অমসুং থাগৎফম থোকই। অদুবু করিগুম্বা ঙমদবা থোক্লবদি, নহাক অসি ময়াইগী থাক্তা লৈগদবনি হায়না কৈদৌনুংদা খনগনু। নহাক্না স্কুলদা ময়াইগী থাক্তা লৈবা য়াই, অদুবু মদুনা নহাক্কী তুংগী পুন্সিগী চাং ওনগদবা নত্তে। অদোমগী অপাম্বা খঙদোকউ – মদুনা আর্ত, ম্যুজিক, গ্রাফিক দিজাইন নত্ত্রগা লিতরেচরনচিংবা ওইবা য়াই। নহাক্না তৌবা খুদিংদা পুকচেল শেংউ, খ্বাইদগী ফনা তৌ। ঐনা খরা হেন্না হোৎনরমগদবনি খল্লগা ফমুংদা তুম্বা কৈদৌনুংদা চঙগনু”।
মরুপশিং, চাংচৎকী চাংদা লৈবদগী থোইদোক হেন্দোকপগী চাংদা য়ৌনবা মহাক্না পীরিবা মন্ত্র অসিসু চপ মান্ননা মরু ওই। মহাক্কী চিথিদা মহাক্না অসুম্নসু ইরম্মি –
“কৈদৌনুংদা নিংহন্নবা তৌগনু। অদোমগী অপাম্বা অদুদা ফজনা তৌবা ঙমদ্রে হায়না কৌদৌনুংদা খনগনু। মদু লায়না লাক্লোই, মতম অমসুং কত্থোকপা কয়া চঙগনি। ঐহাক অসি ময়াইগী চাংদা লৈরম্মি, অদুবু ঙসিদি, ঐহাক্কী কেরিয়রদা অরুবা মাইলস্তোন কয়া ইয়ৌরে। ক্লাস ১২ বোর্দকী মার্ক্না অদোম্না পুন্সিদা ফংবা ঙম্বা ফিদম লেপকনি হায়না কৈদৌনুংদা খনগনু। ইশাদা থাজবা থম্মু অমসুং মদুগীদমক্তা হোৎনৌ”।
মহাক্না মহৈরোই অমখক ওইরবসু ইথিল পীবা ঙম্লবদি, মদু য়াম্না চাউবা মাই পাকপা অমনি হায়না মহাক্না ইরমখি। অদুবু, ঐহাক্না ঙসি হায়নীংবদি মহাক্না লৈবাক পুম্বদা ইথিল পীরে হায়বসিনি। মহাক্কী চিথিনা মহৈরোইশিংগী মতাংদা খক্তা পনবা ওইরবসু, মহাক্না ঐখোয়গী খুন্নাই পুম্বদা ৱারোল অমা পীরম্লবনি।
ঐহাক্না চহি খুদিংগী মহৈরোইশিংগী পরিখা লাকপা মতমদা মখোয়দা অসিগুম্বা হীরমগী মতাংদা ৱারী শাই। ঐহাক্না হন্দক্কী চহিদসু পরিখাগী মমাংদা মখোয়গা ৱারী শাগে খল্লি। মসিগী থৌরমসিগী রেজিস্ত্রেসন অসি নুমিৎ নিনিগী মতুংদগী, দিসেম্বর ২৮দগী mygov.inদা হৌগনি। রেজিস্ত্রেসন অসি দিসেম্বর ২৮দগী জনুৱারী ২০ ফাওবা চত্থগনি। মসিগীদমক্তা, ক্লাস ৯দগী ১২ ফাওবগী মহৈরোই, ওজা অমসুং মমা-মপাশিংগী ওইনা ওনলাইন্দা কম্পিতিসন অমা শীনগনি। ঐহাক্না অদোম খুদিংনা মসিদা শরুক য়াহন্নীংই। অদোমগা উন্নবগী খুদোংচাবা ফংজনীংই। ঐখোয়না পুন্দুনা পরিখা, কেরিয়র, মাই পাকপা অমসুং মহৈরোইশিংগী পুন্সিগী মতাংগা মরী লৈনবা হীরম কয়াদা ৱারী শান্নমিন্ননীংই।
ঐহাক্কী নুংশিরবা লৈবাক মচাশিং, মন কী বাত অসিদা হৌজিক ঐহাক্না অরাপ্পা ঙমখৈ ৱাংমদগী লাকপা করিগুম্বা অমা অদোমদা তাহনগনি। মসিনা অদোম্বু য়াম্না নুংঙাইহনবগা লোয়ননা অঙকপসু ফাওহনগনি।
(ঈশৈ নোংমাইগী খুৎলায়+খোঞ্জেল (বন্দে মাতরম))
বন্দে মাতরম, বন্দে মাতরম
সুজলানসুফলানমলয়জাশিতলম
সশ্যশ্যামলনমাতরম, বন্দে মাতরম
সুব্রাজ্যোৎসনাপুলকিতায়ামিনি
ফুল্লাকুসুমিৎদ্রমদলশোবিনিন
সুহাসিনি স্বীত তোকর
সুখদনবুর্দনমাতরম
বন্দেমাতরম, বন্দেমাতরম
মসি তাবদা অদোম্না চাউথোকচবা পোকপগা লোয়ননা শোইদনা নুংঙাইবা ফাওরমগনি হায়না ঐহাক্না থাজৈ। বন্দে মাতরমদা চেল্লিবা ইথিল অসিনা ঐখোয় খুদিংদা চাউথোকচবা অমসুং নুংঙাইবনা থনহল্লি।
মরুপশিং, মসিগী ফজরবা বিদিও অসি কদাইদগী লাক্লিবনো হায়না অদোম্না শোইদনা খল্লমগনি, করম্বা লৈবাক্তগী লাক্লিবনো খল্লমগনি। মসিগী পাউখুম্না অদোম্বু ঙকহনগনি। বন্দে মাতরনবু লান্থোক্লিবা মহৈরোইশিং অসি গ্রীতগীনি। মখোয়না মফমদুগী ইলিয়াদা লৈবা স্কুল অমদা তম্লি। মখোয়না বন্দে মাতরম্বু ফজনা অমসুং থম্মোইদগী শক্লিবা মওং অসি তসেংনা নীংথিজৈ অমসুং থাগৎনীংঙাইনি। অসিগুম্বা থৌওং অসিনা লৈবাক অনিবু নকশিন্নহল্লি। ঐহাক্না গ্রীস্কী মহৈরোই অমসুং ওজাশিংবু থাগৎচরি অমসুং য়াইফ পাউজেল পীজরি। ঐহাক্না নিংতম্বগী অমৃত মহোৎসব অসিগী মনুংদা মখোয়গী হোৎনজমনবু থাগৎচরি।
মরুপশিং, ঐহাক্না লখনৌদা লৈবা নিলেশজীগী পোস্তকী মতাংদা ৱারী শানীংই। নিলেশজীনা লখনৌদা পাংথোকপা তোপ-তোপ্পা দ্রোন শো অমবু থাগৎলক্লি। শো অসি লখনৌগী রেসিদেন্সী এরিয়াদা পাংথোকখিবনি। ১৮৫৭কী অহানবা নিংতম ইহৌগী খুদমশিং অসি রেসিদেন্সী ফক্লাংদা ঙসিসি মমি তারি। রেসিদেন্সীদা পাংথোকখিবা দ্রোন শো অসিদা ভারতকী নিংতম ইহৌগী তোঙানবা থৌদোক কয়াগী শক্তম পুথোকখি। চৌরি চৌরা আন্দোলন ওইরো, কাকোরি ত্রেন থৌদোক ওইরো নত্ত্রগা নেতাজীগী য়েৎনবা লৈত্রবা মথৌনা ওইরো, মসিগী দ্রোন শো অসিনা মীয়াম খুদিংগী পুক্কনিং শুমহৎখি। মসিগা মান্ননা, অদোমসু অদোমগী শহর, খুঙ্গংগা মরী লৈনবা নিংতম ইহৌগা মরী লৈনবা থৌদোক কয়া মীয়াম মাংদা পুথোকপা য়াগনি। অদোম্না মসিগীদমক্তা তেক্নোলোজীগী মতেং লৌবসু য়াই। নিংতম্বগী অমৃত মহোৎসবনা নিংতম ইহৌগী থৌদোক কয়া নৌহৌননা হিংহনবা য়াবগী খুদোংচাবা কয়া ঐখোয়দা পীরি। মসিদি করিগুম্বা অমা তৌনিংই হায়বা উৎপগী অমসুং লৈবাক্কীদমক্তা অনৌবা ৱারেপ লৌবগী ইথিল য়াম্না পীবা কুমহৈনি, পুক্নিং থৌগৎপা মিৎকুপ্নি। নিংতম ইহৌগী অসিগুম্বা শক্নাইরবা মীওইশিংদগী ইথিল লৌবা লেপ্লোইসি, লৈবাক্কীদমক্তা পাংথোকপা থবক কয়াগী মপাঙ্গল লৈহন্নবা হোৎনবা লেপ্লোইসি।
ঐহাক্কী নুংশিরবা লৈবাক মচাশিং, ঐখোয়গী ভারত অসি অতোপ্পবু করিগুম্বা অমা পাংথোকহন্নীংবগী ইথিল পীবা ময়ামগা মান্নদবা তোঙানবা হৈ-শিংবা কয়ানা থনবনি।তেলঙ্গনাদগী দাঃ কুরেল বিথলাচার্য়জীসু অসিগুম্বা মীওই অমনি। মহাক্কী চহি ৮৪ শুরে। মঙলান মঙফাওনবগী মতাংদা চহিনা অহোংবা অমত্তা লৈহন্দে হায়বসি বিথলাচার্য়জীনা খুদম ওইনা তাক্লি। মরুপশিং, মহাক্না অঙাং ওইরিঙৈদগী হৌনা অচৌবা লাইব্রেরী অমা হাংবগী অপাম্বা লৈদুনা লাকখি। মতমদুদা, লৈবাক অসি মীখা পোল্লম্মি, খুদোংচাদবা ফিভম কয়া অমা লৈবদগী মহাক্কী অপাম্বা অসি মঙলান ওইনা অদুমক লৈরকখি। মতমগী মতুং ইন্না, বিথলাচার্য়জীনা লেকচরর ওইরকখি, তেলেগু লোনবু কুপ্না নৈনখি অমসুং মরী লৈনবা থবক কয়া অমা পাংথোকখ্রে। মহাক্না চহি ৬-৭কী মমাংদগী মহাক্কী মঙলান মঙফাওনহনবা হৌরকখি। মহাক্কী মশাগী লাইরিকশিং থমদুনা লাইব্রেরী অপিকপা অমা হৌদোকখি। মহাক্কী পুন্সিগী তাঞ্জবা শেল খুদিংমক মসিদা থাদখি। মীয়াম্না তপ্না-তপ্না চঙলকপা অমসুং তেংবাংবা হৌরকখি। য়দাদ্রি-ভুবনাগিরি জিলাগী রমন্নাপেৎ দিবিজন্দা লোইরিবা লাইব্রেরী অসিদা চাউরাক্না লাইরিক লাখ ২মুক লৈ। লাইরিক তম্বগী মতাংদা মহাক্না থেংরকখিবা খুদোংচাদবশিংগুম্না অতোপ্পা কনা অমত্তনা থেংনরক্লম্লোই হায়না বিথলাচার্য়জীনা হাই। ঙসিদি, মহৈরোই মশিং য়াম্বনা লাইব্রেরী অসিগী কান্নবা লৌবা উবদা মহাক্না য়াম্না হরাওবা পোকচৈ। মহাক্কী থৌওং অসিনা ইথিল পীদুনা, অতোপ্পা খুঙ্গং কয়া অমসু লাইব্রেরী হাংবা হৌনরক্লে।
মরুপশিং, লাইরিকশিংনা লৌশিং পীবতা নত্তনা, মীওই অমগী শক্তাক অমসুং মপুন্সিসু শেম্মি। লাইরিক পাবগী হৈনবীনা থম্মোইদা অপেনবা কয়া লৈহল্লি। চহি অমদা ঐহাক্না লাইরিক অদুক পাখ্রে, ঐদি মদুগী লাইরিক্তু পানিংই হায়না মীয়াম্না হায়নবা ঐহাক্না হৌজিক্কান য়াম্না থেংনরে। মসি য়াম্না ফবা চৎনবী অমনি অমসুং মখা তানা চত্থহনগদবনি। ঐহাক্না ঙসিগী ‘মন কী বাত’ তাবীরিবশিংনা মখোয়না চহিসিদা পাখিবা য়াম্না পামজখিবা লাইরিক মঙাগী মতাংদা হায়হন্নীংই। অসিগুম্বা থৌওং অসিগী মতেংনা অদোম্না মন কী বাত তারীবা অতোপ্পা মীওইশিংদা মখোয়না ইং ২০২২দা করি লাইরিক পাবা য়াবগে হায়বা খনবদা মতেংসু পাংগনি। স্ক্রীনগী মমাংদা অয়াম্বা মতমদা লৈবগী মত্ম অসিদা লাইরিক পাবগী হৈনবী লৈবা অসিসু য়াম্না পাম্নবা থৌওং অমা ওইহনফম থোকই। ঐখোয়না মসিগীদমক্তসু পুন্না হোৎনমিন্নসি।
নুংশিরবা লৈবাক মীয়ামশিং, ঐহাক্না হন্দক্তা য়াম্না নুংঙাইবা থৌওং অমদা পুক্নিং চঙখি। মসিগী থৌওং অসিদি ঐখোয়গী অরিবা মতমগী লাইরিক অমসুং নাৎকী ওইবা ভেল্যুশিংবু ভারতা মনুংদা মমিং চৎহনবতা নত্তনা মালেম শিনবা থুংবদসু মমিং চৎহনবা অসিনি। ভন্দার্কর ওরিএন্তেল রিসর্চ ইন্সতিত্যুৎ কৌবা সেন্তর অমা পুনেদা লৈ। ইন্সতিত্যুৎ অসিনা অতোপ্পা লৈবাক্কী মীওইশিংদা মহাভারতকী কান্নবগী মতাংদা খঙহন্নবা ওনলাইন কোর্স অমা হৌদোকখ্রে। কোর্স অসি হৌজিক খক্তা হৌদোকপা ওইরবসু, মসিদা তাক্লিবা মহৈশিং অসিদি চহি ১০০গী মমাংদগী শেম শাখ্রবনি খঙবদা অদোম্না য়াম্না ঙকপা ফাওগনি। হীরম অসিগা মরী লৈননা, ইন্সতিত্যুৎ অসিনা কোর্স হৌদোরকপা মতমদা মীয়াম্না য়াম্না পাম্নখি, থৱাই য়াওনা শরুক য়ানখি। ঐখোয়গী চৎনবীগী হীরম কয়াবু মতমগা চুনবা মওংদা করম্না লান্থোকপগে হায়বগী মতাংদা মীয়ামদা খঙহন্নীংবগীদমক্তা ঐহাক্না ৱাফম অসি হৌদোক্লিবনি। মসিগী কান্নবশিংনা সমুদ্র তরেৎ ৱাংমা লান্না য়ৌহন্নবগীদমক্তা অনৌবা থৌওং কয়াসু শিজিন্নরি।
মরুপশিং, ঙসিদি, মালেম্না ভারতকী নাৎকী মতাংদা খঙনীংবগী চৎনবী অমা নোংমা নোংমগী হেনগৎলক্লি। তোঙানবা লৈবাক্কী মীয়াম্না ঐখোয়গী নাৎকী মতাংদা য়াম্না খঙনীংবতা নত্তনা মসিগী লৌশিং শন্দোকপদসু তেংবাংলি। অসিগুম্বা মীওই অমদি সর্বিয়াগী স্কোলর, দাঃ মোমির নিকিচনি। মহাক্না বাইলিঙ্গুএল সন্সকৃত-সর্বিয়ন দিক্সনরী অমা শেম-শাখ্রে। দিক্সনরী অসিদা য়াওবা সংস্কৃত ৱাহৈ লিশিং ৭০ হেনববু সর্বিয়ন লোলদা হন্দোকখ্রে। দাঃ নিকিচনা মশাগী চহি ৭০ শুরকপদা সংস্কৃত তম্বা হৌখি তাবদা অদোম্না ঙকপা ফাওগনি। মহাত্মা গান্ধীগী আর্তিকল পাবদগী মহাক্না ইথিল ফংখিবনি হায়না মহাক্না ফোংদোক্লি। মসিগা মান্নবা খুদম অমদি, চহি ৯০ শুরবা মোঙ্গোলিয়াগী প্রোফেসর জে. গেন্দেধরম্নি। মমাংগী দিকেস মরিদগী মহাক্না ভারতকী অরিবা লাইরিক (তেক্স), ইপিক অমসুং কম্পোজিসন চাউরাক্না ৪০মুকপু মোঙ্গোলিয়াদা হন্দোকখ্রে। ঐখোয়গী লৈবাক্তসু, অসিগুম্বা থৱাই য়াওবগী মওংগা লোয়ননা থবক কয়া পাংথোক্লি। ঐহাক্না চহি চা কয়া লিরবা ‘কাবি’ লাইয়েকপু মুৎখিগদৌরবদগী কন্নবা হোৎনরিবা গোৱাগী সাগর মুলেজীগী মতাংদা খঙবা ঙম্লে। ‘কাবি’ লাইয়েক অসিদা ভারতকী অরিবা পুৱারী মনুং চল্লি। তসেংবদি, ‘কাবা’ হায়বদি অঙাংবা লৈহাও হায়বনি। থাইনগী মতমদা, অঙাংবা লৈখোম অসি মসিগী আর্ত মখল অসিদা শিজিন্নরম্মি। গোৱাদা পোর্তুগিজশিংনা লৈঙাক্লিঙৈ মতমদা, মফমদুদগী লাকপা মীওইশিংনা মসিগী নিংথিরবা লাইয়েকপগী মওং অসিবু ঐখোয়গী লমদমদা শক্তাক্লম্বনি। মতম হৌখিবগা লোয়ননা, মসিগী লাইয়েক অসি মুৎখিগদৌরে। অদুবু, সাগর মুলেজীনা আর্ত অসিদা অনৌবা পুন্সি হাপ্পীরি। মহাক্না হোৎনরিবা অসিনা মীওই কয়াগী অমগী পুক্নিং চিংশিনবা ঙম্লে। মরুপশিং, অপিকপা খোঙথাং অমনা ঐখোয়গী ইনাক খুল্লবা আর্তপু য়োকখৎপদা অচৌবা মতেং পাংবা য়াই। করিগুম্বা ঐখোয়গী লৈবাক মীয়াম্না পুক্নিং চেৎলবা, ঐখোয়গী অরিবা আর্তপু লৈবাক শিনবা থুংবদা খঙহন্দুনা কন্নবা হোৎনবা অসি মীয়ামগী ইহৌ ওইহনবা য়াই। ঐহাক্না মসিগী মতাংদা ৱাফম খরা থমখ্রে। অসিগুম্বা থৌওং কয়া অমা লৈবাক শিনবা থুংবদা পাংথোক্লি। নমো এপকী খুত্থাংদা হায়রিবশিং অসিগী ই-পাউ ঐহাক্কী ইফমদা খঙহনবীরকউ।
নুংশিরবা লৈবাক মীয়াম, অরুনাচল প্রদেশকী মীয়াম্না তোপ-তোপ্পা কেম্পেন অমা চহি ১দগী চত্থরক্লি অমসুং মখোয়না মসিবু ‘অরুনাচল প্রদেশ এয়রগন সরেন্দর কেম্পেন’ কৌই। মীয়াম্না কেম্পেন অসিগী মতুং ইন্না মখোয়গী এয়রগনশিং পীথোক্নরক্লি। করিগীনো খঙবীবরা? অরুনাচল প্রদেশতা উচেকপু মীনুংশি য়াওদনা হাৎপা লেপ্নবা। অরুনাচল প্রদেশতা উচেক মখল ৫০০ হেন্না লৈ। মসিগী মনুংদা মালেমগী অতোপ্পা মফম অমত্তদা ফংদবা লমদমসিগী উচেক কয়া য়াওরি। অদুবু, হৌজিক্তি উচেকশিং অসিগী মশিংদা য়াম্না হন্থরক্লে। মসিগী ফিভম অসিবু শেমদোক্নবগীদমক্তা এয়রগনগী কেম্পেন অসি হৌদোকখিবনি। মমাংগী থা খরদা, চিংদগী হৌদুনা তম্পাক ফাওবদা, খুন্নাই অমদগী অতোপ্পা খুন্নাই অয়া ফাওবা, মফম খুদিংগী মীয়াম্না কেম্পেন অসিবু তরাম্না ওক্নরক্লি। অরুনাচলগী মীয়াম্না মশানা য়াজদুনা এয়রগন ১৬০০ হেন্না পীথোক্নরক্লে। ঐহাক্না অরুনাচল প্রদেশকী মীয়াম্বু কেম্পেন অসিগীদমক্তা থাগৎপা ফোংদোক্লি।
নুংশিরবা লৈবাক মচাশিং, অদোম পুম্নমক্তগী ইং ২০২২গা মরী লৈনবা ৱারোল কয়া লাকখি। মীওই অয়াম্বগী ৱারোল খুদিংদা মান্ননা য়াওবা হীরম অমা য়াওরি। মসিদি লু-নানবা অমসুং স্বছ ভারতকী মতাংদনি। অসিগুম্বা লু-নানবগী ৱারেপ অসিদি থকসি-খাসি, নীংথিনা খঙবা অমসুং খোঙফম চেৎপা মতমদা খক্তা মাই পাকপা ঙমগনি। অসিগুম্বা মমি অমা ঐখোয়না কেদেৎশিংনা পাংথোকখিবা পুনীত সাগর কেম্পেন্দা উবা ফংখি। কেম্পেন অসিদা এন.সি.সি. কেদেত লিশিং ৩০ হেনবনা শরুক য়াখি। কেদেতশিং অসিনা সমুদ্র তোর্বান শেংখি, মফমদুদগী প্লাস্তিক বোতল খুন্দোক্তুনা রিসাইকল তৌনবগীদমক্তা খোমজিনখি। ঐখোয়গী সমুদ্র তোর্বান, চিঙজাও অসি লু-নান্না লৈরবা মতমদা খক্তা চৎপদা নুংঙাইবা মফম ওইরে। মীওই খরনা অখন্নবা মফম অমদা চৎচগে হায়না মপুন্সি চুপ্পা খঞ্জৈ, অদুবু চৎলুরবা মতুংদদি, মখোয়না খঙনা-খঙননি খঙদে, খঙদবদগীনি খঙদে, অমোৎ অকায় মফমদুদা থনম্মি। ঐখোয়না অসুক য়াম্না পামজনা চৎলিবা মফমশিংবু ঐখোয় ইশামক্না মোৎহনলোইদবনি, মসি ঐখোয়গী থৌদাং ওইগদবনি।
মরুপশিং, নহা খরনা হৌদোকপা সাফৱাতর কৌবা স্তার্ত-অপ অমগী মতাংদা ঐহাক্না খঙবা ঙম্লে। আর্তিফিসিএল ইন্তেল্লিজেন্স অমসুং ইন্তর্নেত ওফ থিংস শিজিন্নদুনা, মসিনা মীয়ামদা মখোয়গী মফমগী ঈশিংগী শেংবা অমসুং মগুনগা মরী লৈনবা ই-পাউ কয়া পীগনি। মসিদি লু-নানবগী মাইকৈদা পায়খৎপা মথংগী খোঙথাং অমখক্নি। মীয়ামগী লু-নানবা অমসুং হকশেল ফবা তুংগী মতমগীদমক্তা খনবদা স্তার্ত-অপ অসিগী মরু ওইবা খঙলবা তুংদা, মসিনা মালেমগী মনা অমসু ফংখ্রে।
মরুপশিং, ‘লু নানবগী মাইকৈদা খোঙথাং অমগা থাংসি’ হায়বা খোঙথাং অসিদা, সরকার নত্ত্রগা ইন্সতিত্যুসন ওইরো, মীওই খুদিংগী মরু ওইবা থৌদাং য়াওরি। হান্নগী মতমদা, সরকারগী ওফিসশিংদা অরিবা ফাইল অমসুং চে কয়া লৈনরম্মি। অসিগুম্বা অরিবা থৌওংবু শেমদোকপগী সরকারনা থবক হেক পায়খৎপা হৌখিবদগী, হায়রিবা ফাইল অমসুং চেশিং অসি দিজিতাইজ তৌদুনা কম্প্যুতরগী ফোলদরদা ওইনা হাপ্লে। অরিবা অমসুং পন্দুনা লৈবা অসিগুম্বা পোৎলম কয়া লৌথোক্নবা অখন্নবা প্রোগ্রাম কয়া মন্ত্রালয় অমসুং বিভাগশিংদা পায়খৎনরি। কেম্পেন অসিগী খুত্থাংদা য়াম্না নুংঙাইবা থৌদোক খরা থোকখ্রে। দিপার্তমেন্ত ওফ পোস্ততা হায়রিবা অমোৎপা শেংদোকপগী খোঙজং হৌদোকখিবা মতমদা মফমদুগী পোৎথি-পোৎকুপ পৈফম (জঙ্কয়ার্দ) পুমহাং হাঙখি। হৌজিক্তি, মফম অসি কোর্তয়ার্দ অমসুং কেফেতেরিয়া ওইনা শিজিন্নরে। অতোপ্পা জঙ্কয়ার্দ অমনা গারী মচাশিংগী পার্কিং ওন্থোকখ্রে। মান্নবা থৌওং ওইনা, ইনভাইরনমেন্ত মন্ত্রালয়না জঙ্কয়ার্দ অসিবু ৱেলনেস সেন্তর ওইনা শিজিন্নরি। অর্বান এফিয়র্স মন্ত্রালয়না স্বছ এ.তি.এম. অমা খিনখ্রে। মসিগী মথৌদি অমোৎ-অকায় হাপচিনবদা শেল ওইনা শত্তোকপা য়াহনবনি। সিভিল এভিএসন মন্ত্রালয়গী মখাদা লৈবা বিভাগশিংনা উদগী কেল্লকপা উনা অমসুং ওর্গানিক ৱেস্তশিংদগী ওর্গানিক কম্পোস্ত শাবা হৌখ্রে। বিভাগ অসিনা অরেম্বা অমসুং ফত্তবা চেশিংদগী স্তেস্নরী শানবসু হোৎনরি।ঐখোয়গী সরকারগী বিভাগশিংনা লু-নান্না লৈবগী মতাংদা অনৌবা থৌওং পাংথোকপসু য়াই। চহি খরগী মমাং ফাওবদদি, মসিদা কনা অমত্তনা থাজনরমদে, অদুবু ঙসিদি মসিনা পথাপকী মনুং চনবা শরুক অমা ওইরক্লি। মসিদি লৈবাক মীয়াম্না পুন্না লুচিংদুনা ওইহল্লকপা লৈবাক অসিগী অনৌবা ৱাখল্লোন্নি।
ঐহাক্কী নুংশিরবা লৈবাক মীয়ামশিং, ঐখোয়না হন্দক্কী মতাং অসিদসু ‘মন কী বাত’ তা হীরম কয়া অমগী মতাংদা নৈনরি। চৎনদুনা লাক্লবগুম্না, ঐখোয়না অমুক্কা হন্না উন্নগনি, অদুবু হন্দক্তি ইং ২০২২দা ওইনা উন্নরগনি। অনৌবা হৌদোকপা খুদিংনা ইশাগী ইতিক খঙজনবা খুদোংচাবা পুদুনা লাকই। ঐখোয়না হান্না খনলমদবা পান্দম থম্লকই। ঙসিদি, লৈবাক অসিনা অদুগুম্বশিংগীদমক্তা হোৎনরি। মদুগী মতাংদা অসুম্না হায়রি-
খানাশাহ কানাশাশচাইবা, বিদ্যম অর্থম চা সাধয়েৎ।
খানে নাশতে কুতো বিদ্যা, কানে নাশতে কুতো ধনম।।
মসিনা হায়বদি, ঐখোয়না লৌশিং পাম্বা, অনৌবা অমা তম্বা মতম নত্ত্রগা অনৌবা তৌবা মতমদা, ঐখোয়না মিৎকুপ খুদিং শিজিন্নগদবনি হায়বনি। ঐখোয়না শেল তানগদবা ওইরবদি, হায়বদি চাউখৎপা পাম্লবদি, পোৎলম, রিসোর্স খুদিংমক হৈ-শিংনা শিজিন্নগদবনি। মিৎকুপ অদু মাঙখিবা মতমদা, তমখিবা অমসুং লৌশিং খুদিংমকসু মাঙখিগনি। পোৎলম অদুনা কায়খিবগা লোয়ননা রিসোর্স, লন-থুম তানবগী পাম্বৈ অমসুং চাউখৎলম্বা খুদিংমকসু থিংখিনি। মসি ঐখোয় লৈবাক মীয়াম খুদিংগী ইথিল ওইগদবনি। ঐখোয়না য়াম্না তমশিনগদবনি, অমুক্কা হন্না অনৌবা পুথোক্কদবনি, অনৌবা পান্দম ফংগদবনি, মরম অদুনা ঐখোয়না মিৎকুপ অমা ফাওবা মাঙহন্দনা হীরম খুদিংমক মাইয়োক্নদুনা লেপ্তনা হোৎনগদবনি। ঐখোয়না লৈবাক অসিবু চাউখৎ-খোঙথাংগী অনৌবা থাক্তা পুখৎকদবনি, ঐখোয়গী ইশাগী রিসোর্স খুদিংমক্কী মপুং ফাবা কান্নবা লৌগদবনি। মসিনা অতোপ্পা ৱাখল্লোন অমদা, আত্মানির্ভর ভারতকী অতোপ্পা মন্ত্র অমসু ওইরি। মসিগী মরমদি, ঐখোয়না ইশাগী রিসোর্স নীংথিনা শিজিন্নবা মতমদা করিগুম্বা অমত্তা লেম্না মাংহল্লোই, ঐখোয়না মতম অসিদা খক্তদা ঐখোয়গী লোকেলগী শক্তি মশক খঙলক্কনি অমসুং অসিগুম্বা মতমদা ঐখোয় ইশানা মরোমদোম লেপচবা ঙম্লক্কনি। অদুনা, চাউনা খনবা, চাউনা মঙবা অমসুং মখোয়বু মঙফাওনহন্নবা কন্না হোৎনবগী লৌখিবা ৱারেপশিং অমুক্কা হন্না নীংশিংলসি। অদুগা, ঐখোয়গী মঙলানশিং অসি ঐখোয় খক্তদা অকক্নবা লৈরোইদবনি। ঐখোয়গী মঙলান অসিদা ঐখোয়গী খুন্নাই অমসুং লৈবাক চাউখৎপগী থৌওংশিং য়াওগদবনি, ঐখোয় ইশাগী চাউখৎপা পুরকপা লৈবাক্কী চাউখৎপা পুরক্কদৌরিবনি। ঐখোয়না মসিগীদমক্তা ঙসিদগী হোৎনবা হৌবা তাবনি, মতম অমত্তা মাঙহন্দবা তাবনি। পোৎলম অমসুং রিসোর্স অমত্তা মাঙহল্লোইদবনি। মসিগী ৱারেপশিং অসিগা লোয়ননা ঐখোয়না লাক্কদৌরিবা চহি, ইং ২০২২গী মাইকৈদা চঙশিনগনি অমসুং ইং ২০২২না অনৌবা ভারত অমা শেম্বগী গোলদন পেজ ওইগনি হায়বগী থাজবা লৈ। অসিগুম্বা থাজবা অসিগা লোয়ননা, ঐহাক্না মীয়াম খুদিংগী মফমদা নুংঙাইরবা ২০২২গী য়াইফ পাউজেল পীজরি। থাগৎচরি।
*****
(Release ID: 1785344)
Visitor Counter : 101
Read this release in:
Gujarati
,
Telugu
,
Assamese
,
English
,
Urdu
,
Marathi
,
Hindi
,
Bengali
,
Punjabi
,
Odia
,
Tamil
,
Kannada
,
Malayalam